
IZDANO MEĐU REDOVNIH GODIŠNJIM JERONIMSKIM 
IZDANJIMA ZA GODINU GOSPODNJU 1940 


Krasnog proljetnog dana došlo je naše malo dru- 
štvance — jedan liječnik, drugi profesor, treći župnik 
— na izlet u seoski kraj, da posjetimo odličnog vla¬ 
stelina B. K. u sredovječnom dvorcu, moderno pre¬ 
uređenom. Divan kraj, dvorac na strmom brežuljku, 
domaćina razdragan i vrlo prijazan. 

Nakon srdačnog pozdrava povede nas vlastelin 
u svoj dvorac. Pokazuje nam redom prostrane sobe, 
starinski namještaj, razne zbirke oružja, veliku knji¬ 
žnicu, a sve popraćuje zanimljivim povijesnim crti¬ 
cama, osobito u onoj dvorani, u kojoj su nanizane 
pocrnjele slike davnih gospodara i uglednih pređa. 
Napokon nam pokaže u hodniku jednu prostoriju 
izrekavši ravnodušno : 

»Evo, tu je nekoć bila dvorska kapelica. Dana¬ 
šnji ukus je tražio, da se taj ostatak srednjega vijeka 
ukloni.« 

Rekavši to htio je zatvoriti vrata »kapelice« 
i povesti nas dalje. No naš drug profesor brzo upadne : 

»Oprostite, gospodine. Molim, dopustite, da na 
čas razgledam kapelicu. Šteta, što ste napustili taj 
povijesni spomenik ! Jeste li barem što spasili ? Ol¬ 
tar, crkveno posuđe, misno ruho ?« 

»Vi ste, dragi profesore,« smiješeći se reče doma¬ 
ćin, »ljubomorni na starine, pa i one crkvene! Bilo 
je nešto od starog namještaja, kalež i misno ruho, 
ali sam nešto porazdijelio, a nešto je propalo. Nemojte 
žaliti, nije bilo umjetnički vrijedno!« 

»Šteta je svakako velika,« dodao sam kao sve¬ 
ćenik. »Takvi spomenici ipak su nam dragi, jer svje¬ 
doče o dubokoj vjeri naših pređa.« 

»Današnji život,« uplete se liječnik, »sve prosu¬ 
đuje i cijeni samo po praktičnoj vrijednosti.« 

"Da, jda, g. župniče,« nadoveže domaćin duboko 
uzdahnuvši. »Sjećam se iz ranog djetinjstva, kako 

je moja blagopokojna majka rado polazila u seosku 
župnu crkvu i nosila pune košarice odabranoga cvije¬ 
ća, da okiti oltare. S najvećom pomnjom gajila je oda¬ 
brane ruže, svakoj je dala posebno ime. Odabirala 
je najljepše i darivala ih crkvi...« 

»Za vašeg dakle upravljanja napuštena je kape¬ 
lica ?« usudi se primijetiti profesor. 

Vlastelin neugodno iznenađen naglo pođe dalje 
davši nam znak, da ga slijedimo. 

»Da, gospodo,« reče hladno, »svako doba ima svoje 
potrebe, običaje i svoj ukus. Napuštene su i puškar- 
nice, napušten i pokretan lančani most. Izvohte raz¬ 
gledati moje gospodarstvo !« 

Profesor i ja namjerice smo zaostali i razgovarali 
o našim starinama. 

Na povratku dočeka nas pred dvorom gospođa 
domaćica, lijepo nas pogosti i odvede u sobu »Radio«. 
Začudo, pogleda upravo na mene te mi s naivnom 
prijaznošću reče : 

»Velečasni! Danas nije doista potrebno da idemo 
u crkvu. Radio-aparatom slušamo zvona, misu, pače 
i propovijedi. Divan izum!« 

»Da, gospođo!« odvratim. »Divan izum, ali taj 
nikako ne mole da nadomjesti pravi vjerski život. 
Čudesan aparat, ali mogao bi da i čovjeka učini pu¬ 
kim aparatom, bez duha i samosvijesnog života. Svi 
ti izumi treba da nam tek posluže kao sredstvo, da 
usavršimo svoj duh!« 

»Vidi ti njega!« prekine me liječnik. »I tu bi htio 
da prodiči!« 

Nato se ojunači i plahi profesor te počne zanosno 
kao pred đacima govoriti: 

»Gospodo ! Ne diram u ničije osobno uvjerenje, 
ali dopustite, da iznesem jednu važnu činjenicu iz 
naše narodne povijesti. Dok sam se vraćao iz one 
napuštene kapelice, u duhu sam prošao sve vjekove 
hrvatske prošlosti. Naši narodni knezovi i kraljevi, 
naši moćni banovi i velikaši bili su puni vjere. Gradili 
su sjajne crkve i samostane. Pa i onda, kada su nji¬ 
hovi dvorovi postali gorde kule za obranu od kletog 

neprijatelja, gradili su u njima kapelice i žrtvenike. 
Zašto su ih gradili ? Zato, jer su imali živu vjeru. 
Kod nas u Hrvatskoj nije bilo...« 

»Profesore, i vi hoćete da prodičete,« upadne 
mu u riječ liječnik. 

»Molim, to nije prodika,« brani se uvrijeđeni 
profesor. »To je za mene najčasniji, đa, zlatan list 
iz naše povjesnice!« 

»Pravo imate, gospodine profesore,« prijazno će 
domaćin. »Mi nažalost ne poznamo naše kulturne 
povijesti. Ali ipak nas ona uči poznavati dušu naših 
pređa, duh i srce našega naroda! Dok sam slušao 
vaše razlaganje, pala mi je na pamet još jedna svije¬ 
tla istina: Hrvati su, otkako su jednom primili sv, 
krst i katoličku vjeru, ostali odani toj vjeri usprkos 
svima strahovitim burama i kušnjama u sve vjekove 
sve do danas. Neki doduše kažu, da je_ to znak du¬ 
ševne slabosti... Ja naprotiv tvrdim, da je to bitna 
crta značajnosti!« 

»Danas,« nadovežem ja, »u doba neke neodređe¬ 
nosti, nehaja i bescilja, potrebno je, da proučavamo 
kulturnu povijest, napose povijest vjersko-moralnog 
života našega naroda.« 

Riječi vlastelina domaćine tako su me ganule, 
te sam htio da mu kliknem; Živio ! Ali pretekao me 
iječnik upadicom : 

»Ta je strana naše povijesti, čini se, najslabije 
obrađena.« 

Kako se društvo okrijepilo dobrom kapljicom, 
stale su nicati — po našem običaju — sve glasnije 
zdravice u rodoljubnom tonu. Izlet je uspio u sva¬ 
kom pogledu. Profesor i ja smatrali smo se pobjednici¬ 
ma. Postigli smo to, da se u većini našega društva 
pobudila volja za proučavanje naše kulturne povje¬ 
snice. 

Nakon nekoliko dana razvilo se čitavo dopisiva¬ 
nje između vlastelina i nas izletnika. Iznijet ću redom 
pisma, koja su izazvala cijeli niz poglavlja iz naše 
hrvatske kulturne, napose vjersko-nabožne povijesti. 

I. 

Gospodine profesore! 

Vaš prijateljski posjet u društvu gg. liječnika i 
župnika ostao nam je u ugodnoj uspomenu Ali moja 
supruga ne može zaboraviti one primjedbe glede stare 
kapelice u našem dvorcu. Priznajem, da sam bio ^uz¬ 
nemiren. Možda ste se osjetili uvrijeđeni i vi i g. žup¬ 
nik. .. 

Mnogo smo raspravljali o kapelici. Govor se ras- 
preo i 0 vjersko-nabožnom životu naših hrvatskih pređa. 
Moju suprugu zanima osobito : Sto su naši stari vje¬ 
rovali, koje dogme u vrijeme n. pr. prije 300, 500 i 900 
godina i Nastale su jamačno i nove dogme, koje stari 
Hrvati nijesu ni poznavali! Vi se bavite proučavanjem 
naše kulturne povijesti. Dopuštam stoga, da ste na¬ 
vikli gledati drugim očima i na savremeni život. Že¬ 
lim, da se opet sastanemo i da povedemo govor 0 vjer¬ 
skim nazorima i osjećajima naših pređa. Izvolite 
primiti prijateljski pozdrav i jednako isporučiti g. žup¬ 
niku. 

Uz izraz osobitog poštovanja 

U N... 5. lipnja 1936. B. K. 

Dragi prečasni! 

Naš izlet i posjet u N. bio je dosta ugodan, ali i 
koristan. Jučer mi javlja g. B. K., kako se njega i nje¬ 
gove gospođe supruge duboko dojmila ona naša ne¬ 
dužna primjedba 0 kapelici u njihovu dvoru. 

Drago mi je, što smo u njima probudili zanimanje 
za našu hrvatsku kulturnu povijest. Da, premalo je 
obrađena, premalo je i poznata. Odatle ono tako slabo 
poštivanje naših starina, osobito onih, koje nam naj¬ 
više otkrivaju nazore, osjećaje — dušu i srce — naših 
pređa. 

Vlastelin i njegova supruga zanimaju se napose 
za vjersko-nabožni život naših otaca : što su oni u poje¬ 
dinim stoljećima vjerovali, koje su dogme ispovijedali? 


Ti, dragi prečasni, imadeš obilje historijskih bi¬ 
lježaka. Ako dospiješ, saberi nešto i pošalji vlastelinu. 
Dobri su to ljudi. Bit će i potpuno naši. Kad je jedna 
primjedba tako djelovala na njihovu dušu, koliko će 
više povijesni dokumenti! Mnogo sam zaposlen u školi 
i u proučavanju naše domaće stare crkvene umjetnosti. 
Svršetak je školske godine. Veselim se odmoru. 

Primi prijateljski pozdrav! 

U Zagrebu 8. lipnja 1936. Tvoj odani 

Z. P. 

Visoko cijenjena gospođo! 

Radujem se, što se tako živo zanimate za drevnu 
i tako lijepu kapelicu u vašem dvoru, i što želite upo¬ 
znati na temelju povijesnih dokumenata, što su naši 
pređi kao katolici vjerovali. 

Piše mi 0 tom profesor Z. P. On je upravo zalju¬ 
bljen u našu kulturnu povijest. U svom pismu ispravno 
kaže : »Svakom je Hrvatu mio naš narodni jezik, jer je 
jezik našeg naroda. Mila mu je hrvatska pjesma, jer je 
pjesma našeg naroda. Mi cijenimo i staru maramu 
pa i otrcanu seljačku haljinu, jer je vezivo na njima 
proizvod duše hrvatskog naroda. Budimo dakle dosljedni 
i pravedni, pa poštujmo barem toliko i one više, t. j. 
duhovne i moralne vrednote njegove, napose vjeru i na- 
božnost. To je najdragocjenije blago našega naroda, 
blago od preko tisuću godina, koje se jače sraslo s du¬ 
šom njegovom nego ikoje drugo narodno blago.« 

Sretan sam, da vam mogu u prilogu poslati 
malu kiticu pabiraka iz naše povjesnice. Uvjerit ćete 
se, da Vjerovanje (Gredo) naših pređa sadržava iste 
vjerske istine pred 300, 540 i 1000 godina, u koje i mi 
danas vjerujemo. 

Uz izraz osobitog poštovanja i pozdrav 

US... 3. srpnja 1936. J. K. 





VJEROVANJE NAŠIH PREĐA 

Hoćemo li da upoznamo samu dušu naših otaca, najbolje 
nam mogu poslužiti njihova vlastita pisma, povelje, oporuke, 
darovnice, nadgrobni natpisi te njihova književna djela. Kad 
čitamo te spomenike, raste u nama radost i ponos, jer osjećamo 
kao da naši pređi stoje živi pred nama, kao da slušamo njihove 
vlastite riječi. Iz njihovih riječi može se složiti čitavo »Vjero¬ 
vanje«, u kojem su sadržane one iste vjerske istine, u koje vje¬ 
rujemo i mi danas nakon više od looo godina. Neka dakle pro¬ 
govore sami naši pređi! 

Na jednoj kamenoj krstionici iz doba oko 800. godine sa¬ 
čuvan je latinski natpis, koji hrvatski glasi: »Evo, ovaj zdenac 
prima bolesnike, da ih prosvijetli. Ovdje okajavaju svoj grijeh, 
što su ga baštinili od prvog roditelja, da postanu štovatelji 
Kristovi, spasonosno ispovijedajući vječno Trojstvo. Ovo djelo 
(t. j. krstionicu) dobro i pobožno izvede u doba KNEZA VI- 
ŠESLAVA svećenik Ivan, a u čast Sv. Ivanu Krstitelju, da 
odvjetuje za njega, svoga svećenika. Taj natpis dakle svjedoči, 
da su naši pređi pred više od iioo godina vjerovali u spase¬ 
nje po Isusu Kristu. Vjerovali su u istočni grijeh, u sakramenat 
Sv. Krsta, koji čisti od ljage praroditeljskog grijeha. Vjerovali 
su u Presv. Trojstvo, u svece Božje, koje su štovali i prizivali. 
Sve te istine naučava katolička Crkva i dandanas. 

U crkvi, koju je sagradio hrvatski vladar KNEZ TRPI¬ 
MIR (845. do 864.) u Rižinicama kod Solina, pronađen je nat¬ 
pis s ikonostasa, koji glasi: »Za kneza Trpimira... prikažite 
Isusu Kristu molitve držeći sa strahopočitanjem prignute gla¬ 
ve !« U povelji od godine 852. govori knez Trpimir ovo; 

»Stoga ja, premda grješnik, Trpimir, knez Hrvata, Božjim 
nadahnućem potaknut, ne znajući, kad će osvanuti sudnji dan 
i posljednji čas, i veoma zabrinut za spas svoje duše... sagra- 
dih pomoću Božjom samostan i u nj dovedoh zbor braće, da me 
njihove revne molitve i moja česta molitva oproste grijeha 
pred Bogom.« U toj povelji je sadržana vjera naših pređa u Isusa 
Krista kao Spasitelja, vjera u moć molitve, vjera u božanstvo 
Kristovo, kojemu se valja klanjati sa strahopočitanjem i pri¬ 
gnute glave, kad se prikazuje u sv. Misi. Knez Trpimir vjeruje 
u milost Božju, t. j. u Božje nadahnuće, neumrlost duše, u od¬ 
govornost za svoja djela, jer vjeruje u sudnji dan, u preko- 
grobni život, u vječnu nagradu i kaznu. Vladar Hrvata vjeruje 
u uspjeh revne i česte molitve, u oproštenje grijeha, koje možemo 
postići skrušenom molitvom i sv. ispovjeđu. Sve su to članci 
— dogme — rimokatoličke vjere, u koje i mi danas vjerujemo. 


Hrvatski knez MUTIMIR govori u ispravi izdanoj 28. 
rujna 892. godine u Bihaćima ovako : »U ime Oca i Sina i Sv. 
Duha. Upravo godine od utjelovljenja Gospodinova od Dje¬ 
vice 892., dana 28. rujna, kada sam sve doznao, kako je, ja 
Mutimir, Božjom pomoću knez Hrvata, po nadahnuću Božjem 
odlučio sam dati crkvu sv. Jurja crkvi sv. Dujma. Tu crkvu. 
Bog mi je svjedok i nadahnitelj, ne ću da se i jedan od mojih 
nasljednika usudi oteti. Tko bi pak oteo spomenutu crkvu, 
neka se obori na nj srdžba svemogućega Boga, nebeskoga vla¬ 
dara, Spasitelja svijeta, i neka ga šapne kletva svih svetih... 

I na sudnjem danu, jer će im sveci biti neprijatelji, neka budu 
nagrađeni s đavlom i strahovitim njegovim anđelima i s Ju¬ 
dom Iškarijotom u jazu paklenom, gdje oganj ne dogara i crvi 
ne ginu. Dano u Bihaćima pred vratima sv. Marte, mučenice, 
dana i godine, kako je gore rečeno pred ovim svjedocima...« 
Elnez Mutimir, njegov dvor i narod vjerovali su dakle u tri 
božanske osobe, u Oca, Sina i Duha Svetoga. Vjerovali su u 
utjelovljenje Sina Božjega, koji je po Duhu Svetom postao 
čovjekom. Vjerovali su u materinstvo i djevičanstvo preči¬ 
ste Marije, u vrhovnu vlast Gospodina Boga, po kojoj i kraljevi 
kraljuju. U Božju pravednost, koja naplaćuje dobro, a zlo ka¬ 
zni, ako ne vazda ovdje, a to svakako na drugom svijetu. Vje¬ 
rovali su u svece Božje i u sudnji dan, u sotonu, u pakao kao 
vječnu kaznu. Sve te istine naučava sv. Crkva katolička ne¬ 
promijenjene i dandanas i tako će ih naučavati uvijek do kon¬ 
ca svijeta. 

U ruševinama stare Marijine crkve (pokraj sadašnje Od 
Otoka) u Solinu pronađen je godine 1898. nadgrobni natpis 
HRVATSKE KRALJICE JELENE, žene kralja Mihajla 
Krešimira II. (949. do 969.), i majke kralja Stjepana Držislava 
(969. do 997.), a glasi hrvatski ovako : »U ovom grobu počiva 
Jelena, službenica Božja, žena Mihajla kralja, a majka Stjepana 
kralja. Ona se odrekla kraljevskog sjaja dana 8. listopada. I 
bi ovdje pokopana godine od utjelovljenja Gospodinova 976. 
Gle — ovo je ona, koja je za života bila 
majka kraljevstvu — zatim postala maj¬ 
kom sirota i zaštitnicom udovica i deđer 
— čovječe, pogledavši amo reci: Bože, smi- 
luj se njenoj duši!« — Natpis dakle dokazuje, da su 
naši pređi vjerovali u čistilište kao i mi, u općinstvo svetih 
upravo kao i mi danas. Vjerovali su u vrijednost dobrih djela, 
koja će Bog nagraditi i u vječnosti. Smatrali su posve u duhu 
sv. Evanđelja osobitom zaslugom pomagati sirote i udovice, 
a isto naučava Crkva i danas. 

Vrlo je poučna darovnica najvećeg hrvatskoga KRALJA 
PETRA KREŠIMIRA IV. (1058. do 1074.), kojom je nadario 
samostan sv. Krševana u Zadru. Darovnica, koja nam otkriva 
njegovu živu katoličku vjeru i duboku pobožnost, glasi: »Ja 
Krešimir upravljajući po milosti Božjoj Hrvatskom i Dalma¬ 
cijom i kraljujući počeo sam razmišljati, kako bi svemogući 
Bog očuvao udijeljeno mi vladanje mojega nasljednoga kraljev¬ 
stva i udijelio dušama mojih pređa i predšasnika vječni po¬ 
koj. I pronašao sam, da od dijela milosrđa Bogu nije ništa po¬ 
voljnije i našega zemskoga dobra dostojnije, nego kad se po¬ 
svećeni stanovi svetaca i nebesnika (t. j. crkve i samostani) 
opskrbe posjedima. I pošto je Svemogući Bog naše kraljevstvo 
na kopnu i na moru rasprostranio, odlučismo, da ćemo samo¬ 
stan sv. mučenika Krševana počastiti posjedima i zemljama... 
Dajemo... za spas duše svoje i svih mojih pokojnika... naš 
vlastiti otok, koji se prostire u našem dalmatinskom moru, a 
zove se Maon. Određujemo, đa svaki čovjek, koji bi htio da otme 
ovaj otok, bude krivac na posljednjem sudu. Neka ga u vječno¬ 
sti stigne sudbina Heroda, Jude...« Tako eto najmoćniji hrvat¬ 
ski kralj ispovijeda svoju živu vjeru, a vlada po milosti Bo¬ 
žjoj, da je pomoću Božjom ojačao svoju državu. Vjeruje u po¬ 
moć svetaca, u neumrlost duše, u sudnji dan, u čistilište, u vje¬ 
čnu nagradu dobrih djela i u vječnu kaznu za opaka djela. Vje¬ 
ruje, da je pomagati crkve i samostane jedno od djela Bogu naj¬ 
milijih. Vjeruje u Sveto Pismo, iz kojeg navodi primjere, kao 
Bogom objavljenu istinu. 

Na sarkofagu (grobnici) hrvatskog BOL JARA PETRA 
CRNOG, koji je godine 1060. sagradio u čast sv. Petru apo¬ 
stolu crkvu u Jesenici (Dalmacija), čitamo latinski natpis: »Gle¬ 
daj, što je čovjek, kad mu je grob tako nečist. Sve časti pre¬ 
zrelo je njegovo srce, koje je uvijek težilo na nebeske stvari. 
On je utemeljio hram i ukrasio ga. Ovdje je umro, a duh mu je 
odletio k zvijezdama...« — Tu se jasno razabire tvrda vjera 
u neumrlost duše, u prekogrobni život, vjerovanje u onu oz¬ 
biljnu katoličku istinu o ništetnosti čovječjeg tijela i o ispraz¬ 
nosti zemaljskih časti. 

U svečanoj prisezi, koju je hrvatski KRALJ ZVONIMIR 
na dan krunidbe godine 1076. položio Sv. Ocu Papi Grguru 
VII. na ruke opata Gebizona, veli: „Ja Dmitar, koji se zovem i 
Zvonimir, Božjom milošću knez Hrvata i Dalmatinaca, obe- 
ćajem i zavjetujem se, da ću nepromijenjeno izvršiti sve, što 
mi bude naložila Tvoja časna Svetost (t. j. Papa). Krojit ću 
pravdu, braniti crkve, paziti, da svećenstvo čisto i dostojno 
Živi...« — Iz te zavjernice vidimo vjeru hrvatskoga kralja Zvo¬ 



nimira i hrvatskog naroda, vjeru u svetu katoličku Crkvu, u 
učiteljsku i vrhovnu pastirsku vlast Sv. Oca Pape. Vidimo onaj 
ispravni odnos, što treba da postoji između Ćrkve i države, 
po kojem jedna drugu iskreno poštuje i jedna drugu svojski 
potpomaže u svrhu općeg dobra. 

Glagolska isprava, kojom je hrvatski kralj Zvonimir daro¬ 
vao samostanu sv. Lucije u Baškoj (Krk) neku livadu, a koju 
je OPAT DOBROVIT dao oko godine 1100. uklesati na kame¬ 
nitu ploču, glasi ovako: „U ime Oca i Sina i Duha Svetoga. 
Ja opat Držiha pisah ovo o ledini, koju je dao Zvonimir, kralj 
hrvatski, u svoje vrijeme Sv. Luciji... Tko poreče to, da ga pro- 
kune Bog i Božja sila i četiri evanđelista i sv. Lucija ! 
Amen... Da, tko ovdje živi, moli Boga za njih...« — 
Vjera naših pređa bila je tako živa, đa su bili uvjereni, te su 
njihovi ugovori, darovnice, oporuke najjače osigurane onda, 
kad ih stave pod zaštitu Božje pravednosti i pod okrilje 
Božjih svetaca. 

Kako je katolička vjera duboko prožela duh starih Hr¬ 
vata, i to nesamo priprostog naroda, nego i najviših dostojan¬ 
stvenika, svjedoči i isprava hrvatskoga KRALJEVIĆA STJE¬ 
PANA, koji je poslije bio kralj. Kad se sklonuo u samo¬ 
stan sv. Stjepana, izdao je ispravu, u kojoj kaže: »Ja Stjepan, 
nekoć slavni vojvoda Hrvata, kad sam potišten teškom bo¬ 
lesti dao sazvati časne svećenike kraljevstva hrvatskog, po nji¬ 
hovu savjetu pošao sam u samostan, gdje sam odloživši naslov 
vojvode i svu čast odredio mjesto svojemu grobu. I umoHvši 
opata, da neprestanim molitvama Bogu me preporuča, dao 
sam samostanu... za ispokoj svoje duše...« — Spas duše bio 
je našim pređima nada sve: nad kraljevsku krunu, nad časti 
i bogatstva. Iz velike zabrinutosti za spas duše Hrvati su, pa i 
oni najodhčniji, ostavljali svijet, polazili u samostane, da¬ 
rivali crkve i redovnike, da bi po molitvama njihovim našli 
milost u Boga. 

Kad je slavni hrvatski BAN PAVAO ŠUBIĆ I. pismom 
od 16. lipnja 1311. molio Papu Klementa V. (1305. do 1314.), 
neka mu pomogne osloboditi Zadar ispod mletačke vlasti, piše 
ovako : »Pavao, ban Hrvata i gospođin Bosne... Razabravši 
proglašene osude vašega Gospodstva (Papa je Mlečane udario 
crkvenom kaznom), odazvao sam se na čast i slavu svete matere 
Crkve pozivu Zadrana koji su se pouzdali u Vašu Svetost...« 
— Najmoćniji hrvatski ban, koji je poput kralja vladao čitavom 
nekoć nezavisnom hrvatskom državom i Bosnom, bio je pobo¬ 
žan katolik. Bio je osobito odan Sv. Ocu Papi, zauzet za čast 
i slavu Crkve katoličke. Pavao Šubić našao je u katoličkoj Cr- 

kvi nesamo majku u vjerskim potrebama, nego i u narođno- 
političkim i državno-pravnim pothvatima. 

Poučna je oporuka bribirskoga KNEZA PAVLA II. ŠUBI- 
ĆA od godine 1346. U njoj je knez iznio svoju čitavu katoličku 
vjeroispovijest. »Najprije preporučam«, tako piše u oporuci, 
»svoju dušu Spasitelju mojemu Isusu Kristu i Njegovoj prelju- 
bljenoj Majci Dj. Mariji. Hoću, da se moje tijelo sahrani u Bri¬ 
biru u crkvi sv. Marije u grobnici, gdje počiva moj otac (Pavao 
I. ban) i sinovi moji. Nadalje dajem (nabraja dragocjene crkvene 
predmete) zavjesu pred oltar. Još dajem moje knjige : Škola- 
stičku historiju, Psaltir s tumačem. Dijalog Sv. Grgura Pape, 
Knjigu Izidorovu o sv. Pismu i Zbornik rečenica svetaca. Raz¬ 
govor sv. Bonaventure i dvije rimske martinijanske kronike, 
dva svoja misala, jedan novi po kuriji, a drugi stari s beneven- 
tomskim pismenima, svoj Brevijar.« Katolika Hrvata upravo 
zadivljuje i ponosom napunja, kad vidi tako živu vjeru u Isusa 
Krista, tako snažno pouzdanje i nježnu ljubav spram Majke 
Božje. Kakve je knjige posjedovao taj odlični hrvatski veli¬ 
kaš ? Bogoslovne, obredne i bogoljubne knjige, kojima su se 
Hrvati služiH, skupim novcem ih nabavljali, kao osobitu drago¬ 
cjenost čuvali te ih kao veliko blago oporučno darivali rođa¬ 
cima i crkvama. Takvo štivo mnogo je doprinijelo, da su naši 
pređi svoju katoličku vjeru izvrsno poznavali, zato su je i tako 
ljubili, po njoj živjeli i umirali. 

Naši pređi zasvjedočili su živu vjeru, da Bog upravlja 
ljudskim životom u očinskoj milosrdnosti. Nesreće smatrali 
su kaznom Božjom, ali pomoć su s pouzdanjem tražili opet u 
dobroti Božjoj. Kao primjer navodim stare Dubrovčane u 14. 
vijeku. Godine 1348. „bila je u DUBROVNIKU velika kuga. 
Nije bila kuga, nego srdžba Božja. Pomrlo je mnoštvo ljudi... 
Tada su podigli iz pobožnosti crkvu sv. Blaža, našega zaštit¬ 
nika... Ta je crkva, kad je dovršena, stajala 14 tisuća dukata. 
I trajala je rečena kuga godinu dana i onda je prestala.« Tako 
piše nepoznati pisac. U zapisnicima „Libri reformationum" 
od g. 1348. čitamo: »Dana 19. siječnja. U velikom je vijeću, 
skupljenu po običaju na glas zvona, a bila su u tom vijeću 82 
vijećnika, bilo primi to i potvrdi to bez ičijega protivljenja, da 
g. knez sa svojim malim vijećem može za ustuk i pomoć od umi¬ 
ranja i kuge, koja sada vlada i koja je došla i na otok Sipan 
i u one krajeve, da može po svojem sudu i po volji potrošiti 
od općinskoga imetka za lijekove i za liječnike i za svaki drugi 
Zgodni ustuk rečenome umiranju. Povrh toga da mo¬ 
že potrošiti od općinskoga imutka gleda¬ 
jući, da budu procesije i litanije i djela 


milosrđa. I da bude svakoje drugo djelo 
na čast i poštovanje Bogu, da izmolimo 
milosrđe Njegovo.« 

Kako se u staro doba bdjelo, da se svetkuje nedjelja — dan 
Gospodnji, svjedoči ZAKON GRADA TROGIRA od 24- ve¬ 
ljače 1458., a glasi ovako : »Da ubuduće nikoji čovjek ni osoba 
ni iz grada ni iz sela ni iz trogirskoga okružja ne može i ne 
smije nikoga svoga dužnika zvati na sud 
u dane nedjeljne, u dane apostolske ili 
BI. Djevice ili u druge blagdane, što ih Cr¬ 
kva katolička zove svečanima. I da g. knez 
i njegov sud ne može i ne smije u te dane 
preslušavati nikoju od rečenih osoba...« 

Kako su naši pređi bili postojani u katoličkom pravovjerju, 
a odlučno protivni krivovjerju, vidimo iz GLAGOLSKIH RU¬ 
KOPISA »Cvet vsake mudrosti« iz 14. stoljeća i iz glagolskog 
rukopisa »Dijalogi sv. Grgura Velikoga, Pape«. Tu čitamo riječi 
žaljenja i ogorčenja poradi bogumilskih krivovjeraca, koji su 
hrvatski narod, napose u Bosni, smutili i tako skrivili preteška 
i nepopravljiva zla, koja su stigla hrvatski narod u vjersko- 
ćudorednom, kulturnom i narodno-političkom životu. »O nesri- 
ćno kraljevstvo bosansko, na koga ni rosa ni daž ne padi, pokle 
rodi i shrani tolike i takve jeretike!« Tako je zapisano u »Dija¬ 
lozima Pape Grgura«, a tako će ogorčeno zavapiti svaki svijesni 
Hrvat katolik nad onim vajnim krivovjercima, koji danas ad- 
ventizmom, starokatolicizmom i drugim krivovjerjem hoće 
da otruju naš hrvatski katolički narod. 

U staro doba bili su naši očevi, i to iz svih staleža, duboko 
nabožni. O tom nas uvjerava bilješka, koja spominje, kako su 
u drugoj polovici 16. stoljeća u gradu Dubrovniku rado dola¬ 
zili vjernici na propovijedi 00. isusovaca, i to: vrhovni glavar 
dubrovačke republike, plemstvo, učitelji, učenici i narod. U sve 
svečane dane držale su se narodu propovijedi. Svi učitelji, svaki 
sa svojim đacima, dolazili su svake nedjelje jedamput u glavni 
hram na kršćanski nauk, a pored toga i mnogi od plemstva 
i od naroda. 

O KATARINI ZRINSKOJ, loieginji, kćeri cetinskoga kneza 
Ivana Frankopana, koja je slovila kao vrlo pobožna i revna 
katohkinja, piše povjesničar Vjekoslav Klaić, da je »njezin 
dvor bio kao škola pobožnosti čitavoga kršćanstva«. Takva je 
bila i KATARINA FRANKOPANKA, kći Ferdinanda ozalj¬ 
skog (rođena godine 1525), udata za sigetskoga velikana Ni¬ 
kolu Zrinskog (umrla godine 1562.), sahranjena u Čakovcu 
u pavlinskoj crkvi sv. Jelene pokraj glave svoga muža. Ona je 

podupirala hrvatsku knjigu, osobito nabožnu, i sama napisala 
»Molitvene knjižice« te ga štampom izdala godine 1560. Takve 
Hrvatice, gorljive katolikinje, bile su dostojne supruge svojih 
junačkih rodoljubnih muževa i dolične majke svojih hrabrih 
sinova, koji su za sv. vjeru katoličku srnuli i u krvavi boj i u go¬ 
tovu smrt. 

U župnoj crkvi Majke Božje u Remetama kod Zagreba 
bio je sahranjen KNEZ TORKVAT, ban kraljevine Hrvatske, 
Slavonije i Dalmacije. Nad grobnicom povrh grba bio je nat¬ 
pis : »Vjerujem, da moj Spasitelj živi, i da ću u posljednji dan 
iz zemlje uskrsnuti... Godine 1531.« Tako su eto naši najodhč- 
niji i najzaslužniji sinovi za života i poslije smrti javno ispovije¬ 
dali vjeru u uskrsnuće mrtvih. 

A i stari hrvatski PISCI I UMJETNICI bili su duboko pro¬ 
žeti duhom svete katoličke vjere. Učenjak Medini tvrdi o našim 
starim književnicima ovo : »U Dubrovniku svi su pjesnici smatrali 
svojom dužnosti ispjevati nekoliko pobožnih pjesama. To 
nalazimo počevši od neznanih pjesnika Ranjinina Zbornika, 
gdje ima jedanaest pjesama o Isusu, pa sve do najkasnijih vre¬ 
mena, kad s propašću političkog poslanstva staroga Dubrovni¬ 
ka propade i prosvjetno.« 

Hrvatski pjesnik BRNO KARNARUTIĆ u svojoj pjesmi 
»Vazetje Sigeta«, koju je izdao 18 godina nakon junačke smrti 
Nikole Zrinskog (godine 1584.), stavlja u usta sigetskom heroju 
u govoru vojsci pred samu bitku ove riječi: 

Ne bojte se smrti, ka će svih razvesti... 

Bolje se j' arvati, viteški opriti, 

Neg sramotno dati; jer je li umriti, 

Gdo s poštenjem spravan na ov svit umira, 

Vičnji mu glas slavan do nebes dopira...« 

Glasoviti naš katolik svjetovnjak IVAN ZAKMARDI 
od Dijankovca, bilježnik županije Paljevine Slavonije (t. j. 
Hrvatske), stavio je godine 1643. na poklopac škrinje, u kojoj 
su se čuvale sve javno-pravne isprave naše, latinsku pjesmu, 
u kojoj veli, da je Hrvatska nakon svakojakih doživljaja postala 
Kristova, t. j. kršćanska, i da voli jedino katoličku vjeru. 

Za čim je težila patnička duša hrvatskog naroda, dok je 
kao bespravna raja stenjao pod stoljetnom okrutnom vlašću 
turskom, pokazuju vjerno NARODNE PJESME. U pjesmi 
»Djevojka Ana« vidimo, da je naš narod sve posred teških nevo¬ 
lja — glada i golotinje — čeznuo za vjersko-nabožnim životom. 
Djevojka Ana ne moli sultana ni kruha ni zlata, već slobodu, 
da može Bogu se moliti i crkvu graditi. 


Nh saboru u Zagrebu u travnju god. 1673. potužio se za¬ 
grebački biskup pobožni MARTIN BORKOVIĆ na one (a to 
su bili krivovjerci), koji ne će da drže crkvene katoličke zapo¬ 
vijedane poste. Saborski zapisnik zabilježio je to ovim riječima : 
»Presvijetli se i preč. gospodin prelat (biskup) na saboru kralje¬ 
vine bolno potužio na nekoje, što se nalaze u ovoj kraljevini 
i što su zadojeni krivovjerničkom zloćom, te se ne plaše jesti 
meso u korizmeno vrijeme i u druge od Crkve zabranjene posne 
dane. Ti su ljudi odbacili dužnu poslušnost Majci Crkvi, nemare 
i ne boje se kazne Božje i preziru pravu vjeru katoličku (koju 
je ova kraljevina uvijek od svoga početka prigrlila isUjučujući 
ma svaku krivovjerničku skvmu i pošast). Proti tome je pono¬ 
vno najsvečanije prosvjedovao i pridržaje sebi vlast i moć, da 
proti takvima postupa i radi sa crkvenim kaznama.« 

Naš narodni velikan i mučenik BAN PETAR ZRINSKI 
bio je dobar Hrvat i jednako uvjereni, pobožni katolik. Čovjeka 
upravo ugodno iznenađuje, što se u tom odličniku, političaru, 
diplomati, državniku, banu, neustrašivom i vještom ratniku- 
vojniku našla i tako duboka, prosvijetljena i praktički pro¬ 
življavana katolička bogoljubnost. U pjesničkom djelu (koje 
je na madžarskom jeziku napisao njegov brat Nikola, a Pe¬ 
tar ga na hrvatski slobodno preveo i popunio) »Adrijanskog 
mora sirena« (tiskano godine 1660. u Mlecima) prikazuje među 
ostalim, kako se sigetski Nikola Zrinski »prije boja moli pred 
propećem Bogu svomu«. Isus mu odgovara na vruću molitvu 
te mu obeća rajsku slavu i mučeničku smrt. Nakon pobjede 
Nikola Zrinski najprije zahvaljuje Bogu, vojska dolazi u crkvu, 
da se Bogu svečano zahvali, a Nikola govori u spomen poginu¬ 
lih junaka i čestita im, što će u nebu stajati Bogu s desne s pal¬ 
mama u ruci. I na mnogo se mjesta u toj pjesmi očituje živa 
vjera bana Petra Zrinskoga. __ 

I drugi hrvatski mučenik KNEZ KRSTO FRANKOPAN 
(pogubljen s Petrom Zrinskim 30. travnja 1671.) nije mogao da 
zataji svoje katoličko uvjerenje. Taj mladi vitez pjeva u svom 
»Vrtiću«, kako je sve na ovom svijetu prolazno te kako se ze¬ 
maljske muke pretvaraju u nebu u slast. 

Hrvatska BANICA KATARINA ZRINSKA, žena bana 
Petra i sestra kneza Krste Frankopana, napisala je i tiskom 
izdala godine 1661. hrvatski molitvenik »Putni tovaruš«. Mo¬ 
litvenik je bio izdan drugi put godine 1687. i treći put 1715. 
U predgovoru sama kaže, da ga je napisala jedino iz ljubavi 
prema Bogu i bližnjemu, t. j. prema svojem narodu. 

Ne mogu propustiti, a da ne spomenem OPROŠTAJNO 
PISMO PETRA ZRINSKOG, kojim se on dan prije svoje 


mučeničke smrti, t. j. 29. travnja 1671. iz tamnice u Bečkom 
Novom Mjestu oprostio od svoje žene Katarine: »Moje drago 
srce,« tako piše Zrinski, »nemoj se žalostiti! Polag Božjega 
dokončanja (odluci) sutra ob deseti ore (sati) budu meni glavu 
sekli i tulikajše tvojemu bracu (Krsti Frankopanu). Budi Bog 
hvaljen, ja sam k smrti dobro pripravan niti se ne plašim. Ja se 
ufam u Boga vsamogućega, — koj me je na ovom svitu ponizil, 
— da se tulikajše mene hoće smiluvati; I ja ga budem molil 
i prosil (komu sutra dojti se ufam), da se mi naukupe (zajedno) 
pred njegovim svetim tronušem u diki vekovečnoj sastanemo... 
Ja sam vse na volju Božju ostavil... Naj Te Gospon Bog s mo- 
jum kćerju Auroru Veroniku blagoslovi!« Svaki pojedini redak 
ovoga preganutljivoga pisma pun je žive vjere i predanosti 
u pravednost i milosrđe Božje. 

Uvaženi naš rodoljubni KNJIŽEVNIK PAVAO RITTER- 
VITEZOVIĆ otvoreno kaže u svojoj pjesmi »Hrvatkinji« (Hr¬ 
vatskoj), koja je tiskana g. 1689.: 

Večkrat sam stakala krvave potoke, 

Vsa V jedan grob stala trpeć čudne ruke. 

Nebo s mučeniki jesam naselila, 

Pakal s nazlobniki, tako sam se bila. 

Tisuć sam Herkulov i Hektorov rodila, 

A broj od vitezov Bogu sam pustila. 

Veru držim čvrstu za Boga i kralja 
Kako svakom katoliku valja. 

Godine 1758. je GRAD ZAGREB uveo stalnu i javnu 
pobožnost u čast muke i smrti Isusove. Magistrat je privolom 
duhovnog starješinstva uveo i pobožnost u spomen krvava 
znoja i pregorke muke i smrti Spasitelja našega Isusa Krista. 
Zaslugom župnika sv. Marka u Zagrebu Jurja Juraića dobav- 
Ijene su iz Rima god. 1760. sv. moći svetog Felicijana za župnu 
crkvu svetoga Marka. Prenos rehkvija je obavljen najsvečanije 
na 24. travnja 1761. 

Takva je eto živa i gorljiva bila vjera naših starih Hrvata. 
Vjerovali su u sve, što i danas sadrži Vjerovanje katoličke Cr¬ 
kve. I čuvali su tu vjeru od sviju krivovjerja i branili, kad je 
trebalo i krvlju, neustrašivo od njenih deprijatelja. 

Prečasni gospodine! 

Ugodno iznenađen vašom tako , iskrenom i uslu¬ 
žnom prijaznošću, kojom mi uzvraćate onu moju ne¬ 
umjesnost prigodom vašeg posjeta. Vaše cijenjeno 
pismo, a još više priposlani dokumenti 0 vjeri naših 
starih^ Hrvata pobudili su u nama veliko zanimanje. 

Cesto 0 tom razgovaram sa svojom suprugom. 
Jednoga me dana iznenadi čudnim prijedlogom, da dam 
obnoviti onu staru kapelicu, kad je tako dobro ušču- 
vana! Neka opet služi onoj svrsi, kojoj je služila na¬ 
šim pređima u proteklim stoljećima! 

Šutio sam, razmišljao i na nekoliko dana uskra¬ 
tio konačni odgovor. Čitajući ponovno one vaše drago¬ 
cjene pabirke uvidio sam, da supruga imade pravo. 
Vaš savjet znadem, kako bi glasio! Jamačno biste 
ga odmah popratili čitavim nizom primjera iz naše po¬ 
vijesti. .. 

Preporučujući se u vaše prijateljstvo šaljem vam 
srdačan pozdrav. 

U N... 9. srpnja 1936. K. B. 

Visoko cijenjeni gospodine! 

U duši vašoj i vaše vrlo cijenjene gospođe supruge 
bila je zapretena sveta vatra ljubavi prema onim veli¬ 
kim svetinjama, koje su kroz tisuću godina prožimale 
grijale i oplemenjivale srca hrvatskog naroda. Dovoljna 
je bila jedna slučajna opaska, da se odgrne pepeo i 
da se ona sveta vatra rasplamsa tako jakim žarom. 

Hvalim vama i vašoj plemenitoj gospođi na bogo- 
Ijubnoj i rodoljubnoj odluci, da ćete obnoviti kapelicu. 
Kad sam to javio prijatelju profesoru, bio je razdragan. 
Pripravan je, piše mi, da vam bude u pomoći, ako us- 
trebate, svojim stručnjačkim uputama. 

Na brzu ruku sabrao sam evo opet nešto povijesnih 
bilježaka, da vidite, čemu je u staro doba Hrvatima 
služila crkva, čemu napose kućna kapelica. Vidjet ćete. 

kako je bila duboka vjera naših starih u presvetu Euha¬ 
ristiju... Uvjerit ćete se, da su naši velikaši - feudalci 
bili nesamo hrabri ratnici, nesamo masilnici i otimači«, 
kako bi ih htjeli moderni namjerice prikazati savremenim 
Hrvatima i omraziti, već da je u njihovim srcima pre¬ 
bivalo i mnogo plemenštine, finije čovječnosti od one 
modernih gulikoža, varalica i raspuštenika. 

Uz poklon vama i vašoj gospođi vaš 

US... 15. rujna 1936. J. K., župnik. 

* 

VJERA U PRESVETU EUHARISTIJU 

Ako pođemo daleko, daleko natrag u našu davnu prošlost, 
naći ćemo dosta spomenika, koji svjedoče, da su naši pređi 
tvrdo vjerovali u presv. Euharistiju, da su je svom dušom lju¬ 
bili ; kao što sv. Misu, tako i sv. Pričest. 

Hrvatski vladar KNEZ TRPIMIR (845. do 864.) želio je, 
da što dostojnije uredi svoju crkvu sv. Petra u Rižinicama. 
Kako nije imao dovoljno novaca, vruća želja njegove bogoljub- 
nosti ponijela ga tako daleko, te je on — vladar ^ pozajmio 
godine 852. od splitskog nadbiskupa Petra I. jedanaest hbrica 
(ii funti) srebra i dao izraditi sveto posuđe, t. j. kalež, svijeć¬ 
njake i t. d. 

Papa Ivan VIII. (879. do 882.) javlja hrvatskom KNEZU 
BRANIMIRU u listu od 7. lipnja 879. godine ovako; »Kada 
smo mi naime služili sv. Misu na dan Uzašašća Gospodinova 
21. svibnja 879. godine na oltaru sv. Petra apostola, u samoj 
žrtvi podigli smo k nebu ruke i blagoslo¬ 
vili smo tebe, sav tvoj narod i cijelu ze¬ 
mlju tvoju.« 

Znao je sv. Otac Papa, kolika je vjera u kneza Branimira 
i u njegova naroda, i kako će ga obradovati najviše time, što je 
za Branimira i za hrvatski narod prikazao sv. Misu, I blago¬ 
slov presv. Euharistije ostao je na našem narodu, prati ga pod¬ 
jednako i krijepit će ga, da trajno ostane vjeran Spasitelju i 
Crkvi katoličkoj. 

Naši vladari i velikaši osnivali su misne zaklade za spas 
duša svojih i svojih predaka. Najveći hrvatski kralj PETAR 
KREŠIMIR kaže izrijekom u povelji, koju je izdao samosta¬ 
nu sv, Krševana u Zadru godine 1067. u Ninu : »Ja Krešimir, 
kralj Hrvata i Dalmatinaca, donosim svima na znanje, da mi 


se učinilo ispravnim, da se ne poništuju odluke mojih starih 
pređa osobito one, koje se odnose na spas njihovih duša. Ra- 
zabmsmo naime u djelima našega pradjeda velikoga Krešimira, 
da je za spas svoje duše predao manastiru Sv. Krševana neko 
zemljište... Diklo.« 

ČIKA, rođakinja kralja Petra Krešimira, odluči za spas 
svoje duše osnovati samostan (ženski) u Zadru. Čemu graditi 
samostan ? Da redovnici služe sv. Mise i mole za njezinu dušu. 

Slavni, pobožni i hrabri hrvatski kralj ZVONIMIR (1076. 
do 1089.) poslao je Papi sv. Grguru VII. sjajne darove iz zahval¬ 
nosti kao osobitom zaštitniku i dobročinitelju svojem i svoje 
države. Kakve je darove odabrao hrvatski kralj ? Poslao je na 
dar dva dragocjena križa, dvije zlatne crkvene svjetiljke, ukra¬ 
šene draguljima, te kalež i pliticu. 

Kako se u hrvatskom narodu cijenila sv. Misa u vrije¬ 
me pred više od 850 godina, učimo odatle, što je SPLITSKI 
NADBISKUP LOVRO (1056. do 1097.) poslao jednoga svog 
službenika čak u daleku Antiohiju, da ondje izuči zlatarski 
i srebrenarski obrt, da bi umio što bolje izraditi crkveno posuđe. 
I doista je taj majstor izučio svoj obrt i iskovao kalež, vrčeve 
za sv. Misu uresivši ih skupocjenim nakitom, svijećnjake itđ. 

Bribirski knez PAVAO ŠUBIČ II,, sin najslavnijega hrvat¬ 
skog bana Pavla I., odredio je u svojoj oporuci od godine 1340. 
ovo: »Crkvi sv. Marije u Bribiru (Dalmacija) dajem za ukras 
velild pozlaćeni križ (srebro teži 300 uncija), srebrni pozlaćeni 
kalež (od 205 uncija), veliku srebrnu lađicu za tamjan, srebrnu 
pozlaćenu kadionicu, tri oplećnika s biserjem, tri crkvene ko¬ 
šulje (albe), dvije štole i tri naručnika, dalmatiku sa zlatnim 
obrubom i zavjesu pred oltar.« 

Pravila BRATOVŠTINE BL. GOSPE STOMORIJE u 
Vrhpoljicu kraj Šibenika, koja je bila osnovana 1360. godine, 
obnovljena godine 1384,, propala godine 1565. i opet obnovlje¬ 
na godine 1619., propisivala su svojim članovima među drugim 
dužnostima i ovu: »Živit ima strahom Božjim pričešćujući 
se često, i ki se ne bi pričešćivali, ima se pokarati do dvakrat, 
a treto strgati (isključiti) i da ne će dostojan zvati se naš brat 
ah sestra.« Pravila su bila pisana hrvatskim jezikom. 

Oko godine 1410. zbio se u LUDBREGU (Hrvatska) čude¬ 
san dogođaj. Neki je svećenik služeći sv. Misu posumnjao, da 
li se u kaležu poslije pretvorbe doista nalazi prava krv Kristova. 
Kad je pogledao u kalež, opazio je, da u kaležu nema prilike 
vina, nego prava krv, koja kao da vrije. Silno uplašen spremio 
je Presv. krv s kaležom i tek pred smrt svoju otkrio tu tajnu. 
Krv je bila istražena u Rimu, povedena istraga i nakon sto go- 

dina dovršio je istragu Papa Leo X. te je izdao o tom posebnu 
bulu (ispravu) godine 1513., u kojoj je opisana povijest toga 
dogođaja. Kalež s Presv. krvi povraćen je u Ludbreg, te se i 
danas čuva i štuje u tamošnjoj župnoj crkvi. 

Krčki knez NIKOLA FRANKOPAN dao je godine 1436. 
senjskom kaptolu šezdeset zlatnika, da se služe sv. Mise zor- 
nice. Osnovao je tu zakladu ovim riječima: »Mi smo razmotrili, 
da nijedna milostinja ne vrijedi više od Mise, koja imade više 
učinaka. Ona je lijek proti grijesima od svijeta. Ona je drvo 
Života u rajskoj sredini. Krist se tu svaki dan s nama otajstveno 
sjedinjuje i mi s Njime duhovno. Kod nas treba da bude ne¬ 
prestana uspomena muke Isusove. Razmotrivši to mi smo htjeli, 
da se pobrinemo za dušu svoju u životu i na smrti. I došli smo 
do pogodbe, da četiri kanonika s prebendarima govore i moraju 
služiti Misu u čast BI. Dj. Marije svaki dan, u zoru i za uvijek. 
I da onaj, koji služi imade u svakoj Misi reći molitvu za naše 
zdravlje, dok smo živi, a poslije smrti naše da imade reći pokoj- 
nički molitvu za našu dušu...« 

Koliko je našim pređima bila mila presv. Euharistija, svje¬ 
doči i ovaj dogođaj: Bosanskomu su KRALJU STJEPANU 
TOMASU neki franjevci uskraćivali sv. sakramente, jer je 
bio osumnjičen kao pristaša bogumilskoga krivovjerja. Kralju 
se to dalo tako nažao, da se godine 1443. pritužio samom Sv. 
Ocu Papi. Nakon provedene istrage Papa je naredio, da se na 
kraljevu dvoru imade i dalje služiti sv. Misa i da mu se ne smiju 
uskraćivati sakramenti, dakle ni sv. pričest. 

Iz pisma, što ga je SV. IVAN KAPISTRAN pisao godine 
1455. Papi Kalistu III. o vjerskom životu katoUka u Srbiji, 
doznajemo, da su katolički svećenici u ono doba nosih bole¬ 
snicima u kuću sv. pričest kao popudbinu. 

R. Lopašić u knjizi „Dva hrvatska junaka" piše, da se 
nigdje U SLAVONIJI za turskoga gospodstva nije smio u 
župnim crkvama čuvati Presv. oltarski Sakramenat, osim u 
samostanima, jer bi ga Turci lako oskvrnuli. 

Drevni hrvatski grad TROGIR osobitom je svečanošću 
slavio blagdan Tijelova, napose sjajnom procesijom. U sta¬ 
rim spisima grada Trogira od godine 1415. čitamo naime ova 
naređenja: »Bilo je primito i prihvatito, da unapredak svaki 
plemić od trogirskog vijeća mora i da je obvezat svake godine 
na blagdan Tijela Kristova ići u procesiji okolo zidova građa 
Trogira i nositi zapaljenu voštanicu barem od pol funte voska. 
I svaki obrtnik jednu veću svijeću barem od jednoga solda 
pod kaznu od 30 malih solda za svakoga, koji to ne drži, i za 
svaki put...« 

Koliko su naši hrvatski pređi cijenili svetu Misu, vidimo 
iz raznih propisa i zakona. Tako je grad Skradin pred više 
stotina godina imao u svojim Statutima propis; »Određujemo, 
da nitko ne smije nedjeljom, prije nego je odslužena Misa, 
otvoriti krčme i prodavati vino pilcima, osim ako bi tko htio 
uzeti vino i odnijeti za kakvo putovanje...« 

Sretni smo, što imademo Božjeg ugodnika, koji je naše 
larvi, a proslavio se vanrednom pobožnošću spram presv. Euha¬ 
ristije. S pravom se naziva »Svetac Euharistije«. To je bi. GRA- 
CIJAN. Rođen je godine 1438. u Mulu kod Kotora, stupio je u 
red Sv. Augustina, umro svetački u Mlecima godine 1508. Gra- 
cijan je neprestano boravio pred svetohraništem, klanjao se i 
moho Isusa u oltarskom Sakramentu. Želio je, da svaki dan 
poslužuje kod sv. Mise, i čeznuo za čestom sv. pričesti. Bog ga 
je za to nagradio vanrednom mhošću. Vidio je naime jednom 
kod sv. Mise u svećenikovim rukama samoga Isusa u obliku 
djeteta. Papa Leon XIII. proglasio ga je blaženim go¬ 
dine 1889. zajedno s bi. Nikolom Tavilićem. 

U Dalmaciji napose u Splitu, Trogiru, Dubrovniku, Hvaru, 
Šibeniku itd. imade sačuvanih starih patricijskih kuća »palača« 
iz 14, 15. i 16. stoljeća, u kojima je bila po jedna malena odaja 
držana za kućnu kapelicu. 

Poslanici dubrovačke republike nosili su sa sobom na pu¬ 
tovanjima sliku — triptihon — kao mali ručni prenosni oltar. 
Takav jedan potječe iz druge polovice 15. stoljeća te pripada 
flamanskoj slikarskoj školi. Čuva se u riznici katedrale u Du¬ 
brovniku. 

I BL. OZANA KOTORSKA gojila je osobitu ljubav 
prema presvetoj Euharistiji. BI. Ozana rodila se godine 1493. 
u Crnoj Gori, provodila je kao pastirica nevini život. Došla je 
onda u Kotor i stupila u službu u samostan, gdje je živjela 
svetačkim životom sve do smrti godine 1565. Njezin suvreme¬ 
nik Bazilije Gradić svjedoči, da je Ozana primala svetu Pri¬ 
čest s najvećim žarom, da u dane pričesti nije ništa jela, da je 
pokazivala veći duh u govoru, veću jakost u pošćenju nego u 
druge dane. Njezino neistrunuto tijelo čuva se u Kotoru. Papa 
Pijo XI. proglasio je tu skromnu pastiricu i služavku blaženom 
godine 1937. 

Kako je naš priprosti narod vjerovao i cijenio presvetu 
Euharistiju, možemo naučiti iz raznih povjesnih vrela. Godine 
1493. zadesila je Hrvate strahovita nesreća. U krvavoj bitci 
NA KRBAVSKOM POLJU Turci su hrvatsku vojsku porazili. 
Cijela domovina tužno je zakukala. Narod je razmišljao, koji 
bi to mogao biti razlog tolike nesreće. I narodna duša, duša 

puna vjere iznašla je razlog. Otkrila ga u svojoj pjesmi, u kojoj 
veli, da se ban Derenčin upustio u boj u nedjelju prije mise... 

Spominjem kao pobožnu predaju i ovaj dogakaj: Kad je 
o novoj godini 1499. knez Bernardin Frankopan došao u modru- 
šku crkvu, da sluša sv. Misu, dogodilo se ovo ČUDO: 
Svećenik služeći svetu Misu htio je da prelomi posvećenu ho¬ 
stiju, ali začuđen opazi, da je hostije nestalo s oltara. Uto su 
došli ljudi izvana i kazali, da su vidjeli, kako bijela hostija 
lebdi u zraku iznad zvonika. Svećenik i puk izašli su iz crkve 
i molili, da bi se hostija povratila. No ona je iščezla ispred lica 
svih, koji su u strahu i trepetu gledali taj čudesni dogođaj. 

Noću 37. svibnja 1634. udario je grom u krov stolne crkve 
u Zagrebu. Planuo je drveni toranj, sva se zvona rastalila, iz¬ 
gorio krasni glavni oltar te se upalio i biskupski dvor. Pobožni 
tadanji biskup PETAR DOMITROVIĆ propustivši, da spa¬ 
šava svoj dvor, pohrlio je bosonog i napola obučen u stolnu cr¬ 
kvu, gdje je uz pogibao života spasio s glavnog oltara pokazni¬ 
cu i krušnik s presvetom Euharistijom, koju je prenio u fra¬ 
njevačku crkvu na Kaptolu. 

Senjski BISKUP FRANKO ŽIVKOVIĆ kaznio je svoje 
biskupljane oštrom crkvenom kaznom: U nijednoj crkvi nije 
se smjela služiti sv. Misa niti sakramenti podjeljivati. Ta doi¬ 
sta oštra kazna bila je zapravo uperena protiv onih silničkih 
velikaša, koji su otimali crkvena imanja. Senjani bili su tom 
kaznom toliko pogođeni i ožalošćeni, da su g. 1536. otpremili 
posebnog poslanika Sv. Ocu Papi i žalih se, što moraju živjeti 
kao Turci bez sv. sakramenata, bez službe Božje i bez crkve.« 
Papa je njihovu molbu uvažio. 

Na otoku Hvaru isticala se medu drugim nabožnim društvi¬ 
ma BRATOVŠTINA SV. SAKRAMENTA. Aug. Valiero, 
veronski biskup, obavio je po pismenom nalogu Pape Grgura 
XIII. od 18. listopada 1578. vizitaciju u hvarskoj biskupiji. 
Iz njegova zapisnika saznajemo, kako se u nas u ono doba po¬ 
štivala presv. Euharistija. U svakoj župnoj crkvi čuvala se 
Euharistija u posebnoj posudici, koja je bila od drva ili od sta¬ 
kla ili od srebra te pozlaćena. Bila je smještena ili u zidu pokraj 
glavnog oltara ili u svetohraništu na oltaru. Vizitator nalaže, 
da se namjesto drvene posudice ima nabaviti srebrna ili stakle¬ 
na, a gdje nema svetohraništa na oltaru, neka se dade izraditi. 
Posvuda je našao, da pred oltarom gori svjetiljka, a ulje su obi¬ 
čno nabavljah župnici na svoj trošak. Sv. Pričest — popudbina 
nosi se bolesnicima sa svjetiljkom i sa dva pratioca - klerika 
ili lučonoša. U Dolu je bilo društvo Tijela Kristova (bratov¬ 
ština) : članovima se nalaže, da prate presv. Euharistiju do bo¬ 


lesnika. Vizitator propisuje: mora da bude »dostojna staklena 
posuda za dijeljenje vina u pričesti naroda«. Onda se dakle 
još dijelila pričest pod obim prilikama. 

Godine 1615. osnovana je u ZAGREBU Bratovština Tijela 
Kristova. Članovi su bili najugledniji građani. Gođ. 1657. n. pr. 
bio je rektor te bratovštine Juraj Vernić, gradski sudac i 
odlični rodoljub. Poglavita zadaća bratovštine bila je ta, da 
goji i širi štovanje presv. Oltarskog Sakramenta. Na glasu je 
bila »Bratovština sv. Barbare, dj. m., za dostojne spovedi i sv. 
Pričešćivanja,« osnovana g. 1675. u Župi BRDOVEC. Ona se 
dičila vehkim brojem članova iz svoje župe i iz mnogih drugih. 

Hrvatski ban i junak TOMO BAKAČ Erdedi, koji je sjaj¬ 
nom pobjedom Turaka kod Siska g. 1593. obranio kršćansku 
vjeru nesamo hrvatskom narodu nego i svemu kršćanskom Za¬ 
padu, crpio je svoju snagu u presv. Euharistiji. U zagrebačkoj 
katedrali kleknuo je na oba koljena pred oltarom i iz ruku bi¬ 
skupa Domitrovića primio sv. Pričest! 

Za vrijeme turske vlasti u SLAVONIJI hrvatski je na¬ 
rod patio neizrecivo mnogo, ah najviše u vjerskom pogledu. 
Turci su naše crkve porušili, spalih ili ih pretvorili u svoje dža¬ 
mije. Svećenike su što poubijah, što prognah. Bilo je krajeva, 
gdje ubogi narod nije imao nikakve vjerske utjehe, po više 
desetaka godina nije imao svete Mise niti svete Pričesti. U te 
naše tužne krajeve dolazili su naši isusovci, napose znameniti 
o. Bartol Kašić. Sam je opisao svoje misijsko djelovanje 
(1610. do 1630.). Narod je grnuo sa svih strana kao mravi, a 
kad je bio u Marincima u Srijemu, ispovjedilo se mnoštvo na¬ 
roda. »Međutim je«, piše o. Kašić, »bio podignut oltar pred 
kućihm zidom pod vedrim nebom, a bilo je dosta hladno, a 
zemlja svuda pokrita snijegom. No oltar je ipak bio zaštićen 
od vjetra.« Prvi je o. Kašić prikazao sv. Žrtvu ne mareći za le¬ 
den zrak, a narod je obojega spola mirno i strpljivo motrio 
klečeći naokolo na slami bačenoj na snijeg. I svi su podnosili 
ne malu oštrinu zime, sve dok nijesu primili presvetu Pričest, 
i sve do svršetka cijele Mise. 

Franjevac o. Pavao iz Rovinja pohodio je službeno bosan¬ 
ske samostane te piše: »U ovim mjestima stanuju vrlo pobožni 
kršćani, kao što su U CIJELOJ BOSNI. Tako su pobožni, te 
CIJELI DAN HODAJU, DA SLUŠAJU MISU. Bude župnik, 
pa ima pastvu u četiri ih pet sela. Odredi, da će služiti Misu 
na kojoj ravnici, zgodnoj za svih pet sela. Župnik ih sve čeka 
do podne. U jutro se na vrijeme upute na njegovu metu i idu, 
gdje će biti Misa. Župnik nasred livade načini oltar i služi Misu. 
Kad je Misa gotova, onda narod jede...« 

Pohvalno izvješće O FRANJEVCIMA U BOSNI podnio 
je u Rimu g. 1708. fra Ivan Krst. de Vietri iz Italije, kad je 
pohodio franjevačku provinciju Bosne Srebreničke. U izvješ^ 
piše taj stranac: »Franjevci su ove kršćane naučih takvom stra¬ 
hu Božjem, te bi oni i otvrdnula srca razgrijali i razmekšali, 
kad čovjek vidi njihovu pobožnost. OD POČETKA SU MISE 
PA DO PODIZANJA SKLOPITIH RUKU I S OČIMA UPR¬ 
TIM U OLTAR, A OD PODIZANJA PA DO KRAJA MISE 
prekrštenih ruku.« 

Kad je bosanski paša Mehmed Tekeli (Kačić ga zove u 
svojoj pjesmi paša Tekelija) poslao na ŠIBENIK 40.000 ljutih 
janjičara, i kad su grad 26 dana opsjedali, biskup Marcello 
svaki je dan izložio presv. Sakramenat, a građani su dolazili 
na klanjanje, molili su i postili. Junački su izdržali u obrani, 
i paša je morao ostaviti Šibenik. Kršćani su na koljenima za¬ 
hvaljivali Bogu za tu pobjedu. 

Sasvim je prirodno, da se ova živa vjera naših hrvatskih 
pređa u presv. Euharistiju snažno odrazila i U NARODNOJ 
PJESMI. Tako se na pr. u pjesmi »Božji sud«, priča, kako je 
sam Isus služio sv. Misu. Tako se eto u njoj priča : 

Anđeli se đomisliše. 

Svetu crkvu sagradiše 
Na kamenu, na mramoru. 

Na studenom, na ledenom. 

Ondi Isus Misu reče, 

Mandalina sviće žegla. 

Sveti Petai odgovara, 

A Marija Misu sluša. 

Kad je prošla sveta Misa, 

Isus Majki progovara: 

O Marijo, mila Majko! 

Je li kakva moja Misa ? 

O Isuse, Sine dragi! 

Kako ovaj svit nastao, 

Take Mise nije bilo. 

Kako Tvoja sveta Misa ! 

U narodnoj pjesmi »Duša na sudu« izbrajaju se razni 
grijesi, poradi kojih bude duša osuđena. Među njima navodi 
se i ovaj ; 

Ni molila, niti postila. 

Niti k maši rad hodila. 

Duša našega naroda bila je prožeta vjerom katoličkom, 
vjerovanjem u presv. Euharistiju. Dokaz je i pjesma »Mrtvi 
pohođeni«, u kojoj se pjeva : 

Kad su došU do Ružice crkve, 

O Milice, draga seko naša, 

A ti hajde čuvat naše konje. 

Pričela se misa govoriti, — 

Mi idemo misu otpivati. 

U zapisnicima HRVATSKOGA SABORA od godine 1738. 
do 1739. i 1755. kaže seoLudbregu, gdje se čuvala čudesna 
presveta Krv Isusa Krista, da je to mjesto, »gdje se čuva čude¬ 
sna Krv kano vrhovno i najveće blago ove kraljevine i uto¬ 
čište rimokatolicima«. Godine 1739. hrvatski je sabor 
načinio poseban zavjet, da ih Bog oslobodi od kuge, 
i to: »Da se imade sagraditi kapela u čast i za veći porast slave 
Presv. Krvi Isusove, koja se čudom jedva kad čuvenim ili sa¬ 
svim rijetkim i cijelome svijetu strašnim pretvorila u vidljivu 
Krv, te koja se dosad čuvala u Ludbregu, mjestu najvećega 
blaga cijele kraljevine. A i za veći poticaj na poštivanje i po¬ 
božnost prema istoj Presv. Krvi.« 

Što su sve Hrvati katolici u Bosni i Hercegovini imali da 
prepate od Turaka još u prvoj polovini prošloga vijeka, t. j. 
pred kojih sto godina, teško je u par riječi opisati. Bosanski 
biskup FRA RAFO BARIŠIČ izbraja u svojoj pritužbi od 
godine 1838. samo nekoje nevolje: »Turci ne prave razlike 
između kršćana i marve,« piše ogorčeni biskup. »Ne dopuštaju 
nam, da svetkujemo blagdane Gospodinove, da barem na veće 
svetkovine prisustvujemo sv. Misi. Sve moguće traže, da za¬ 
priječe svako vršenje službe Božje. Jer nemamo crkvi, sasta¬ 
jemo se svetkovinom na službu Božju na polju, u šumi, oltare 
dižemo pod hrastom, sveti stol pokrivamo granama sa staba- 
Ija, a mi pod vedrim nebom, na mokroj zemlji pokrivenoj blatom 
ili snijegom, klečeći pribivamo službi Božjoj... uvijek izvrgnuti 
nepogodama vremena.« Kad to čitamo, dolaze nam na pamet 
kršćani prvih vjekova, koji su uz pogibao života dolazili na gro¬ 
bišta i u katakombe, da slušaju sv. Misu i uživaju sv. Pričest. 

Najljepši spomenik vjere u presv. Euharistiju izgradio 
je hrvatski BAN PUČANIN IVAN MAŽURANIĆ u svom 
junačkom eposu: »Smrt Smajil-Age Čengijića«. U »Četi« on 
tu pjeva: 

Kad al’ eto inoga pastijera (svećenika). 

Gdjeno krotak k svome stadu grede. 

Kad se četi bliže prikučio 
Vrijedan sluga vrednijeg Gospodara, 


Tader starac oči podigao. 
Blage oči i bijele ruke. 

Ter je četu oprostio grijeha. 

Pak je Bogom darivati stade: 

Svakom momku po česticu daje 
Tajne piće — hljeba nebeskoga. 

Svakom momku po kapljicu daje 
Tajna pića — vina nebeskoga. 

Žarko sunce divno čudo gleda. 

Gdje slab starac slabe krijepi ljude. 

Da im snaga Bogu slična bude. 

Žarko sunce za planinu sjede. 

Starac ode, četa dalje grede. 

Vjera i pobožnost prema presv. Oltar. Sakramentu tako 
je duboko pronikla dušu našega naroda, da je tom vjerom upra¬ 
vo protkan sav njegov život, i obiteljski i gospodarski i umjet¬ 
nički, da, cijeli HRVATSKI DOM. Pogledajte n. pr. začelke 
naših starih seoskih kuća! Zar nisu urešeni simbolima presv. 
Euharistije, kao kaležem, hostijom ili imenom Isusa Krista ? 
Stolci, klupe, police često nose na sebi znakove presv. Otajstva. 
Vidio sam na selu i ručne ženske radove za domaću kućnu po¬ 
trebu, kao stolnjake, prostirače za krevete, zavjese izvezene 
slikom pokaznice (monstrance). Hoće li i to propasti ? Tko 
sve je to zamislio, izveo, častio i čuvao ? Tvrda vjera našega 
naroda, duša katolička, srce užareno ljubavlju prema presv. 
Euharistiji. 


Gospođine župniče! 

Od srca zahvaljujemo vašoj dobroti na tolikoj 
požrtvovnosti. Vaši pabirci — kako čedno nazivate 
svoje posljednje povijesne podatke — oduševili su moga 
supruga tako, da je poduzeo sve, kako bi naša kapelica 
do proljeća bila obnovljena i uređena, i to nesamo kao 
mrtvi spomenik, koji se izlaže u muzeju, već tako, da 
služi kao i našim pređima za presv. Euharistiju. Moj 
dobri suprug kao da se preporodio. Dopisuje s g. profe¬ 
sorom. Ovaj tvrdi, da je kapela iz i6. vijeka, dvor da je 
više puta pregrađivan i nadograđivan... Javila sam 
i našoj dragoj djeci, koja u gradu polaze školu. Bit će 
to za njih osobita i sveta novost. Prije su pokraj zatvo¬ 
rene kapele prolazila s nekim strahom kao i mi. Bojali 

smo se u nju zaviriti i silom tjerali pomisli, što ih je 
u nama pobuđivala. Vi me razumijete... 

Prečasni! Još nešto. Komu u čast da podignemo 
oltarić i O prošlosti grada znademo malo, a o kapeli 
upravo ništa. Starci u selu pričaju, da je u kapeli za 
vrijeme grofa A. bila slika Majke Božje, te da se 8. pro¬ 
sinca vršila služba Božja. Na misu da su uz gospodu 
dolazili družina i seljaci kmetovi. Nije li oltar bio po¬ 
svećen Mariji bez grijeha začetojf Sto vi, prečasni, 
sudite š 

Uz izraz dubokog poštovanja i zahvalnosti 

U N... 9. prosinca 1936. K. P. 

Vrlo odlična gospođo! 

Providnost se Božja služi često i s nama malenima, 
da izvede svoje velike nakane. Tako je i s vašom kape¬ 
licom. Omiljela je vama i vašima, jer je dragocjeni 
hrvatski povijesni spomenik. Omiljela vam je i sveta 
vjera, kojoj je više stoljeća služila. 

Narodno kazivanje, da se u vašoj kapelici nekoć 
slavila Marija bez grijeha začeta, istinita je. U zapis¬ 
niku kanoničke vizitacije od g. 1773. našao sam, da se 
u Vašoj župi spominje i kapela Bezgrješne Djevice, 
ali je napuštena. Bit će to sigurno kapela u vašem 
dvoru. 

Kad ste za ljubav kapele i Majke Božje odlučili 
ostati i preko zime u svom dvoru, pripremio sam vam 
nešto zabave za duge zimske večeri. Znam, mogu da 
dosade novine i ilustrovani listovi i radio. Izvolite makar 
od dosade pregledati ove sitne listiće naše povjesnice. 
Upoznat ćete, kako su naši stari štovali presv. Bogoro¬ 
dicu Mariju, kako su naše najodličnije velikaške, banice 
i kneginje širile pobožnost prema BI. Dj. Mariji. 

Sretan Božić vama i g. suprugu! Uz izraz oso¬ 
bitog poštovanja i pozdrav 

US... 16. prosinca 1936. J. K., župnik 

HRVATI ŠTUJU BL. DJ. MARIJU 

Hrvati, kršteni prije kojih trinaest stoljeća, primiH su 
svom dušom cijelu nauku katoličke Crkve, pa tako i štovanje 
BI. Dj. Marije. O tom imademo zajamčenih spomenika iz svih 
i najstarijih vremena. 

NAJSTARIJA CRKVA MAJKE BOŽJE U NAŠOJ DO¬ 
MOVINI bit će po svoj prilici crkva Sv. Marije Koleđata u Ko¬ 
toru. Potječe iz osmoga, možda i sedmoga stoljeća. U toj cr¬ 
kvi čuva se u novom, posrebrenom i umjetnički izrađenom 
sarkofagu neraspadljivo tijelo naše blaženice Ozane, te je go¬ 
dine 1930. prigodom proslave njezina poblaženja ta Crkva 
bila obnovljena. 

U 9. ili IO. stoljeću postojala je u SOLINU na Hladih cr¬ 
kva BI. Dj. Marije. U SPLITU postoji još i danas crkvica Maj¬ 
ke Božje, ugrađena u zidine prastare palače rimskog cara Dio¬ 
klecijana. Sagrađena je negdje u 9. stoljeću po nekom Domi¬ 
niku, možda dvorskom kapelanu hrvatskog vladara kneza 
Trpimira. Hrvatski knez Mutimir govori u ispravi, koju je iz¬ 
dao u Bihaćima godine 892., ovako: »U ime Oca i Sina i Sv. Duha. 
Baš godine od Upućenja (utjelovljenja) Gospodinova od Dje¬ 
vice 892. dana 6. rujna...« Hrvatski vladar u službenoj ispravi 
spominje Majku Isusovu i to kao Djevicu. 

Hrvatska KRALJICA JELENA, žena kralj a Krešimira II., 
sagradila je u Solinu na mjestu tik do sadašnje župne crkve »Go¬ 
spe od Otoka« crkvu u čast BI. Dj. Marije, te je u njoj i sahra¬ 
njena. Hrvatski kralj Petar Krešimir II. počeo je graditi, a 
kralj Zvonimir je dogradio sjajnu crkvu u slavu Majke Božje 
U BISKUPIJI KOD KNINA. Oko g. 1042. tu je sagradio kralj 
Krešimir biskupski dvor. Naši kraljevi divno su uredili ovu cr¬ 
kvu, kako svjedoče spomenici u ruševinama pronađeni. Tu je 
nađena i slika BI. Dj. Marije u kamenu urezana ili nacrtana. 
To je uopće najstarija slika Majke Božje u našoj domovini. 
Slika je stajala pred oltarom nad ulazom u svetište, okrenuta 
prema narodu. Prikazuje Dj. Mariju, kako je na prsima ras¬ 
krilila ruke, vazda spremna da dijeli milosti. Prije 900 godina, 
evo, kako su štovali BI. Gospu i hrvatski narod i njegovi slavni 
kraljevi. 

Kneginja Čika, rođakinja hrvatskih kraljeva, osnovala 
je u ZADRU oko godine 1066. benediktinski ženski samostan 
u čast BL Dj. Marije i u njemu postala prva glavarica. Na oto¬ 
čiću KOŠLJUNU (Krk) spominje se već godine 1186. benedik¬ 
tinski samostan Svete Marije. Benediktinci su ga napustili 
godine 1410. Taj samostan. Majci Božjoj posvećen, popravili 


su krčki knezovi Martin i Ivan Fr ankopani te ga povjerili fra 
njevcima, koji ga i danas drže. 

U rukopisnom franjevačkom časoslovu (brevijaru) od go¬ 
dine 1303. — koji se čuva u knjižnici samostana Sv. Franje 
u Šibeniku, a pisan je za naše krajeve po svoj prilici u Bribiru, 
sjedištu glasovitih hrvatskih knezova Šubića — spominje se u 
kalendaru i BL.4GDAN BEZGRJEŠNOG ZAČEĆA BL. DJ. 
MARIJE. Eto svjedočanstva, da se u našem narodu vjerovalo 
u Bezgrješno Začeće BI. Marije već u 14. stoljeću, dakle 550 
godina prije, nego je to vjerovanje Sv. Crkva službeno progla¬ 
sila (god. 1854.) člankom rimokatoličke vjere. Što će na to oni, 
koji hoće da zavaraju neupućene, da je katolička Crkva pro¬ 
glašenjem ovog vjerskog članka uvela neku novu vjersku nau¬ 
ku ? 

U prvoj polovini 13. stoljeća sagradio je hrvatsko-ugarski 
kralj Bela II. crkvicu BI. Dj. Marije U SAMOBORU na onom 
mjestu, gdje danas postoji franjevačka crkva Majke Božje 
u nebo uzete. Možda će poći za rukom, da se otkrije temelj 
te drevne crkvice u kapelici Majke Božje lauretanske. 

»Slavni hrvatski ban Pavao Šubić I., knez bribirsld (1298. 
do 1312.) dosjetio se«, piše Vj. Klaić, »zajedno sa svojom ženom 
banicom Uršom, da bi mu valjalo, da iza Boga i Majke Božje 
odabere posebnog zaštitnika. Obilato je nadario crkvu sv. Ma¬ 
rije U BRIBIRU, u kojoj je našao i svoje upokojište kao i mnogi 
članovi njegova roda.« 

Drevno je SVETIŠTE BL. GOSPE U VRHPOLJCU 
nedaleko Šibenika. Na oltaru Sv. Križa nalazi se starinska 
slika BI. Dj. Marije (39/68 cm) na tvrdoj drvenoj ploči iz g. 
1383. Slika umjetnički prikazuje Gospu na prijestolju u crve¬ 
noj haljini s modrim plaštem. U lijevoj ruci drži crven cvje¬ 
tić, a u desnoj Djetešce Isusa u zlatnoj odjeći, gdje siše. Po 
izradbi pripada slika sijenskoj školi. Narod u velikom broju 
pohađa to Marijino svetište. Za turskih provala prenijeli bi 
svetu sliku obično u Šibenik na sigurno mjesto. Slika je u Dal¬ 
maciji poznata pod imenom BI. Dj. Marija »S t o m o r i j a«. 
U Vrhpoljcu postojala je Bratovština BI. Gospe Stomorije, 
osnovana g. 1360. Brinula se za svetište i za duhovni život 
st'ojih članova. Ispred Gospine slike nalaze se okovi narodnog 
junaka (hajduka) Radojice, koji se po zagovoru BI. Gospe vrh- 
poljačke sretno izbavio iz turske tamnice i od vješala. O tom 
dogođaju imademo lijepu narodnu pjesmu. 

Godine 1367. umolili su krčki knezovi Frankopani Papu 
Urbana V. u Loretu, neka bi im darovao za Marijino svetište 
NA TRSATU prikladnu sliku Majke Božje kao naknadu i na 

utjehu, što je nazaretska Marijina Kućica prema kazivanju 
bila iz Trsata prenesena u Loreto. Sv. Orac Papa odabrao je 
jednu između najstarijih i mnogo čašćenih slika u Rimu i poslao 
je na dar, te se i danas na Trsatu u velike štuje. Knez Nikola 
Frankopan zavjetovao se, da će malenu crkvu Majke Božje na 
Trsatu uvećati i oko nje sagraditi samostan. Njegov zavjet 
izvršio je oko g. 1453. knez Martin Frankopan, koji je bio velik 
štovatelj BI. Djevice, dobročinitelj pavlinskog samostana Sv. 
Marije u Crikvenici. Prije 400 godina dao je slavni branitelj 
tvrdoga Klisa Petar Kružić sagraditi poznate stube sa Sušaka 
na Trsat i to iz zahvalnosti Majci Božjoj za pobjedu. Crkvu 
Majke Božje na Trsatu obdario je g. 1597. knez Torno Bakač 
zajedno sa svojom suprugom Anom Ungnad, a tako i Riječani 
g. 1559. Primorske čete poklonile su g. 1601. svetištu Majke 
Božje trsatske iz zahvalnosti za pobjedu nad Turcima razne 
zavjetne darove. Senjska vojska darovala je g. 1615. srebreni 
vijenac. Knez Stjepan Bakač, sin Tomin, dao je na dar zlatni 
kalež iz zahvalnosti za povraćeni mu vid. 

U gradu DUBROVNIKU štovali su naši pređi Začetak 
BI. Dj. Marije dobrovoljno već u 15. stoljeću. Dubrovački pa¬ 
tricij Nikola Ranjina pišući povijest dubrovačkog grada zabi¬ 
lježio je i ovo: »Godme Kristove 1413. odrediše Dubrovčani, 
da će svetkovati blagdan Začeća Gospina, jer su njenim zago¬ 
vorom bili oslobođeni od mnogih zala. Svetkuje se na dan 8. 
prosinca, kako se vidi u zelenoj knjizi, glava 139.« 

Naši pređi rado su mohU GOSPINU KRUNICU — ČISLO. 
O zagrebačkom biskupu Šimunu Bratuliću (1603. do 1611.) 
piše njegov savremenik Vuk Frankopan, prefekt hrvatske Kra¬ 
jine, da su ga vidjeli, »kako umije odvažno podići mač na nepri¬ 
jatelja jednako kao i pobožno moliti Djevičinu krunicu«. O 
zagrebačkom biskupu Martinu Borkoviću (1667. do 1687.) 
tvrdi povjesnica, da ga ništa nije moglo odvratiti od krunice. 
U Remetama kod Zagreba bila je godine 1696. osnovana Bra¬ 
tovština sv. Čisla. Učeni isusovac, plodni hrvatski kajkavski 
pisac i misionar o. Juraj Muhh u svom znamenitom djelu ,,PO- 
SEL APOSTOLSKI” (štampanom g. 1742.) pučkim načinom 
opširno poučava svoje »drage Horvate« o molitvi svete kru¬ 
nice. Tumači sadržaj i način molitve sv. krunice, koji se gotovo 
ništa ih malo razlikuje od današnje krunice. 

U ispravi, kojom grad Zagreb - Grič u siječnju 1487. do¬ 
pušta pavhnskom samostanu u Remetama, da može urediti 
zapuštenu KULU NA GRIČU, govore stari Zagrepčani ovako : 
»Mi im to dopušćamo zbog molbi, što su ih rečena braća pusti¬ 
njaci u toj stvari nama uputiU i zaradi poštovanja i pobožnosti. 

što je čvrsto nosimo i imademo prema časnoj i preslavnoj Mariji, 
Zaštitnici i Gospođi našoj, te prema molitvama i razmatranji¬ 
ma rečene braće pustinjaka.« 

Godine 1497. putovao je knez BERNARDIN FRANKOPAN 
u Loreto u svetište Majke Božje, đa izvrši svoj zavjet. Godine 
1514. došao je u Zadar hrvatski knez IVAN KARLOVIĆ, da 
obavi svoj zavjet pred čudotvornim kipom BI. Dj. Marije u cr¬ 
kvi izvan gradskih zidina. Knez je darovao svetištu 10 dukata 
i jedno pozlaćeno odijelo za kip Majke Božje. Ovaj junački 
i mukotrpni hrvatski knez dolazi u Zadar u god. 1521. u istu 
crkvu tražeći u nebeske Gospe utjehu i pomoć. Isti velikaš, 
koji je postao hrvatskim banom, bogato je nadario crkvu Majke 
Božje u Remetama kraj Zagreba. Darovao je dragocjeni kalež 
s urezanim početnim slovima svoga imena »I. K.« 

Kohko je hrvatski narod štovao BI. Dj. Mariju, svjedoče 
i one prekrasne sUke Majke Božje iz 14., 15. i 16. stoljeća veći¬ 
nom od domaćih umjetnika, koje se i danas čuvaju u našim 
dalmatinskim crkvama. 

U VRBNIKU u župnoj crkvi sv. Ivana Krstitelja nalazi 
se oltar, BI. Gospe Ružarice (Kraljice sv. Krunice) s rezbarija- 
ma na drvu. Rezbarija prikazuje Dj. Mariju s Djetetom i kru¬ 
nicom, okruženu anđeoskim glavicama te likom sv. Dominika 
i sv. Katarine, a niže ovih kleče darovatelji gospodin i gospođa 
u svečanim plemićkim odorama iz 15. stoljeća. Slika po svoj 
prilici predočuje kneza Ivana Frankopana i ženu mu kneginju 
Elizabetu, koji su oltar podigh i nadarih. Možda je ta slika 
bila god. 1477. dopremljena iz Venecije u Vrbnik. 

U listini općine trgovišta SAMOBOR od g. 1628. spominje 
se, da u Samoboru postoji crkvica (na mjestu sadašnje franje¬ 
vačke crkve) SLAVNE I BEZ GRIJEHA ZAČETE BOGORO¬ 
DICE DJ. MARIJE, u kojoj da franjevci djeluju vrlo revno 
i spasonosno. Ponovno spominjem tu crkvicu zato, da se opet 
osvjedočimo, da se u našem narodu vjerovalo u Bezgrješni 
Začetak Dj. Marije davno prije, nego što je ta nauka progla¬ 
šena člankom vjere. 

Građani grada Zagreba, GRIČANI, govore povodom 
neke razmirice s kaptolskom majstorskom kongregacijom o 
štovanju BI. Dj. Marije ovako : »Grad najsvečanije izjavljuje, 
da misli, te su sve slike Majke Božje, preslavne Zaštitnice sviju, 
najdostojnije dužnoga poštovanja. Što više, on ih doličnim što¬ 
vanjem i časti.« Bilo je to godine 1641. 

Osobiti štovatelj BI. Dj. Marije bio je glasoviti hrvatski 
velikaš, ban i ugarski palatin JANKO DRAŠKOVIĆ ML. 
(1603. do 1648.). O njegovu vjerskom i nabožnom životu piše 

hrvatski povjesnik Juraj Ratkaj, zagrebački kanoiuk, ovo 
»Umro je 5. kolovoza 1648. u 45. godini života, na vlastitu molbu 
okrijepljen sakramentima po obredu kršćanskomu i s osobitom 
pobožnošću prema Majci Božjoj, koju je uvijek osobito bio 
poštivao. I da javno cijelomu svijetu posvjedoči svoje pošto¬ 
vanje prema Dj. Mariji, htio je ubrzo iza primitka dostojan¬ 
stva palatinske službe taj teret da primi s time, što je na dan, 
posvećen Njezinu Začetku, pred Njezinim oltarom u takkoj 
crkvi (Gospino proštenište u Ugarskoj) očistio dušu u sy, ispo¬ 
vijedi i javno se okrijepio sv. Pričešću.« Isto tako poslije malo 
mjeseci prije smrti kleči na koljenima pred oltarom iste čudo¬ 
tvorne Djevice, što je narod znatno štuje u Požunu (današnja 
Bratislava), te se dva cijela sata žarkim srcem Njoj preporuča 
i UZ poniznu molitvu prikazuje Joj i daruje srce od srelsra sko¬ 
vano u znak ljubavi i svoga poštovanja prema Njoj... Da 
umnoži pobožnost prema BI. Dj. Mariji, preveo je »Malu slu¬ 
žbu BI. Dj. Marije« iz latinskoga na madžarski jezik, da posluži 
onima, koji ne znadu latinski, i dao je štampati. Dogodilo se ne 
jedamput,« piše dalje Ratkaj, »da je htio slusati misu i opa¬ 
zio, da nema ministranta, pa je sam ustao s mjesta i pristupio 
k oltaru i odgovarao svećeniku, koji je misio.« Mnogo se molio 
za obraćenje svoje žene, koja je bila luteranka, pa kad je ova 
u somoljanskom gradu na nekom mjestu u sobi našla tragove 
njegovih koljena od molitve te ga začuđeno upitala, zašto se 
toliko utječe Bogu, reče joj:« Ženo moja, zaradi tvoje duše 
molitvama navaljujem na Svevišnjega Boga. Računam riaime, 
da nije pravo, da sam te dobio za družicu života, a da i duše 
tvoje ne steknem našemu zajedničkomu Stvoritelju !« Od sve 
duše je želio, da se narod u Altenburgu opet vrati katolič¬ 
koj vjeri (s protestantske), te je izjavio pred ženom, da bi onda 
»rado i obuzet beskrajnom radošću ostavio ovaj smrtni život«. 
I Majka Božja uzvratila mu je njegovo poštovanje: Završio 
je život na Njezinu svetkovinu, nazvanu Gospom od snijega. 

Hrvatski ban grof PETAR ZRINJSKI u uvodu trećeg 
dijela »Sirene« (g. 1660.) zaziva pomoć Dj. Marije, da bi mogao 
i zavrijedio pjevati o divnom junaku Nikoli Zrinskomu, »koji 
slavno proli krv za vjeru Isusovu«. 

Sačuvao nam se hrvatski GLAGOLSKI PREVOD BULE 
PAPE ALEKSANDRA VII. (1655. do 1667.) od 13. Upnja 
1665. Tim pismom dopušta sv. Otac svećenstvu, da moh ofi- 
cij (čin ili službu) s molitvom o Bezgrješnu začeću BI. Dj. Marije. 

Naši stari svećenici-glagolaši, a s njima i hrvatski narod, 
štovali su dakle BI. Dj. Mariju bez grijeha začetu i s veseljem 
preveli papinu bulu na hrvatski jezik te je pomno čuvali. 


Svakoga Hrvata katolika obuzima neko posebno sveto čuv- 
stvo, kad u molitveniku, što ga je napisala i izdala g. 1661. umna 
i pobožna bamca KATARINA ZRINSKI, čita »Molitve na čast 
BI. Dj. Marije«, i kad hoće da s njome izgovara riječ po riječ 
onu divnu molitvu »Salve Regina hervacki«, kako ju je ona 
prevela i molila: »Zdravo Kraljica, Mati miloserdnosti, žitak, 
slast i ufanje naše 1 Zdravo budi, k Tebi kričimo pregnani Eve 
sini. K Tebi zdihavamo skučeći i plačući vu ovoj suznoj dolici. 
Nu anda, zagovornica naša. One Tvoje miloserdni oči k nam 
obemi i Jezusa, blagoslovljena vtrobe Tvoje sada nam po ovom 
pregonu pokaži! O milostivna, o pobožna, o slatka Diva Maria ! 
Amen.« 

Koliko je pouzdanja imala slavna hrvatska banica Kata¬ 
rina u presv. Bogorodicu Mariju, doznajemo iz istog njezina 
molitvenika. »Kad sotona«, poučava Katarina, »iskušava kri- 
šćanina pitanjima; kako si ti veroval, jesi li vse ono veroval, 
kaj sv. Katoličanska Cirkva obdržava v sebi ? To je napast 
proti vjeri. Anda za preteći tomu«, preporučuje banica, »moli 
Materi Božjoj Marie na hvalu i diku tri Salve Regina, kako 
gori hervacki stoji, da te Ona okripi u vjeri...« 

U Cetini pod Sinjem narod je osobitim načinom štovao 
sliku Majke Božje u crkvi franjevačkog samostana. Kad su 
Turci sve dublje prodirali u naše krajeve rušeći crkve i paleći 
samostane, franjevci su u 16. stoljeću prenijeli tu sliku na si¬ 
gurnije mjesto, i to u Ramu. Bježeći s narodom g. 1696. opet 
su je donijeli u Dalmaciju najprije u Split, a onda u SINJ, gdje 
se i danas štuje. God. 1715. provalio je Mehmed paša sa 60.000 
vojnika i udario topovina na Sinj, u kojemu je bilo samo 700 
branitelja. Kad je nakon sedam dana opsjedanja bio grad već 
napola razrušen, bedemi uzdrmani, Turci su odlučili, da na 
14. kolovoza izvedu općeniti juriš na tvrđavu. Jasno je bilo, 
da će Sinj pasti Turcima u ruke. Dok su naši junački odbijali 
navale, puk i svećenstvo vapili su za pomoć Majci Božjoj kle¬ 
čeći i plačući ispred njene čudotvorne slike. Nakon tri sata 
očajne borbe stane turska vojska začudo uzmicati i u neredu 
bježati. Drugi dan na Veliku Gospu razbježala se ogromna 
turska vojska, na polju oko grada ostalo je 10.000 mrtvih 
Turaka. Svi, puk i vojska bili su uvjereni, da je to čudo, koje 
se dogodilo po zagovoru BI. Gospe. Slijedile su dakako svečane 
i radosne zahvalnice. 

Po svjedočanstvu Petra Berke, kapelana, koji je g. 1775. 
štampom izdao u Gracu POVIJEST MARIJINA SVETIŠTA 
U MARIJI BISTRICI pod naslovom: »Kinč osebujni orsaga 
Horvatskoga«, istraživalo se g. 1686.) od kada je i odakle po- 

tječe čudotvorni kip Majke Božje Bistričke. Ustanovilo se, 
kaže pisac, da je kip postojao već g. 1588. Po tom kipu postala 
je Marija Bistrica jedno od najvećih naših narodihh prošte¬ 
ništa. Tamo je hodoćastio u slavni zagrebački biskup Martin 
Borković, i to bosonog i pješke još kao mladić. Borković je bio 
velik štovatelj BI. Dj. Marije. Na njegov prijedlog zaključio 
je hrvatski sabor g. 1687., da se u Hrvatskoj prizna post u pred¬ 
večerje blagdana Bezgrješnog Začeća slavne Dj. Marije. Na 
poticaj biskupa M. Borkovića zaključila je dijecezanska sinoda 
(crkveni sabor Zagreb, biskupije) u svibnju g. 1687., da se u toj 
biskupiji uvede post uoči blagdana Bezgrješnog Začeća BI. Dj. 
Marije, i to kao zapovijedani, »da pokažemo posebnu pobož- 
nost slavnoj i vazda Neoskvrnjenoj Majci Mariji«. Taj zaklju¬ 
čak jednoglasno je prihvatio i hrvatski sabor 10. lipnja 1687. 

Naš povjesničar Tade Smičiklas tvrdi, da su Hrvati srtali 
U BOJ POD ZASTAVOM SA SLIKOM DJ. MARIJE sa 
Sinkom Isusom na ruci, i zazivali ime Isusovo. 

Kako su hrvatske velikašice imale duboku i gorljivu pobo- 
Žnost prema presvete Bogorodice, pokazuje lijep primjer GRO¬ 
FICE MARIJE MAGDALENE DRAŠKOVIĆ. Ona je dala 
g. 1696. po nepoznatom nam isusovcu prevesti iz madžarskoga 
na hrvatski i o svom trošku u Zagrebu tiskati molitvenik Pavla 
Esterhazija pod naslovom »Sobotni kinč BI. Device 
M a r i j e«. U predgovoru govori knjiga grofici; »Izidoh od 
Tebe... vugerskim jezikom razgovorna, vezda pako poleg za- 
povedi Tvoje horvacki govoriti navučena, k Tebe se povraćam. 
Ne bojim se, da bi me odhitila, kotere dvoru gospoduje kot 
jedna kraljica Ljubav Marijanska. Na to gledeći, 
vekši prostor nje iskajući — želela si Nje ves ov horvacki or- 
sag za stan najeti, kada si mene vu horvackoga jezika školu 
poslala, da s njim to laglje isprosim, da se prave ljubavi Tvoje 
Marijanske vsa horvackoga naroda prez teškoće otpru.« 

Kad se imala čudotvorna SLIKA MAJKE BOŽJE NA 
TRSATU SVEČANO OKRUNITI zlatnim krunama, koje je 
g. 1714. obećala poslati apostolska rimska Stolica, na tu 
je svečanost tamošnji gvardijan pozvao i hrvatski sabor, koji 
se doista odazvao te na sjednici od 5. ožujka 1714., održanoj 
u biskupskom dvoru u Zagrebu, odredio svoje izaslanike za tu 
Marijinu svečanost. 

Antun Petar Slobodni, barun Prassinski, »najveći poglavar 
Generalije Varaždinske i podzapovjednik križavačke Krajine«, 
darovao je oporukom godine 1741. crkvi Majke Božje Bistričke 
sav svoj veliki imetak — »kak čast Boga Višnjega i BI. Dj. Ma¬ 
rije povekšati se mogla bude«. Osnovao je zakladu, da se u cr¬ 


kvi u Mariji Bistrici svaki dan pjeva sv. Misa u čast presv. 
Bogorodice, zakladu za osnutak opatije u M. Bistrici i za uz¬ 
državanje dvojice kapelana, koji će ispovijedati hodočasnike. 

Naši stari zagrebački građani bili su osobito pobožni i rado 
su štovali BI. Dj. Mariju moleći svetu krunicu. U zapisnicima 
varoških restauracija, t. j. kad su se namještali razni gradski 
službenici a isto tako i službenici župne crkve sv. Marka, ima- 
demo očito svjedočanstvo, da se U CRKVI SV. MARKA nekoć 
javno molila krunica i to dva puta svaki dan: u jutro i u ve¬ 
čer. U zapisniku od g. 1762., 1764. i 1768. čitamo, da je sakri- 
stanova dužnost »svako jutro i svaki večer u rečenoj crkvi ja¬ 
vno predmoliti krunicu i to uz običnu godišnju plaću od 55 
forinti«. 

U Bosni postojalo je u glasovitoj samostanskoj crkvi 00. 
franjevaca U OLOVU od davnine omiljelo svetište BI. Gospe 
Marije. Spominje se već g. 1400. Ognjem ga je uništio Sefer 
paša god. 1703. Ovamo je narod kroz stoljeća rado hodoćastio 
u velikom broju iz cijele Bosne i Dalmacije. Kad se herceg Stje¬ 
pan izmirio sa svojom ženom Jelenom i s Dubrovnikom g. 1454., 
obradovale se njegove kćeri Marija i Katarina, pretposljednja 
bosanska kraljica, i poslale Hjepe darove Gospinoj crkvi u Olovu. 
Istoj Marijinoj crkvi darovao je g. 1693. pobožni Dubrovčanin 
Kalođero kraljevski dar od 150 dukata, 100 za svete mise, 50 
za ulje. Najveća svetinja olovske crkve bila je čudotvorna slika 
BI. Dj. Marije, koju su morali okovati željeznim šipkama, da je 
ne bi oštetili bolesnici, histerici i bjesomučnjaci, koji su dolazili. 
Koliko je ta crkva bila omiljena našemu narodu, svjedoči 
neobična i besprimjerna njegova ustrajnost. Već 230 godina 
dolazi onamo i sakuplja se na ruševinama Gospine crkve — 
na prostenjištu bez crkve, bez zvona, bez redovita sveće¬ 
nika ! Tek zadnjih godina podiže se nova crkva Gospina u Olovu. 

Slavni naš učenjak, astronom, matematičar, filozof i pje¬ 
snik isusovac RUĐER JOSIP BOŠKOVIĆ, rodom iz Dubrov¬ 
nika (1711. do 1787.) ispjevao je hrvatski više pjesama u čast 
BI. Dj. Marije Bezgrješno začete. U pjesmi od 81 kitice po 4 
retka veliča Bošković slavu Dj. Marije bez grijeha začete prema 
, viđenju, što ga opisuje sv. Ivan evanđelista u Otkrivenju 13.; 

j »Pokaza se veliki znak na nebu, žena obučena suncem i mjesec 

joj ispod nogu, a na glavi vijenac od dvanaest zvijezda.« Opi¬ 
suje pad prvih ljudi, tumači istočni grijeh i spasenje po križu 
, Isusa Sina Marijina. 

U franjevačkoj crkvi u POL JUDU (u Splitu) nalazi se na 
jednom oltaru slika Gospe od Začeća, a prikazuje zbor svetih 
otaca, kardinala i redovnika, koji živo raspravljaju o Neoskvr- 

njenom Začetku Dj. Marije. Najzanimljivije jc to, što se u toj 
skupini nalazi i Muhamed, koji drži papir s citatom iz Kurana : 
»Nitko nije potekao od Adama, koga nije sapeo sotona, osim 
Marije i Sina Njezina.« Prema staroj predaji spasila je ova 
slika jednoć crkvu, samostan i redovnike od turskog zuluma. 
Turci su htjeli da sve orobe i spale, a redovnike da nabiju na 
kolce. Neki dosjetljivi redovnik upozori pašu, da se na slici 
nalazi i prorok Muhamed. Kad je paša vidio sliku, odustada 
od haranja, pustio sve na miru i fratru ostavio bogatu milosti¬ 
nju na čast Muhameda. 

Pečat grada BAKRA iz godine i68i. imade sliku BI. Dj. 
Marije i sliku sv. Andrije. Bakar se dakle stavio pod zaštitu 
presv. Bogorodice. 

Plodni hrvatski pisac pavlin o. Hilarion Gasparotti (rodom 
iz Samobora) uvrstio je svoje omašno djelo »CZVET SZVE- 
TEH« od god. 1760. posebnu, lijepu propovijed u slavu Bez- 
grješnog Začetka BI. Dj. Marije pod naslovom: »Szvetek BI. 
Dj. Marie Prečistoga Prijetja... na osmi dan Grudna (8. pro¬ 
sinca)«. Učeni redovnik dokazuje iz Sv. Pisma, iz spisa sv. otaca, 
da je Marija bila jedina pošteđena od ljage istočnoga grijeha. 
Isti Gasparotti spominje nekog Ijetopisca Schonlebija, koji piše, 
da je ŠTOVANJE BEZGREŠNOG ZAČEĆA MARIJINA 
UVEO U EVROPI »akvilejski patrijarha Fridrik, potomak 
dalmatinske ali horvatszke zemlje«. Njemu da se ukazala Dj. 
Marija i uputila ga na svetkovanje »Prečistog Prijetja svojega«, 
a Papa Siksto IV. (1471. do 1484.) pozvao je sve kršćanstvo, 
da svetkuje taj blagdan. 

HRVATSKI SABOR je god. 1723. stvorio zakonski članak, 
koji zabranjuje, da se na stanovite blagdane vode sudbene ras¬ 
prave. Takav blagdan je i na dan 8. grudna (prosinca), »na dan 
Prečistoga Prijetja BI. Dj. Marie«. Taj blagdan bio je dakle 
kod nas već onda u velikoj časti. 

Stari Hrvati su pod njenu materinsku zaštitu stavljali, 
opće dobro svoje domovine Hrvatske. O tom govori natpis 
iz doba prije godine 1645. na slici Majke Božje u župnoj crkvi 
u Remetama kraj Zagreba, koji glasi ovako; »NAJVJERNIJA 
ODVJETNICA HRVATSKE, presveta Majko, Djevice remet- 
ska«. Privolom hrvatskoga bana Ivana Palfija godine 1715. dao 
je Orsag Horvacki (Kraljevina Hrvatska) 
podići u crkvi Majke Božje u Mariji Bistrici veliki oltar. 

Zagrebački biskup MIRKO ESTERHAZI (bio je prije prior 
pavlinskog samostana u Remetama, a onda general pavlinskoga 
reda) stavio je svojom rukom u crkvi remetskoj godine 1710. 
srebrnu ploču, na kojoj je urezana latinski u čast Majke Božje 


ova značajna molitva :»0 pobožna, o sveta Djevi¬ 
ce Remetska! Budi vjerna Majka Kralje¬ 
vini Slavoniji, koja se u tebe uzda! Oslo¬ 
bodi nas od kuge, glada i rata i zaštiti vjer¬ 
ne staleže i redove ove Kraljevine...!« 

Hrvati su štovali Dj. Mariju kao zaštitnicu svoje domovi¬ 
ne. Svjedoči to i knjiga »Kinč osebujni« od Petra Berke. O tom 
govori već sam naslov knjige, koji glasi ;»Kinch Osze- 
bujni szlavnoga Orszaga Horvackoga«. Knji¬ 
ga je urešena slikom Majke Božje Bistričke (g. 1775.) sa raznim 
spomenima na čudesna ozdravljenja i slikom same crkve. Po 
shvaćanju ondašnjih naobraženih hrvatskih rodoljuba bila 
je BI. Dj. Marija »Kinch Oszebujni zlavnoga Orszaga Horvat- 
szkoga«, t. j. osobiti ures, ponos i čast Hrvatske. Lijepo se to 
vidi i iz nekih nabožnih pjesama, koje se nalaze u istoj knjizi, 
a pjevali su ih hrvatski hodočasnici u čast Nebeske Kraljice. 
Tako se u jednoj pjesmi veH: »O Maria, vsega Kerschanstva 
ti si obramba, I Orszagu Ti Horvatczkomu Mati ufanja.« 

Naši pređi bih su navikh stavljati svoju domovinu pod za¬ 
štitu samo Majke Božje nego i drugih svetaca Božjih. Tako 
je na pr. grof Mirko Erdedi ml. i. siječnja 1721. položio veliku 
svotu od 1000 forinti kao zakladu, da se promiče ŠTOVANJE 
SV. FRANJE KSAVERSKOGA i to za spas slavnoga našega 
kraljevstva. 

Hrvatski pavhn Josip Bedeković napisao je latinsku knji¬ 
gu i štampao je u Bečkom Novom Mjestu god. 1753. pod naslo¬ 
vom : »RODNA ZEMLJA VELIKOGA CRKVENOGA NA- 
UČITELJA SV. JERONIMA«. U toj knjizi iznosi odlične vr¬ 
line svog hrvatskog naroda napose odanost sv. vjeri katoličkoj 
i pobožnost prema Majci Božjoj. »Svuda cvate pobožnost«, piše 
pavlin Bedeković, »i briga za pravu vjeru, pa zato se kriva vjera 
nipošto ne ufa da se pojavi«, i oni je sataru odmah, čim se i malo 
pokaže. Stanovnici se Hrvatske u Slavonije ponajviše ističu 
i junačkom i vehkom dušom, te u tisuću opasnosti izlažu glavu 
svoju i junački se bore za svoje imanje i za djecu i za očiuvanje 
domovine... Nada sve su odani prebi. Dj. Mariji Božjoj i časte 
je sasvim osobitom pobožnošću kao svoju Zagovornicu, Odvjet¬ 
nicu i Zaštitnicu. Ljudi naime u kraljevini Hrvatskoj i Slavoniji, 
pa i seljaci, premda su snagu svoju slomili dnevnim radom, 
s tolikim žarom poštuju presv. Djevicu i tako su u tome tvrđi, 
te misle, da je grehota, ako je tko po subotama svakoga tjedna 
i još više uoči njezinih svetkovina, ne bi častio strogim postom 
t. j. ne jedući ništa kuhano... Pored toga možeš kod toga na¬ 
roda vidjeti javnih crkvi i to vrlo mnogo posvećenih u čast 

presv. Majci Božjoj i u hramovima drugih svetaca podignute 
nebrojene oltare. U njima se mnoge slike prebi. Majke Božje 
sjaju mnogim i velikim čudesima. Zato je jedan stari pisac, 
t. j. pavlin Andrija Eggerer u 17. stoljeću, s pravom napisao, 
da je Hrvatska katolička i uistinu Mariji¬ 
na kraljevina. 

Vrijedno je, da se ovdje spomene značajni događaj u Za¬ 
grebu od godine 1861. U velikoj županijskoj dvorani vijećalo 
se u veljači godine 1861. radi studeni pokritih glava. Veliki bi¬ 
lježnik čitao je dopis jedne županije ugarske, kad najedamput 
zazvoni zvono PODNE NA CRKVI SV. MARKA. Na glas 
zvona sva se mnogobrojna skupština otkrila, bilježnik prestade 
čitati i potpuna tišina zavlada. Poslije kratke molitve nastavi 
se čitanje i vijećanje. Iznenadni ovaj prizor ganuo je sve prisu¬ 
tne. 

Kad se godine 1933. spremala svečana proslava 400 godi¬ 
šnjice doseljenja GRADIŠĆANSKIH HRVATA iz stare domo¬ 
vine u Gradišće (Burgenland) u Austriji, poručilo je Hrvatsko 
Kulturno društvo u Gradišću braći u Zagrebu, da poradi gospo¬ 
darske krize ne mogu da prirede veliku javnu proslavu. Pozivaju 
gradišć. Hrvate i one iz stare domovine kao što i one iz Mad¬ 
žarske i Čehoslovačke, da u što većem broju dođu u svetište 
Majke Božje Maria Zell. Tamo da će se z a h v a 1 i t i »Bogu 
i Majci Božjoj, da smo po njihovoj milo¬ 
sti ostali vsi Hrvati do danas verni sini 
Katoličke Matere C r i k v e«. Ta poruka bjelodano 
svjedoči, da je i onaj maleni ogranak hrvatskog naroda, bačen 
u more tuđinaca, sačuvao kroz 400 godina osobito štovanje 
BI. Dj. Marije, s njime svoju djedovsku katoličku vjeru a po 
ovoj i svoju hrvatsku narodnost. Da, duboka pobožnost prema 
Majci Božjoj, trajna odanost katoličkoj Crkvi svakako su naj¬ 
dragocjenija »specifična vrednota naše autohtone kulture«. 

Veliki biskup Štrosmajer dao je krasno umjetnički izradit 
HRVATSKU KAPELICU U LORETU u Gospinoj crkvi 
kraj nazaretske kućice. To je jedino hrvatsko Gospino svetište 
izvan Hrvatske, pa na nj ne smijemo zaboraviti. Godine 1938. 
navršilo se 40 godina, kako ta kapelica, koju je sam biskup 
Štrosmajer početkom srpnja 1898. blagoslovio, postoji. 

Nije moguće ni izdaleka nabrojiti, što je sve u hrvatskom 
narodnom, crkvenom i kulturnom (osobito umjetničkom) ži¬ 
votu stvoreno u čast BI. Dj. Marije kao dokaz, kako je pobo_ 
žnost prema BI. Dj. Mariji, koju zovemo i Kraljicom Hrvata 
upravo rasla s dušom hrvatskog naroda! » 


38 


IV. 


Prečasni! 

Vaša posljednja radnja, tako brižno i toplo sa- 
stavljena, došla nam je u pravi čas* Nema doista za¬ 
preke, koja bi ornela moju odluku, da uredim kapelu 
i da u njoj obnovim poštivanje BI. Dj. Marije, bez grije¬ 
ha začete. Osjećamo se kao probuđeni od duboka sna! 
Osjećamo, da je tek sada naša hrvatska narodna svijest 
potpuna! Može li Hrvat biti potpuni Hrvat, ako ne 
cijeni ono, što je našemu narodu bilo najmilije blago Š 
Želimo, da se u svibnju, ako Bog da, obnovljena 
kapela zajedno sa slikom Dj. Marije svečano blagoslovi 
Naša je vruća želja, da vi, prečasni, obavite obred i 
služite SV. Misu — nakon toliko godina. Želimo tako¬ 
đer, da moja cijela obitelj tom zgodom primi sv. pričest. 
Djeca željno očekuju taj sretni trenutak. 

Bio je kod nas i liječnik g. dr. M. R. Začudo i on 
se veseli, da se drevna kapela obnavlja. On uživa, veli, 
jer će se tako od propasti očuvati jedan naš vrijedni 
TiGrodrii povjesni spomenik* No kud je iz razgovoru 
razabrao, da će se u kapeli služiti i sv. Misa, nije mo¬ 
gao da sakrije zlovolju i negodovanje... y>Cudim se,« 
kazao je otvoreno, ^>kako je moguće, da se moderni inte¬ 
lektualci vraćaju u mrak predrasuda srednjega vije- 
ka.ii Moj muž mu je jednako odvažno odvratio : nVama, 
a tako i nama, drage su naše starine, građevine i umjet- 
mne, jer su plod kulture naših pređa, našega naroda. 
No još nam draže moraju biti one njihove sposobno- 
i koje su sve to proizvele. Još draži nazori, 

načela njihova duha. A najdraža njihova duša, koja 
u nama nastavlja svoj život.« Razvila se odulja raspra¬ 
va 0 vjeri. G. doktora je riajviše upeklo, kad je moj su- 
JJćvt'dio, da su naši hrvatski pređi cijenili svoju 
katoličku vjeru kao svoju najdragocjeniju baštinu i 
kroz stoljeća je junački branili. Liječnik je protuslo¬ 
vio : y,Hrvati su hrabro vojevali, ali zato, da obrane 
domovinu, svoj imetak, svoj položaj i svoj goli život. Ta 
svi ti naši toliko slavljeni junaci bili su sebični feudalci.« 

39 


Ta velika oprečnost u pojmovima i u mišljenju^ 
koja tako duboko rastavlja našu inteligenciju među 
sobom, a još dublje i kobnije inteligenciju od hrvatskog 
naroda, kukavna je slabost, radi koje toliko strada ne 
samo naš društveni nego i čitavi narodni život! 

Božične dane ugodno smo ovdje proveli. Božično 
drvce imali smo u kapelici, pjevali naše starinske bo¬ 
žične pjesme. Međutim o tom usmeno. 

U pouzdanom očekivanju vašeg odgovora isporu¬ 
čujem pozdrav mog supruga uz izraz osobitog pošto¬ 
vanja. 

UN... i8. siječnja 1937. K. P. 

Vrlo poštovani gospodine! 

Iz cijenj. pisma vaše odlične gospođe supruge 
doznao sam, da želite, da se u svibnju svečano blagoslovi 
vaša obnovljena kapela, i to tako, da se obnove i sveti 
bogoštovni čini, koje su naši stari tolikom pobožnošču 
vršili i u najburnijim stolječima. Čestitam vam na toj 
vašoj svetoj odluci, i smatram se osobito počašćenim, 
kad me zovete, da obavim ovu tako časnu službu. Neka 
se ispune i na vašem čestitom domu riječi sv. Evan¬ 
đelja : »Danas dođe spasenje ovoj kuči.a 

Prepirka između vas i liječnika dra M. R. često 
se več rodila između g. profesora i istoga gospođina. 
To me je izazvalo, đa sam iz svojih povijesnih bilježaka 
pokupio primjere, koji če svakoga uvjeriti 0 tom, đa su 
naši pređi vodili krvave, višestoljetne borbe nesamo, 
da obrane svoju domovinu, t. j. svoja dobra, kako to 
marksisti iskrivljujući povijest prikazuju, nego da obra¬ 
ne i najuzvišenije ideale — sv. vjeru katoličku. Kada 
dospijete, izvolite čitati priložene podatke : »Hrvati 
brane vjeru sve do mučeništva.« To če jamačno zanimati 
L našeg prijatelja liječnika. 

»Sramota je i nepravda,<.^ piše mi prijatelj profesor, 
»što se sasvim neznanstveno i upravo protuznanstveno 
stalo u nas pod krinkom borbe za socijalni preporod 
— u niske i demagoške svrhe — blatiti naše hrvatske 
Velikane te ih okrivljivati poradi feudalizma. Zar se 


K smiju u svijetlu sadašnjeg shvaćanja narodno-politič- 

I kih i privredno-socijalnih okolnosti prosuđivati pojedine 

i osobe davne prošlosti š Samo zato, jer je netko živio 

r u vrijeme feudalizma, osuđen je na prezir i mržnju 

kao neprijatelj socijalne pravde i narodnih prava! Dru- 
štveno-gospodarski sistemi nijesu drugo nego naplavine, 
što su ih kroz stoljeća nanesle silne oluje idejnih pre¬ 
okreta te političkih događaja, a da suvremenici nijesu 
svijesno ni opazili promjenu društvenog poretka. Dugo 
se razvijalo društvo ljudsko, dok se nije izrodilo u feu¬ 
dalizam. Feudalizacija hrvatskog plemstva otpočela je 
koncem 12. i početkom 13. stoljeća za kralja Bele III. 
te je krajem 13. stoljeća bila feudalizirana čitava Hrvat¬ 
ska od Gvozda do Neretve. A taj se razvitak odigrao 
i u Slavoniji. 

Nenaučno je dakle i nepravedno prikazivati naše 
stare hrvatske velikaše kao bezdušne izrabljivaše na¬ 
roda te u puku raspaljivati na njih mržnju, i to u gadnu 
svrhu, da se popljuje čast povijesti vlastitog naroda, 
spomen na pređe, da se tako priguši u hrvatskim srci¬ 
ma ljubav prema narodnosti i domovini, a umjetno uš¬ 
trca besmisleni i nedostojni internacionalizam, koji 
je potreban za prihvat komunizma, kao što je, kažu, 
za to potrebno i bezboštvo. 

Nitko ne brani niti sam feudalizam ni onih teških 
zloporaba, što su ih počinjala feudalna gospoda ili nji¬ 
hovi slugani u ona surova, vječno ratna vremena! No 
zar nema i danas — u doba civilizacije, prosvjete, kul¬ 
ture, socijalnih zakona — još nečovječnijih zlodjela 
kod raznih staleža, kao što su : nečuveni nemoral, mi¬ 
lijunske prevare na račun tisuće prevarenih i ogladnje¬ 
lih, tolika brutalna nasilja itd. Š Ne budimo slijepi, 
ne smijemo biti nepravedni niti raspirivati mržnju na 
bilo koju klasu !<■<■ 

Oprostite! Misli i osjećaji prijatelja profesora 
tako su me zanijele, te sam zaboravio, da pišem vama. 

Uz izraz dubokog poštovanja i pozdrav. 

US... 1. ožujka 1937. J. K. 

HRVATI BRANE VJERU SVE DO 
MUČENIŠTVA 

Nezatajiva je istina, da su Hrvati najljepšu crtu svoje zna¬ 
čajnosti zasvjedočili time, što su prigrlivši jednom katoličku 
vjeru ostali njoj odani kroz sva stoljeća. No bilo je jakih na¬ 
srtaja, koji su išU za tim, da se hrvatski narod iznevjeri katolič¬ 
koj vjeri. 

Prvi takav pokušaj, da se Hrvati otkinu od katohčke Cr- 
ksve i sv. Oca Pape, zbio se IZA BIZANTINSKOG CRKVENOG 
RASKOLA u vrijeme hrvatskoga kneza Zdeslava (877 do 879.). 
Malo prije toga, to jest g. 863. odcijepila se istočna (pravoslav¬ 
na) Crkva od Rima. Lukava bizantinska politika htjede i Hr¬ 
vate otkinuti od jedinstva katoličke Crkve. No tadanji hrvatski 
knez Domagoj sačuvao je vjernost hrvatskog naroda Sv. Ocu 
Papi. Tek njegov nasljednik knez Zdeslav dao se povući na bi¬ 
zantinsku stranu. Ah hrvatski je narod pod vodstvom kneza 
Branimira i ninskog biskupa Teodozija odlučno odbio taj na¬ 
srtaj. Narod se digao i svrgnuo Zdeslava kao odmetnika. U 
borbi Zdeslav je poginuo vjerojatno na Kosovu polju nedaleko 
Knina. Tu je naime nađen kamen s natpisom, koji kaže, da je 
Zdeslav pao »pokrit strehcama«. Time se hrvatski 
narod zauvijek i stalno pridružio kato¬ 
ličkoj Crkvi i Sv. Ocu Papi. 

No trista godina kasnije pojavio se novi jak vjerski nepri¬ 
jatelj. Oko godine 1160. naime prodrlo je iz Bugarske preko 
Srbije k nama u Bosnu BOGUMILSKO KRIVOVJERJE 
(patarenstvo). Ti krivovjerci bogomili tako su osiliU, da je u 
Bosni katolikom značilo biti spreman na progone. Ipak se na¬ 
šlo odvažnih katolika, koji su ne samo ostali odani svetoj vjeri, 
nego su katoličku vjeru neustrašivo ispovijedali i branili. Tako 
se ističe usorski knez Sebislav. Sam papa ga hvali g. 1236., 
jer ,,je bio među bosanskim vehkašima kao ljiljan među Tr¬ 
ujem”. Kad su Madžari upHćući se iz pohtičkih interesa u vjer¬ 
ske raspre u Bosni optuždi pred Papom bosanskog bana 
Ninoslava, da je bogomil-krivovjerac, ban se pred Sv. 
Stolicom obranio dokazavši, da je »dobar katohk, ah i domoljub«. 
Isto je posvjedočio i senjski biskup Fihp na temelju istra ge od 
godine 1248. Ninoslav se svagda pokazivao kao vrh katohk. 

Hrvatski ban Pavao Šubić imenovao je g. 1302. bosanskim 
banom svoga brata Mladena I., da suzbija bogomilsko krivo¬ 
vjerje. Ban Mladen gorljivo je branio katohčku vjeru 
i progonio krivovjerce. Nije se bojao ni smrti, koja ga je doista 
i stigla 17. hpnja 1304. od podmukhh bogomha. 

Pavao Šubić imenovao je onda banom svog prvorođenog 
sina Mladena II. Papa Jvan XXII. u pismu od 13. srpnja 
1319. pobuđuje Mladena, »neka digne svoju jaku desnicu na 
obranu i utjehu Crkve katohčke, jer da će tako postati po¬ 
bjednik i svojih neprijatelja«. Ban Mladen II. nije se dao mnogo 
mohti. Bio je gorljiv privrženik katohčke vjere. Dao se svom 
gorljivošću na trijebljenje bogumila u Bosni. No iza njegove 
smrti bih su bogormh tako osihli, da su na vahli na Kreševo,, 
sijelo bosanskih biskupa, kuću razorili, svećenstvo rastjerali. 
Odonda je bosanski biskup stolovao u Vrhbosni (današnjem 
Sarajevu). Bosanski ban Stjepan Kotromanić (1314. do 1353.) 
oženio se kneginjom Jelenom Šubićevom iz Bribira, vrlo po¬ 
božnom ženom, koja je u katohčkom duhu odgojila svog sina 
Stjepana Tvrtka, kasnijeg bosanskog bana od g. 1353. 
i prvog bosanskoga kralja od g. 1377., a od g. 1390. do 1391. 
i hrvatskoga kralja. Stjepan Tvrtko je kao kralj nastojao postići, 
da se što više naroda u Bosni s krivovjernog bogumilskog puta 
vrati katoličkoj vjeri. U tu je svrhu pozvao mnoge redovnike 
misionare u Bosnu. Najveći je među njima bio franjevac Ni¬ 
kola Tavilić, koji je jedna od najsjajnijih pojava u povijesti 
katohčke Hrvatske te je od g, 1889. blaženik katohčke Crkve. 

BL. NIKOLA TAVILIĆ rodio se u gradu Šibeniku u Dal¬ 
maciji te je stupio u franjevački red. Istakao se svetošću svog 
Života. Na poziv bosanskoga kralja Stjepana Tvrtka pošao je 
u Bosnu, da ondje radi oko obraćenja krivovjeraca bogumila. 
Punih je 12 godina obavljao to sveto misionarsko djelo u Bosni 
(od g, 1377. do 1389.), da ondje uspostavi vjersko jedinstvo 
hrvatskog naroda, koje su bogumili podrovali. Njegov je rad bio 
blagoslovljen mnogim uspjesima. No nije mu bilo dano da 
ga potpuno dovrši, jer je iza bitke na Kosovu g. 1389. Turčin 
dopro do granice bosanske kraljevine. Da se država uzmogne 
što bolje braniti od novog neprijatelja, odlučio je kralj Stjepan 
Tvrtko provesti mir i slogu u državi. Zato je morao prestati 
i rad protiv bogumila. I tako je bi. Nikola Tavihć morao na¬ 
pustiti svoje djelovanje u Bosni. Otišao je u Svetu Zemlju i 
ondje 14. studenoga 1391. poginuo mučeničkom smrću. Toga 
hrvatskog jerusalemskog mučenika proglasio je Papa Lav XIII. 
6. lipnja 1889. blaženim. A hrvatski je narod od godine 1935. 
stao u njem upoznavati apostola vjerskog jedinstva hrvatskog 
naroda te ga sve više štovati. Sam hrvatski metropolita dr 
Alojzije Stepinac obavio je u Jerusalemu g. 1937. posvetu ol¬ 
tara, što ga je u čast bi. Nikole Tavilića ondje podigao hrvatski 
narod. Isto tako hrvatski metropolita stoji na čelu općeg na¬ 
stojanja, da ovaj naš jerusalemski Blaženik bude od Svete 

Stolice proglašen prvim hrvatskim Svecem, i to, ako Bog usliši 
naše molitve, već g. 1941., kad se bude slavila 1300. godišnjica 
prvih veza hrvatskog naroda sa Sv. Stolicom. 

Bogumilskom krivovjerstvu podlegli su i mnogi hrvatski 
velikaši u Bosni. Tako je bogumil bio i najmoćniji bosanski 
vojvoda Hrvoje Vukčić Hrvatinić (1350. do 
1416.), koji je nastojao steći sklonost hrvatsko-ugarskoga kralja 
Žigmunda, te je pisao kraljici Barbari, da će ostaviti bogumilsko 
krivovjerje i postati katolik. »Nadalje vas molim, blaga kraljice,« 
piše Hrvoje, »ne dajte, da u starosti svojoj umrem u poganskom 
obredu i nevjeri, jer sam jedva i teško dočekao vrijeme, da od 
poganskog obreda prijeđem na vjeru katoličku.« Hrvoje zove 
bogumilstvo »poganskim obredom« i »nevjerom«. Čini se, da je 
Hrvoje ipak ostao bogumil i kao takav i umro, jer su ga vodili 
u prvom redu politički ciljevi. 

Godine 1447. hvali Papa bosanskog vojvodu Petra 
V o j s a 1 i ć a, jer »da je postavljen među krivovjerce jedini 
katolik, koji je od velikaša bosanske kraljevine sačuvao svetu 
katoličku vjeru neoskvrnjenu«, te ga stoga već godine 1445. 
uzeo pod zaštitu Sv. Stolice. Jednako hvali Papa i kneza 
Restoju, »protuvestijara« kralja Stjepana Tomaša, jer da 
je »ostavši od mladosti katolik među krivovjercima mnogo 
radio za širenje i očuvanje katoličke vjere«. 

Bosanski krivovjerci navalili su g. 1450. na franjevce u 
Visokom, samostan srušili i spalili a petoricu franjevaca po¬ 
gubili. Franjevačko »Mučenikoslovlje« ubraja te žrtve bogu¬ 
milske okrutnosti među »časne«, a narod pripovijeda, da se 
povrh njihovih grobova obnoć viđala svjetlost. 

Bosanski kralj Stjepan Tomaš (umro 1461.) jedna 
je od najljepših pojava u povijesti katoličke Crkve u Bosni. Iz 
početka je bio bogumil, kasnije snošljivi, a na koncu gorljivi 
katolik, koji s jedne strane odbija Osmanlije i sprema se od 
godine 1456. pa do smrti na oveću križarsku vojnu pomoću 
Pape i franjevaca. Imao je za ženu Jelenu, kćer srpskog despota 
Lazara, koja je prešla na katoličku vjeru i prozvala se Ma¬ 
rijom. 

Poslije bogumilskoga krivovjerja zaprijetilo je Hrvatskoj 
MUHAMEDANSTVO s provalom Turaka u naše krajeve. 
No naši su pređi općenito bili uvjereni, da braneći od Turaka 
svoju domovinu brane i svetu vjeru. 

Kad su Turci postali sve opasniji kršćanskoj Evropi, poslao 
je Papa Bonifacije svoje poslanike i u naše hrvatske 
krajeve, da se pokrene križarska vojna. Hrvati su se spremno 
odazvali, premda su bHi izmučeni domaćim borbama, te su 


\ godine 1396. pošli pod Nikopolje, da brane kršćansku Evropu 
! od Turaka. 

, Posljednji bosanski kralj Stjepan Toma- 
'šević (1461. do 1463.) predstavio se po svojem poslanstvu 
sv. Ocu Papi Piju II. ovako: »Katolik sam od mladosti i pozna¬ 
valac kršćanskog nauka.« Turci su g. 1463. izdajom uhvatili 
kralja u Ključu i ubiU ga. »Bilo da je bio živ izguljen, bilo posje¬ 
čen, bilo ustrijeljen, bilo od samoga sultana zaklan, no 
vjerom nije krenuo,« piše o njemu hrvatski povjesničar dr 
Jelenić. 

Udovica posljednjeg bosanskoga kralja kraljica Ka- 
' t a r i n a otišla je u Rim, gdje je živjela svetim životom i umrla 

25. listopada 1478. ostavivši oporukom Bosnu Papi. Njezin grob 
u crkvi Majke Božje (S. Maria in Aracoeli) na brežuljku Ka- 
pitoliju u Rimu mjesto je, koje Hrvati, kada dođu u Rim, posije- 
ćuju s posebnim svetim osjećanjem i narodnim ponosom, jer 
je i taj grob vidljivo svjedočanstvo o velikoj hrvatskoj ljubavi 
prema katoličkoj Crkvi. 

Divnu postojanost u vjeri pokazao je hrvatski ban Mir¬ 
ko Derenčin. U nesretnoj bitci na Krbavskom polju 1493. 
. pao je ranjeni ban u tursko sužanjstvo. U boju su poginuli 

' njegov brat i mlađi sin. Kad bi Turci sjeli da jedu, donijeli su 

pred bana na zdjeli glavu njegova sina i brata, a on bi jadan 
tada zaplakao od tuge. Bana su Turci odveli pred sultana i po¬ 
zvali ga, da se poturči. Ban nije htio o tom ni da čuje. Radije 
je ostao u groznim mukama u tamnici, zatočen na nekom pu¬ 
stom otoku, nego da bi se odrekao svoje svete vjere. 

Kad je g. 1521. sultan Sulejman navalio na Zemun, hrabro 
ga je branio Hrvat Marko Skoblić. Turci su osvojili 
J Zemun i Beograd, a Skoblić teško ranjen bude zarobljen. Kad 

f su ga na sve načine mučili i silili, da prijeđe na tursku vjeru, 

junak nije htio da to učini. Bacili su ga zato pod bijesna slona, 
■ koji ga je zgazio. 

Hrvatski ban Ivan Karlović (umro g. 1531.), kr¬ 
bavski knez, junački je odbijao premoćne navale Turaka. U tim 
krvavim borbama za vjeru i domovinu sav se istrošio i ostao 
bez imutka. Turci su sva njegova imanja što poharali, što osvo¬ 
jili. Kad su podložili Liku i Krbavu, njegovu domaju, pisao 
je kralju Ferdinandu: »Poradi vjere kršćanske izgubio sam 
dvije svoje knežije... Nekad sam bio velik gospodin, a sada 
sam spao na tako niske grane, da nemam gdje bih uzdržavao 
i hranio svoju majku, koja me rodila!« Njegova majka kne- 
ginja morala je pod stare dane obijati tuđe pragove, dok mu 
nije kralj Ferdinand darovao Medvedgrad kod Zagreba. 

Naši pređi izabrali su g. 1537. na cetinskom sa¬ 
boru za kralja Habsburgovca Ferdinanda, da kraljevinu 
Hrvatsku brani od bijesnih Turaka, da bjesnilo njihovo ne ! 
prisili Hrvate odmetnuti se od prave vjere i države kršćanske. 
A kad su hrvatski velikaši već nekoliko mjeseci kasnije uvidjeli, 
da su se prevarili u izboru Ferdinanda, jer ih je ostavio na cje¬ 
dilu, opet su se sastali na Cetinu. U pritužbi protiv kraljeva 
nehaja kažu, da im je sultan ponudio, da će im, ako priznadu 
njegovo gospodstvo, osloboditi kmetove na deset godina od 
svake daće, da ih ne će sihti da ratuju na druge kršćane, i da ne 
će vrijeđati njihove vjere, običaja i slobode. Odatle je jasno, 
da je sultanu bilo dobro poznato, koliko Hrvati cijene svoju 
vjeru, t. j. jednako kao i slobodu domovine. 

Premnogi Hrvati prepatili su u turskom sužanjstvu stra¬ 
hovite muke i kao robovi i kao utamničenici, ali su ostali ipak 
katolici. Juraj Hus iz Rasinje sam je opisao svoja putova¬ 
nja i stradanja u turskom sužanjstvu. Njegov zaniniljivi živo¬ 
topis s mnogo povijesnih objašnjenja iznio je P. Grgeč u jero- 
nimskoj knjizi: »Od Hrvatske do Indije«. Kad se sultan Sulej- 
man godine 1533., suzbit 13 puta kod Kisega po junačkom 
Nikoli Jurišiću, vraćao sa svojom vojskom, grozno je poharao 
naše krajeve. Kod Rasinje pao je u tursko ropstvo i mladić 
Juraj Hus, đak latinske škole, te je bio odveden u Carigrad. 
Tu je mnogo patio i vruće želio, kako bi pobjegao u dragu domo¬ 
vinu. Godine 1533. stigao je na bijegu već do Smedereva. Tu 
je bio uhvaćen, sad do krvi isprebijan, izmrcvaren, u lance 
okovan i u Carigradu bačen u tamnicu. Silom su ga htjeli po- 
turčiti. Već su na njemu izveli i svoje vjerske obrede. Mladi 
Juraj ostao je u srcu odan vjeri katoličkoj i potajno vršio svoje 
vjerske dužnosti. Kad se izbavio tamnice, stupio je kao tru- 
bljač u dobrovoljačku četu, pošao s vojskom u Egipat, a god. 
1538. na vojnu preko Arabije u Indiju. Mnogo je trpio osobito 
u duši, jer se morao pokazivati kao musliman, a bio je tvrdi 
katolik. Kad se s vojne vraćao, pohodio*je goru Sinaj, a u Sve¬ 
toj Zemlji je posjetio s najvećom pobožnošću sveta mjesta 
sve uz velike opasnosti. A onda se dao na bijeg. Sretno je stigao u 
Damask kao trgovac, onda u Tripolis, na otok Hios i konačno na 
Siciliju, gdje je našao slobodu i odahnuo. Godine 1541. pohodio 
je Rim, hodočastio Majci Božjoj u Loreto, vratio se u domovinu 
u Zagreb i u Rasinju. Nakon boravka u Požunu (Bratislava) 
i u Beču živio je u Donjoj Austriji u Šamdorfu, gdje je nakon 
tolikih mučeničkih patnja umro kao čelični Hrvat katolik. 

U lipnju g. 1565. opkolili su Turci s velikom vojskom. 
Krupu i nesmiljeno udarali iz topova na tvrđavu. Krupu je 


\ branila malena posada od 38 junaka. Pod vodstvom v o j v o- 
\ d e B a k i ć a branili su grad upravo herojičkom snagom više. 
jdana hrabreći se povicima : »Isuse 1 Isuse !« No 33. lipnja po pod- 
'ne prodre neustrašivi Bakić iz grada sa sedam preostalih dru¬ 
gova među Turke. Svi su slavno poginuli za krst časni i slo¬ 
bodu zlatnu. 

Proslavljeni hrvatski junak Nikola Zrinski usudio 
se, da se s malom četom odabranih vojnika opre u Sigetu gole¬ 
moj vojsci turskoj (g. 1566.). Prije odlučne bitke bodrio je svoje 
sokolove taj kršćanski vitez ovako: »Braćo moja, ljudine, 
junaci! Pojedinci već jasno vidimo, da nam je turski car za 
vratom. Stoga je prijeka potreba, da se pripravimo i neustra¬ 
šivo srca dočekamo neprijatelja našega i imena kršćanskoga. 
On se obijesno uzda u svoju snagu, a mi polažemo nadu svoju 
i pomoć u Boga...« Na to se Zrinski zakleo, da će sa svojim 
vojnicima živjeti i umrijeti. Tako su se zakleli i svi ostali. Svi 
su poginuH zajedno s Nikolom Zrinskim. 

Grof Nikola Drašković moUo je u ime hrvatskog 
naroda Papu pismom od 39. ožujka 1610., neka bi im pomogao, 
da se hrvatski narod oslobodi od Turaka, »kako bi mogao bolje 
služiti svetoj Majci Crkvi«. 

Hasan-paša opsjedao je g. 1593. tvrđavu Sisak s vojskom 
od 18.000 vojnika. Hrvati su sakupili tek 4000 do 5000 vojnika. 
Kad su Nijemci od straha pred nadmoćnim neprijateljem htjeli 
pobjeći, reče im junački ban Petar Erdedi; »Ne gledaj¬ 
mo na broj neprijateljske vojske 1 Bog će nam pomoći!« Hrvati 
su tim ohrabreni srnuli u boj, hametice potukli tri puta veću 
tursku vojsku, a krvoločni Hasan-paša našao je smrt u valo¬ 
vima Kupe. Taj strašni zatornik našega naroda i kršćanske 
vjere odveo je oko 50.000 Hrvata u ropstvo, orobio i spalio 
na stotine hrvatskih sela. 

Kad su ugarski velikaši g. 1670. spremah prevrat proti 
austrijskom caru i u savez pozivali naše hrvatske velikaše, te 
kad su u tu svrhu tražhi pomoć i od samih Turaka, Petar 
Zrinski, hrvatski ban, upozorio je vođe tog pokreta na to, 
»da im je Turčin zakleti dušmanin, pa neka radije sve pretrpe, 
nego da napuste svoju vjeru!« Petru Zrinskom, kakogod 
je bio pripravan žrtvovati sve za sreću svoje domovine, 
ipak je bila jednako draga sveta vjera rimokatolička. Kad su 
međutim nasilja bečke vlade prevršila mjeru, i sam je Petar, 
Zrinski u očajnoj obrani stao pregovarati s Turcima o savezu 
i pomoći. U tom poslu otpremio je u Tursku svog pouzdanika 
kapetana Franju Bukovačkoga. No i u tom sudbonosnom pot¬ 
hvatu Zrinski je imao tohko poštovanja i ljubavi prema vjeri 

katoličkoj, da je ugovorom obvezao Tflrkc, »da će vazda osta¬ 
viti netaknutu vjeru, slobodu i ustav zemlje.« Značajno je i to, | 
da se kapetan Bukovački, premda je nakon mučeničke smrti! 
Petra Zrinskog i Krste Frankopana (30. travnja 1671.) ostao | 
u Turskoj i pošao u Drinopolje, nije poturčio. On je naime naj-i 
više nagovarao bana na savez s Turcima. 

Junački ban Nikola Erdedije uoči provale u tursku 
Slavoniju godine 1684. ovako pisao: »Mene srce vleče u Bosnu, 
da oslobodim siromašno kršćanstvo i vnoge svete crkve, koje 
puste stoje, kadi se je Bog hvalil i dičil. Je da Bog da, da za naše 
pameti još bude konči kada volja Božja bude, da laglje i vese¬ 
lije umrem!« 

Godine 1689. Hrvati su na dan sv. apostola Petra i Pavla 
s malenom četom od kojih 600 vojnika pod vodstvom grofa 
Petra Draškovića hametice potukli na Uni bUzu grada 
Novoga tursku vojsku od 12.000. Hrvatski sabor, održan u Za¬ 
grebu 28, srpnja iste godine, dao je da se zabilježi u zapisnik, 
da je ta sjajna pobjeda »izvojštena Božjom pomoći i blagoslo¬ 
vom narodnog oružja — a na sam blagdan BI. Apostola Petra 
i Pavla«. Kad se Hrvatska konačno oslobodila turske vlasti, 
čestitao joj je i sam car i kralj Leopold. »Hrvatska postojanost 
i vjera«, napisao je kralj, »neka se na vječnu uspomenu slavi 
po cijelom kršćanstvu !« 

Što su sve prepatili naši hrvatski svećenici i 
redovnici od nevjerničkih Turaka! Branili su katoličku 
vjeru doista sve do mučeništva. Turci su na pr. godine 1426. 
pogubili u Sarajevu do 12 franjevaca. U vrijeme od godine 
1526. do 1566. za ratova sultana Sulejmana Turci su razorili 
mnoge crkve i samostane u Bosni i u Slavoniji, svećenike i re¬ 
dovnike što poubijali, što rastjerali. Godine 1519. provalili su 
pod Hasan-pašom Predojevićem po treći puta (g. 1484. do 
1457.) čak do Remeta kod Zagreba, tamošnji samostan opet 
spalili i zarobili 12 redovnika pavlina. Redovnike su odvukli 
do Vugrovca i tamo ih mučili i na vješaUma usmrtili. G. 1557. 
opljačkali su i spalili franjevački samostan u Rami i poklali 
šestoricu redovnika. Franjevački red štuje tu šestoricu kao bla¬ 
žene na 21. travnja. Godine 1630. pogubili su Turci gvardija¬ 
na u Donjoj Tuzli, a druge redovnike utamničili, fra Matu 
Jajčanina i fra Gabrijela iz Poljana isprebijali, a u Požegi su g. 
1631. fra Marku odvalili 713 batina. Oko godine 1662. mačem 
su proboli gvardijana Bernardina Galijaša u Rami. U Gradovsku 
su Turci gvardijana fra Bernardina izmrcvarili, župnika fra Luku 
živa spekli, u Modričuvilaru župnika posjekli, u Sarajevu oba 
kapelana udarcima- usmrtili, u Iloku g. 1688. šarengradskog 


gvardijana živa sadrli, vikara na kolac nabili, ostale redovnike 
na komade sasjekli. Mustaj-paša Daltaban provali g. 1698. 
s| vojskom od 30.000 u Cetinu i udari na Čitluk. Tvrđavicu su 
jimački branili s malom posadom franjevci pod vodstvom fra 
Pavla Vučkovića i Stjepana Burića. Na nesreću upalio se barut 
u kuli, koja je poletjela u zrak. Turci su posjekli sedam fra¬ 
njevaca, a fra Pavao Vučković je pao u ropstvo, iz kojeg se iz¬ 
bavio tek g. 1703. 

Godine 1600. bacili su Turci požeške franjevce u tamnicu, 
gvardijana nabili na kolac te usmrtili fra Petra Bukovca u Ce¬ 
tini, a fra Miji Perkoviću odsjekli glavu te je izložili na bedem, 
da bude katolicima na strah i trepet. Eto nam čitavog zbora 
mučenika! 

Franjevci, ti neustrašivi zatočnici katoličke vjere i narodne 
slobode, nijesu prestali raditi uz pogibao vlastitog života, da se 
jednom oslobode nesnosnog turskog jarma. Kod kuće su dizali 
narod na ustanak, a izvan domovine nastojali su naći pomoć 
{kao u Rimu, Veneciji i u Beču). Hrvatski ban Toma Erdedi 
pisao je god. i6og. (26. X.) sv. Ocu Papi: »Koliko ima tome go¬ 
dina, da se braća franjevci... i drugi muževi za kršćanstvo 
oduševljeno trude, da se oslobode kršćani, koji trpe pod teškim 
turskim gospodstvom, ne sumnjam, da je Vašoj Svetosti 
poznato.« 

Poslije kršćanske pobjede kod Beča godine 1683. franjevci 
su još življe organizirali pučke ustanke u Bosni i u Slavoniji. 
Bosanski biskup fra Nikola Ogramić imao je toliko smjelosti, 
da je preodjeven kao prosjak kradomice prešao u Hrvatsku, 
onda čak u Linč, da moli u cara Leopolda pomoć. U borbama 
s Turcima odlikovali su se osobito fra Luka Imbrišimović, fra 
August Jarić i drugi. Kada je mirom karlovačkim od g. 1699. 
bilo dosuđeno Bosni i Hercegovini, da i dalje pate pod turskim 
jarmom, stanje katbhka postalo je još groznije. No ostali su ne¬ 
pokolebivi. Zaključak franjevačkeg definitorija (vijeća) od god. 
1796. je naredio, da se gvardijani imadu predstaviti paši »vazda 
u habitu i s križem na sredini, jerbo to je naša dika u sredini 
neprijatelja služiti se oznakom vjere!« 

Nasilja, što ih je hrvatski narod trpio od Osmanlija, bila 
su grozna, ali od vjere nije otpao. Uz razne daće u novcu, blagu, 
u radu itđ. najteži je bio harač u djeci. Godine 1604. izdao je na 
pr. požeški paša Karamustafa Čunčić nalog, da mu katolici 
moraju dati 200 djevojaka i 200 mladića, da ih otpremi u Stam- 
bul. Narod je stenjao, zubima škripao te dizao ustanke. Našlo 
se i hrabrih muževa, koji su na čelu ustaša poveli krvave borbe 
za oslobođenje. Bilo je dapače i hrvatskih žena i djevojaka, 

koje su hrabro vojevale, te za vjeru i domovinu položile svoj' 
Život. i 

Godine 1640. poslao je zagrebački biskup Benko Vinkovip 
svećenika Fabijana Vidoca u Slavoniju, da tamošnji bijedni 
narod utješi i u vjeri učvrsti. Turci su Vidoca uhvatili i na smrt 
osudili. Dobri narod oslobodio je požrtvovnog svećenika teš¬ 
kom otkupninom. 

Kad su hrvatski ban Nikola Erdedi i biskup 
Martin Borković g. 1683. poradi strašne opasnosti 
od Turaka molili Sv. Oca Papu Inocenta XI., neka im priskoči 
u pomoć, spomenuli su u prvom redu obranu katoličke vjere. 
Turčina nazivaju u molbi: »Krvni neprijatelj kršćanskog imena, 
koji kršćane sili, da prigrle njegovu otomansku sljedbu i pri¬ 
vodi ih svome poganskomu životu«. Pa »održanje kršćanstva 
i duša nuka nas, da zamolimo i pomoć vaše Svetosti«. »Zato se 
klečeći na koljenima utječemo Vašoj Svetosti kano svome pre- 
milostivome ocu, branitelju prave vjere i čuvaru cijeloga kr¬ 
šćanstva i najsmjernije molimo... novčanu pomoć... I neka 
se udostoji očuvati ovu kraljevinu, predziđe Italije, dapače 
i cijeloga kršćanstva«. I doista je Papa poslao pomoć. 

Hrvatski sabor održan u Zagrebu 16. i 17. prosinca 
1683., govori u savezu s pismom Sv. Oca Pape također o obrani 
vjere te doslovce kaže : »Opominjemo staleže i redove, da se mu¬ 
ževno i srčano odupru neprijatelju svega kršćanskog imena.« 

Da, i sam narod shvaćao je ratovanje s Turcima kao obra¬ 
nu vjere, pa lijepo piše povjesničar Rade Lopašićt »Kad su Turci 
u vrijeme od godine 1529. do 1547. pokorili Slavoniju, vlastelu, 
svećenike i plemiće, ukoliko nijesu umakh, posjekli ili u ropstvo 
odveli, seljaci i većinom varošani ostadoše kod kuće, te se nijesu 
iznevjerili nauku Isusovu trpeći kroz više od dva vijeka najteže 
ropstvo!« 

Hrvatski književnik Pavao Ritter-Vitezović 
vlastitim je očima gledao onu groznu pustoš, koju su Turci 
našoj domovini Hrvatskoj prouzročili ratovima u 16. i 17. sto¬ 
ljeću. U svojoj pjesmi »Plorantis Croatiae Saecula Duo« (»Dva 
vijeka rasplakane Hrvatske«) značajno veli: »To stradanje 
je vrijedno, da ga zapamte i opakuju nesamo njezini žitelji 
i susjedi, nego čitav kršćanski svijet!« 

* 

Iza bogumila i Turaka nov se neprijatelj javio: To je bio 
PROTESTANTIZAM. Protestanti Luterova krivovjerja nasto¬ 
jali su da svojom vjerskom novotarijom okuže i naš hrvatski 
katolički narod. U tu svrhu štampali su i širili svoje krivovjer- 



š^e, hrvatski pisane knjige. Tako je na pr. bilo i Nikoli Zrinsko- 
mu poslano više protestantskih knjiga (kao »Novi Zavjet«, 
»Razumne nauke«, »Postila«, »Katekizam« — sve uvezano) 
te jedna bačva puna knjiga u svrhu raspačavanja, ali nigdje 
i ■ nema traga o tom, da je Zrinski bilo išta u to ime poslao nova- 

I ca. Bečki knjižar Frolich tuži se na Nikolu Zrinskog, da »ne će 

platiti ništa za poslane knjige«. 

Hrvati su odlučno ustali protiv Luterova krivovjerja i kao 
pojedinci i kao narod. Pokret proti novog krivovjerja vodio je 
energični, umni i ugledni zagrebački biskup Juraj Draš- 
r k o V i ć. Imao je uza se najodličnije svjetovnjake, narod i sa- 

j, bor. Najviše zaslugom biskupa Draškovića primio je hrvatski 

j, sabor g. 1567. zakon, kojim se određuje, da se svatko, tko istupi 

i iz katoličke vjere, protjera, da u kraljevinama Hrvatskoj i Sla- 

j voniji ne smije imati nikakvog pokretnog iU nepokretnog 

i imutka. 

Godine 1607. dali su Hrvati svom delegatu, koji je imao 
I- da ih zastupa na državnom zajedničkom saboru u Požunu, 

[ ovaj naputak: »U Hrvatskoj nema mjesta dru- 

, goj vjeri do katoličkoj. Hrvatska je pri¬ 

stupila Ugarskoj kao saveznica, pa na isti 
način može i odstupiti od saveza.« Protiv Lu¬ 
terova krivovjerja bio je uperen i zaključak hrvatskog sabora 
od 1609., prema kojemu se u kraljevinama Hrvatskoj i Slavo- 
' niji imade priznati samo jedna i to katolička vjera.« Takvih 

saborskih zaključaka bilo je i kasnije. 

Hrvatski pavlin Josip Beđeković opisuje u svojoj knjizi 
j »Rodna zemlja sv. Jeronim a« iz godine 1753. okru- 

tno nadiranje Luterova krivovjerja u naše Međumurje, gdje su 
luterani kroz 50 godina (od g. 1570. do 1620.) progonili naš 
katolički narod, rušili crkve, ubijali svećenstvo i divljačkom 
j silom širili novu krivovjersku sektu. U tim teškim borbama 

^ junački se ponijela osobito sela Mačkovec i Šenkovec. O njima 

^ piše o. Beđeković: »Ova se dva sela, ako je to Bogu po volji, 

, mogu s pravom nazvati ponos vjere katoličke u Međimurju. 

Ona naime nijesu htjela ni da okuse od otrova luteranske krive 
vjere.« 

Kad su nasrtljivi madžarski protestanti silom htjeli nari- 
nuti novo krivovjerje hrvatskom narodu i time povrijediti 
i državnopravni položaj naše domovine, odvažno je u zajednič¬ 
kom požunskom saboru ustao na obranu hrvatski ban J a n- 
ko Drašković (umro god. 1613.). O tom piše povjesnik 
Juraj Ratkaj ovo : »To treba zapisati na cedrove ploče neizbrisi¬ 
vim pisaljkama. Dok se po običaju u ugarskim saborskim ras- 

pravama između pravovjernih (t. j. katolika) i nekatolika povela 
prepirka, da se u Hrvatskoj uvede sloboda luteranske i kalvii^^ 
ske vjere, ban je s velikim i neustrašivim srcem javno prosvje¬ 
dovao, da se on voli s cijelom kraljevinom odijeliti od zajednice 
s krunom ugarskom, nego da za svoga banovanja vidi dopušte¬ 
nu i dozvoljenu onu smrtonosnu duševnu kugu i najsramot¬ 
niju ljagu za državu.« 

Isto tako je g. 1608. branio ■ katolištvo protiv Luterova 
krivovjerja neustrašivi hrvatski ban Tomo Erđedi (umro 
1624.). Povjesnik Juraj Ratkaj, zagrebački kanonik, piše o njem, 
kako je ustao na polunskom saboru na obranu katoličke vjere 
protiv drskih navala madžarskih lutorana, i veli: »Ona sudbo¬ 
nosna pošast krivih vjera nije bila zadovoljna sa svojim tije¬ 
snim prostorom, pa da se što dalje i otrovnije raširi, svom je 
silom nastojala porušiti mir u Slavoniji i Hrvatskoj i okužitt 
u njima čistoću rimske vjere i u njima se nastaniti uvođenjem 
sijača kletih nauka. Da tu državnu ljagu otkloni od hrvatskih 
strana, svom se snagom pored kraljevskih poslanika odupro 
ban Erdedi. Izvukavši javno mač iz korica reče: »Ovim ćemo 
mačem, ako drugačije ne bude moguće, otkloniti od sebe tu 
kugu. I u nas su tri rijeke — Drava, Sava i Kupa — jednu ćemo 
između njih dati novim gostima, da je srču.« Zaprepašćeni time 
počeli su krivovjerci biti tiši i plesti jezikom, a onda napokon 
Zašutješe.« 

Kad su štajerski lutorani nagovarah bana Tomu Erdedija, 
da se s njima složi u korist Luterova krivovjerja, a oni da će 
zato pomoći Hrvatima u njihovoj političkoj borbi, odlučno je 
odbio te podle tuđinske ponude. Rektor hrvatskog zavoda u 
Bolonji zabilježio je g. 1608. u zavodskoj spomenici; »No nijesu 
mogli tog razboritog i velikog potkralja prevući, da za volju 
vremenite kraljevine navijeste rat Kralju Vijekova. I on im od¬ 
govori, da voH ići od vrata do vrata i prositi milostinju, a ostati 
u pravoj vjeri, nego se ortačiti s nevjernicima !« 

U borbama protiv protestanata kalvina pao je jedan Hrvat 
kao pravi kršćanski mučenik. Bio je to BL. MARKO KRI¬ 
ŽEVČANIN. Marko se rodio oko godine 1580. u Križevcima. 
Škole je svršio kod kuće, onda u Gracu, Beču i u Rimu. BI. Mar¬ 
ko odlikovao se osobitom pobožnošću prema Majci Božjoj 
Djevici Mariji. Tu pobožnost naučio je u svom hrvatskom 
katoličkom domu, te joj je ostao vjeran sve do posljednjih stra¬ 
šnih časova svoga života, kad je izgovarajući ime Marija i Isus 
izvojštio najveću pobjedu, t. j. mučeničku smrt. Ljubeći svom 
dušom svoju vjeru, ljubio je i svoju domovinu i svoj narod. 
I u dalekoj tuđini osjećao se, priznavao i potpisivao kao Hr- 


v^t — »Croata«. Pun znanja i kreposti vraća se iz tuđine godine 
1015. u svoju domovinu, da djeluje kao mladi svećenik u svom 
narodu. Ostrogonski nadbiskup Pazmany pozvao je tog vrlog 
svećenika, neka dođe i pomogne mu suzbijati protestantsko 
krivovjerje, koje se u Ugarskoj rasplamsalo u zatomi domaći 
rat. Marko Križevčanin pođe u svojoj gorljivosti u Ugarsku, 
postane kanonik i upravitelj opatije u Seplaku blizu Košića. 
Tu se upoznao s dva isusovca, sa Slovakom Stjepanom Pongra- 
com i s Poljakom Melkiorom Grodjeckim. Kad je grad Košiće 
5. rujna 1619. pao u ruke buntovničkih krivovjeraca, uhvatili 
su našeg Marka i njegove drugove i htjeU ih prisiliti, da se od¬ 
reknu katohčke vjere. U noći od 6. na 7. rujna krvnici su svu 
trojicu okrutno mučih, osakatih, osramotih, bakljama pripicali, 
te ih mrtve ih polumrtve bacili u zahodnu jamu. Tako je bi. 
Marko trpio i umro kao pravi mučenik. Ostao je nepoko¬ 
lebljiv i poručio madžarskom kalvinskom vođi Jurju Rakociju: 
Neka znade, da u katoličkoj Crkvi imade ljudi, koji umiru 
za Boga! 

Papa Pijo X. svečano je na 15. siječnja 1905. proglasio 
Marka Križevčanina i njegova dva druga blaženima. Tako je 
hrvatski narod u mučeniku bi. Marku dobio drugog svog najve¬ 
ćeg Blaženika. Ion i bl. Nikola Ta vilić bili su mučenici Kri¬ 
stovi i time najsvetiji odraz ljubavi hrvatskog naroda prema 
katoHčkoj vjeri. Zato je i pravo, da se oba ta hrvatska blažena 
mučenika u svim crkvama, gdjegod ima Hrvata, posebnim na¬ 
činom štuju, te da tim svojim štovanjem i molitvama postigne¬ 
mo njihovo proglašenje Svecima. To će biti i svijeth dokaz, 
kako su u Hrvatskoj i u budućnosti, kao što je to bilo i u pro¬ 
šlosti, zatvorena vrata svakom krivovjerju. Oba ta hrvatska 
Blaženika zaštitnici su nepokolebive vjernosti hrvatskog na¬ 
roda katoličkoj Crkvi. 


V. 

Prečasni! 

Radnje oko obnove kapelice primiču se kraju. Za¬ 
hvaljujući uslužnosti i stručnom znanju g. profesora 
Z. P. uspjelo mi je doći do starinske slike BL Djevice 
bez grijeha začete, što nas vrlo veseli. Nabavio sam i 
sveto posuđe. Supruga neobičnom marljivošću izra¬ 
đuje misno ruho. 

Zahvaljujem vam, što ste tako spremno obećali 
doći na svečanost. Vaša rasprava o obrani vjere sti¬ 
gla mi je u pravi čas. Kad dođe prijatelj g. liječnik sa 
svojim čudnim nazorima, navest ču mu izjave samih 
naših pređa, da vidi, koliko su oni cijenili i kako junački 
branili djedovsku vjeru. Pa da čujemo, što će onda reći / 
Nedavno sam s doktorom raspravljao o autohto¬ 
noj samonikloj kulturi hrvatskoga naroda. Ni u tom se 
nijesmo složili! On se tako zanio, da je s uzdahom po¬ 
želio : 

»O da se povratimo u ono zlatno doba, kad naš na¬ 
rod nije znao za drugu nego za svoju vlastitu, čistu 
i nenatrunjenu kulturu /« 

»Đa;, molim ^e,« rekao sam mu, »pokaži mi tu is¬ 
konsku, samoniklu našu kulturu !n 

»Da, prijatelju,(i odgovori s uzdahom liječnik, »mo¬ 
ramo daleko, daleko natrag u našu prošlost, čak tamo 
u doba prije našega pokrštenja. Moraš znati, da je kr¬ 
šćanstvo štetno djelovalo na našu autohtonu narodnu 
kulturu. Unijelo je tuđinske primjese ...k 

»Dragi !n nadovežem ja, »naša povjesnica, napose 
kulturna, prije pokrštenja nažalost je sva u gustoj 
magli. Zato si mi ostao dužan, kad sam te molio, da mi 
tu predkršćansku kulturu opišeš! Uostalom zar je ona 
kultura u poganska doba bila samoniklija, čišća Š 
Zar su Hrvati kao neznabošci živjeli odijeljeni od sva¬ 
kog utjecaja kulture susjednih većih ili manjih, napred¬ 
nijih ili manje naprednih naroda š To je nemoguće 
pomisliti! Narod, otkada živi kao narod, ne može da 
bude bez utjecaja drugih naroda. I ja i drugi hrvatski 
rodoljubi u prvom redu cijenimo dakako svoju narodnu 
samoniklu kulturu, ali neka se u tom ne pretjeruje na 
očitu štetu onog stepena kulture, na koji nas je podi¬ 
glo upravo kršćanstvo. Kršćanstvo niti je uzelo ni ošte¬ 
tilo ikojem narodu njegovu vlastitu kulturu, dakle ni 
našem hrvatskom. Ono narodu ostavlja njegovu kul¬ 
turu, te na njoj kao na temelju gradi spratove više, 
opsežnije i savršenije kulture. Kada se na divljaku cijepi 
(kalami) mladica plemenite voćke, znači li to divljaku 
oštetiti, uništiti Š Pitaj seljaka i dobit ćeš odgovor! 


Naša autohtona kultura do pokrštenja bila je tako si¬ 
romašna, a kršćanstvo ju je u tolikoj mjeri podiglo i 
oplemenilo, te se pravom drži, da naša kulturna povijest 
zapravo počinje tek pokrštenjetn, kako je ustvrdio i 
naš neumrli učenjak Fran Bulić. Pismo, knjiga, glavne 
vrste žitarica, poljodjelske sprave, obrt, oprema i namje¬ 
štaj kuće itd. — sve smo to napredujući u duševnoj kul¬ 
turi primili iz riznice kulturnog blaga ostalih naroda! 
Što bi, molim te, ostalo, kad bismo uklonili sve ono, 
što smo od drugih primili, i kakvi bismo izgledali š /« 
rekoh mu, a on je opet ušutio i uzdahnuo. 

Mišljenje prijatelja doktora dobrano je uskolebano... 
Nadam se, da ćemo ga pobijediti, kad se nađemo svi 
na okupu, vi, prečasni, i g. profesor u svibnju na 
svečanosti u našoj kapelici. 

S odličnim poštovanjem i pozdravom vaš zahvalni 

UN... 25. travnja 1937. B. K. 

Dragi prijatelju! 

Uspjeli smo više, nego smo se nadali. Barem jedna 
drevna kapela u starom hrvatskom dvoru spašena je! 
Koliko je takvih historijskih spomenika bez milosrđa 
uništilo barbarstvo moderne civilizacije! Čestitam ti, 
što si umio sklonuti vlasnike i na to, da se u kapeli bude 
opet vršilo uzvišeno divno naše katoličko bogoslužje-. 
Pošlo mi je za rukom, te sam mogao nabaviti iz privatne 
riznice gospoštije P....r stari gotički kalež uz ne pre¬ 
veliku cijenu. Sliku Majke Božje otkupila je vrijedna 
gospođa P. K. od obitelji D....Ć u Zagorju. Kapelica 
je uistinu krasno obnovljena, ukusno uređena. I sam 
prijatelj dr M. R. oduševljen je te se najpovoljnije iz¬ 
razio. 

Vrlo sam sretan, što iz Tvojih povijesnih bilježaka 
sve bolje upoznajem pravo srce hrvatsko. Upoznali 
su ga i supruzi K.... Upoznati će ga pomalo i prija¬ 
telj dr M. R. Ne znam, odakle je crpao svoje znanje 
0 odnosima rimskih Papa prema Hrvatima. Same pred¬ 
rasude, nepoznavanje ili sasvim neispravno shvaćanje 

povjesnik činjenica. Dao sam mu, neka pročita Tvoj 
pučki igrokaz »Odnos Hrvata prema Apostolskoj Sto¬ 
lici — Živa slika<~<: U onaj čas nijesam imao pri ruci 
knjigu »Pape i hrvatski narodnu Molim Te, pošalji od¬ 
mah tu knjigu m.eni ili ravno njemu. Vidim, da iskreno 
traži istinu. On će je i naći. 

Do skora viđenja uz prijateljski pozdrav Tvoj odani 

U Zagrebu 8 . svibnja ig^j. Z. P. 

♦ - 

ODNOS HRVATA PREMA APOSTOLSKOJ 
STOLICI KROZ 13 STOLJEĆA 

(ŽIVA SLIKA) 

Na pozornici okićena slika ili kip sv. Oca Pape, Sa strane 
sjedi »Povjesnica«, držeći otvorenu staru knjigu, u ruci drži pero. 
S desna na zemlji globus, S jedne i druge strane leži po šest vila 
u narodnom odijelu, koje zastupaju 12 vjekova naše povijesti. 
»Povjesnica« čita, vile pojedinog vijeka bude se, ustaju na njen 
glas i vođe s njom razgovor. 

POVJESNICA: Povjesnica sam hrvatskog naroda. I2 
prašnih spisa, iz iskopina, iz mrtvog kamenja otkrivam davnu 
prošlost. Dvanaest vjekova eto leži preda mnom — mrtvi u 
grobu — prošlosti. Budim ih i vraćam im život. 

Koncem šestog vijeka dolaze u ove krajeve Hrvati kao 
pogani. Velikom silom obaraju se na starosjedioce kršćane, 
koji se pritužuju Papi Grguru Velikom, a on ih tješi u pismu 
od 600. godine. Ivan IV. šalje Hrvatima vjerovjesnike, uređuje 
župe i biskupije. Sv. Agaton sklapa s Hrvatima međunarodni 
mirovni ugovor. (Glasnije) : U osmom vijeku brigom Papa 
pokršten je sav hrvatski narod. 

OSMI VIJEK (diže se i govori) : Tvoje riječi vraćaju mi 
Život. Da, apostolska Stolica dala nam je neprocjenjivo blago, 
kršćansku vjeru, a s njom početke prosvjete i uljudbe. Pape 
pomažu uređivati mladu hrvatsku državu i uzimaju je pod 
pun svoju zaštitu. 

POVJESNICA: A zar se ne miče deveti vijek, koji je 
dobročinstava Kristovih Namjesnika ? 

DEVETI VIJEK (budi se i polako diže) : Papa sa strep- 
njom zaštićuje hrvatskog vladara Domagoja, kao saveznici 
zajedno vojuju protiv Saracena. 

POV JESNICA: Papa osniva za Hrvate posebnu biskupiju 
u Ninu, očuva Hrvate od crkvenog raskola uz pomoć kneza 

Branimira, kojemu piše: »Zahvaljujemo Tvojemu gospod¬ 
stvu i grlimo Te, jer se vraćaš u naručaj majke svoje«, t. j. ka- 
toličkc Crkve 

DEVETI VIJEK: Jest i Ivan VIII. služi sv. Misu u Ri¬ 
mu i blagosiva Branimira i cijeli hrvatski narod. Štiti sv. bra¬ 
ću Ćirila i Metoda i dopušta slavensko bogoslužje, iz kojega 
nam niče domaća knjiga i prosvjeta. 

POVJESNICA: U desetom vijeku što se zbilo, glasno ću 
ispripovijedati. 

DESETI VIJEK (ustaje): Hvala tebi i nepristranosti 
tvojoj! Mnogi hoće da me rinu još u dublji grob zaboravi, ali 
ti uskrisuješ moju slavu. 

POVJESNICA: Uz pripomoć Papa knez Tomislav podi¬ 
že svoju političku moć, pobjeđuje divlje Madžare, odbije na¬ 
srtaj Bugara, udružuje sva plemena u jednu državu, a Papa 
je proglašuje kraljevinom. Ivan X. piše: »Dragom sinu Tomi¬ 
slavu, kralju Hrvata«. Nagovara ga, neka Hrvati daju svoju 
djecu, pače i služinčad u školu na nauke. Latini i Germani obje¬ 
duju poradi slavenskog bogoslužja pred Papom Hrvate kao 
krivovjerce, ali Pape ustaju na obranu Hrvata. 

JEDANAESTI VIJEK (ustaje) : Tko me budi iz sna mo¬ 
ga ? A ti si to i tvoja neutaživa radoznalost ? 

POVJESNICA: Grgur VII. svojom velikom moći štiti 
ugroženu hrvatsku državu od tuđinaca, pomaže vrlom Zvo¬ 
nimiru do prijestolja, svečano ga okruni po svojem poslaniku, 
a Zvonimir se u krunidbenoj zavjernici obvezuje: »Čuvat ću 
vjernost sv. Ocu, štititi siromahe, udove i siročad, protiviti 
se trgovini robljem.« Pape bdiju nad svetošću ženidbe i čudo- 
rednosti, kako svjedoči pismo Aleksandra TTT. hrvatskom kralju 
Petru Krešimiru. U Zagrebu se osniva nova biskupija. (Go¬ 
vori jedanaestom vijeku :) Daj, dovedi druga svoga, koji slijedi 
iza tebe 1 ( Jedanaesti vijek budi Dvanaesti vijek, koji ustaje.) 

JEDANAESTI VIJEK: Probudi se i pričaj nam. Dva¬ 
naesti viječe 1 

DVANAESTI VIJEK (govori klanjajući se slici sv. Oca) : 
Hvalim vama, Namjesnici Kristovi! Pod svoju zaštitu uzeli 
ste nezavisnost hrvatskih biskupa i nadbiskupa od presiza¬ 
nja Mlečana i Madžara, opirali ste se politici madžarskih vladara. 

POVJESNICA: Da, Pape se mnogo trude, da se upokore 
Opasni gusari na Jadranskom moru, zovu u pomoć knezove 
Frankopane, nastoje iskorijeniti vjerske i ćudoredne mane. 

DVANAESTI VIJEK : Godine 1177. Sv. Otac Aleksandar 
III. dolazi u našu domovinu u grad Zadar, a n arod mu kliće 
pjevajući hrvatske pjesme. 

POV JESNICA: I u trinaestom vijeku zbili su se važni 
dogođaji. 

TRINAESTI VIJEK (ustaje i pita) : Tko me to spominje ? 
Da, važni dogođaji. Krvave, zatome domaće političke borbe... 

POVJESNICA: Pape posreduju za mir, brane katoličko 
pravovjerje od pogubnog bogumilskoga krivovjerja, osobito 
u Bosni. U oštroj državnopravnoj borbi oni odlučno stoje na 
strani Hrvata. Uz pomoć Papa uspinje se hrvatski ban Pavao 
Subić do najviše političke moći. 

TRINAESTI VIJEK: Papa Inocent IV. izrijekom je 
godine 1348. dopustio Hrvatima uporabu slavenskog bogoslu¬ 
žja. Papa brani Zadar od Mlečana, a za provala Tatara šalje 
našima utjehu i pomoć. 

POVJESNICA: Što se skrivaš. Četrnaesti viječe? Dođi 
ma i krvava lica ! 

ČETRNAESTI VIJEK: Buma su moja desetljeća 1 Papa 
podupire knezove Šubiće protiv Mlečana za oslobođenje Za¬ 
dra, posreduje za mir između našega vladara i Mlečana, a za 
velikog političkog pokreta između Lađislava i Mlečana podu¬ 
pire hrvatsku stranku. Štiti katolike od navala raskolnika 
i bogumila, podiže križarske vojne na obranu od Turaka, os¬ 
niva bratovštine, gostinjce, a za trsatsko svetište šalje na dar 
Papa Urban V. sliku BI. Dj. Marije. 

PETNAESTI VIJEK (ustaje) : Evo i mene, da posvjedo¬ 
čim tvoje izvještaje. 

POV JESNICA: Pape pokreću kršćanske vladare na vojnu 
protiv Turaka, koji su pregazivši Srbiju prodrli u katoličke 
zemlje, napose u Bosnu. Pomažu bosanske vladare u očajnoj 
borbi protiv Turaka i izdajničkih bogumila. Podižu knezove 
Frankopane do ugleda i moći. U najkobnije doba Papa osniva 
u Rimu gostinjac i zavod sv. Jeronima, gdje se stječu pod za¬ 
štitu sv. Oca naši prognani biskupi, knezovi, kraljica bosanska 
Katarina, naši književnici i učenjaci. Bosna pade, a Pape ne 
prestaju pružati našima pomoć. Hrvatska zakuka uslijed krva¬ 
vog poraza na Udbinskom polju i493* Tješi je i podupire jedino 
Sv. Otac Papa, kojemu kninski biskup Divnić piše : »Ako li 
Gospodar neba i zemlje i Svetost vaša ne pružite pomoći, pro¬ 
past ćemo.« Pijo II. sakupi vojsku i hoće da pođe sam glavom 
ugroženom Dubrovniku u pomoć. 

PETNAESTI VI JEK: Dosta, dosta ! Oganj, mač, krv 
i plač! (Baci se očajno na tle.) 

POVJESNICA: A zar je bolje bilo u šesnaestom vijeku ? 

ŠESNAESTI VI JEK: U krvi i tuzi rođen sam i sav moj 
tok bio je borba. 

POVJESNICA: Borbe Hrvata s Turčinom sve su krva¬ 
vije, pomoć od Svete Stolice sve izdašnija. Na crkvenom sa¬ 
boru u Rimu završio je modruški biskup Kožičić svoj vatreni 
govor, upravljen Papi Leonu X.: »Lati se štita i mača i ustani 
nam na pomoć!« I Leo X. pošalje junačkom banu Petru Beri- 
slaviću baruta, topove, hrane, novaca po 3000, po 30.000 i 50.000 
dukata. Godine 1616. Kožičič ponovno vapije za pomoć, a Leo 
X. poručuje: »Ne ću dopustiti, da propadne Hrvatska, najtvrđi 
bedem cijeloga kršćanstva.« U očajnoj stisci Hrvati na usta 
pjesnika Natalisa ponavljaju 15 puta očajni krik: »Pruži po¬ 
moć, ti blagi, koji zastupaš Krista !« Papa u to kobno doba 
osniva u Loretu zavod za odgoj našega svećenstva. Siksto V. 
potekavši iz Dalmacije uređuje našu narodnu crkvu sv. Jero¬ 
nima u Rimu. Klement VIII. šalje nam u pomoć vojsku od 
15.000 momaka, a onda drugu troškom od 600.000 škuda za 
obranu onima, koji su pali u tursko ropstvo. U isto doba sna¬ 
žno podupire naš narod u obrani od navale Luterova krivovjer¬ 
ja. Sedamnaesti vijek nije duboko usnuo, on drijema. 

SEDAMNAESTI VIJEK: Da, i treću vojsku šalje Sv.Otac, 
i to u Zagreb troškom od 535.000 rimskih škuda. Ban Petar 
Erdedi dopisuje s Papom, a naš pjesnik Kubenik moli Papu 
j Pavla V.: »Oče blagi, pomogni bijedne, koje tišti turska sila 
J i poput pasa trgaju hrvatsko kraljevstvo.« Urban VIII. pođu- 
r pire naše umjetnika i književnike, prima u posjet mladu bra- 
• ću Petra i Nikolu Zrinskog, štampa hrvatske bogoslužne knji¬ 
ge, brani hrvatski značaj našeg Jeronimskog zavoda u Rimu, 
podupire nas u obrani od bujice luteranizma. Konačno oslobo- 
F đenje naše domovine od turske vlasti nakon pobjede kod Beča 

, valja da najviše zahvalimo Papi Inocentu XI., koji je za oslo- 

I bodilački rat žrtvovao goleme svote u iznosu od više 

I milijuna. 

I POVJESNICA: Osamnaesti viječe, ne odmiči se tako 

t naglo ! Tvoji tragovi još su svježi. 

I OSAMNAESTI'VIJEK : Nova me vremena grubo poti- 

i skuju. Ah daj, da tebe čujem! 

POVJESNICA: Pape nastoje, da zagrebačku biskupiju 
učine nadbiskupijom, neovisnom od Madžarske. Za hrvatske 
svećenike štampaju glagolski misal. Šalju duševnu i materijal¬ 
nu pomoć onim Hrvatima, koji su još ostah pod turskim gospod¬ 
stvom. Podupiru naše učenjake, osobito Ruđera Boškovića, 

J koji tako steče svjetski glas. Potporom Papa izrađeno bi i 

I štampano povijesno djelo »Sveta Ilirija«, bogati izvor naše po¬ 

vjesnice. Papa Klement VII. proglasio je zagrebačkog biskupa 
Augustina Kažotića blaženim. 

DEVETNAESTI VIJEK: Još ima živih, koji pripadaju 
meni, devetnaestom vijeku. Ja nijesam još usnuo. 

POVJESNICA: Pape štite naše rodoljubne franjevce u 
Bosni i Hercegovini, brinu se za štampanje bogoslužnih knjiga 
u staroslavenskom jeziku, podupiru našu književnost. Štuhć 
potporom Pape izdaje ogromni naš rječnik od loo.ooo riječi. 
Pijo VII. o svom trošku štampa glagolski psaltir, uspostavlja 
u Rimu zavod za izobrazbu našega svećenstva, zagrebačku bi¬ 
skupiju otkida od ugarske Crkve, podiže je na nadbiskupiju, 
a zagrebačkog nadbiskupa Haulika na najvišu crkvenu čast — 
čast kardinala. Sve to u doba našeg narodnog preporoda i bor¬ 
ba s Madžarima. Papa Leon XIII., veliki prijatelj Slavena, 
a Hrvata napose, preuređuje Jeronimski zavod u Rimu u »za¬ 
vod za hrvatski narod«, na što su graknuli svi naši neprijatelji. 
Isti Papa potvrđuje povlasticu slavenskog bogoslužja, izdaje 
glagolski misal i hrvatski obrednik, uređuje hijerarhiju u Bo¬ 
sni i Hercegovini na čelu sa nadbiskupom drom Josipom Štad- 
lerom. On proglašuje blaženima dva sveta Hrvata: bi. Nikolu 
Tavilića i bi. Graciju iz Mula. Leo XIII. u znamenitoj okruž¬ 
nici »Rerum novarum« osvjetljuje teško socijalno pitanje, a time 
se i kod nas pokreće kršćanska socijalna misao i rad zadrugar- 
stva. — A sad bih morala ušutjeti, jer svi nazočni zastupaju i 
stvaraju sadašnji vijek. 

DVADESETI VIJEK: Ako budeš ti šutjela, ja ću govo¬ 
riti. Pijo X. odobrava i blagosiva hrvatski katolički pokret. 
Osujećuje, da se Rijeka otrgne od senjske biskupije. Godine 
1905. svečano proglašuje blaženim Hrvata Marka Križevčanina, 
Benedikt XV. spasava iz talijanskih ruku Zavod sv. Jeronima 
u Rimu, dopušta, da se kod sv. Mise pjeva evanđelje i poslanica 
hrvatski. Odlučno štiti u Istri i na otocima hrvatsko svećenstvo 
od talijanskih progona, napose biskupa dra Mahnića. Za hr¬ 
vatsku ratnu siročad šalje 500.000 lira. Papa Pijo XI. spasava 
Jeronimski zavod u Rimu od talijanske zapljene. Slavi s hrvat¬ 
skim narodom 1000. godišnjicu hrvatskoga kraljevstva, služi 
za hrvatski narod sv. Misu s kaležem, što mu ga je hrvatski 
narod darovao. Pomaže »Hrvatskog Radišu« i »Napredak«. Si¬ 
rotinji šalje i novčane pomoći. Uvodi Katoličku Akciju i pro¬ 
pisuje jadnom uzburkanom ljudskom društvu spasonosni lijek 
u okružnici »Quadragesimo anno«. Proglasio je blaženom Oza- 
nu Kotorku i dao posebne povlastice za štovanje bi. Nikole Ta¬ 
vilića. 

POVJESNICA: A sadašnji Sv. Otac Papa Pijo XII. Tti’i 
vjekovi se naklone) nastavlja onu ljubav prema hrvatskom 
narodu, koju nam je iskazivao i Pijo XI. K njemu ćemo pohr¬ 


liti, da između naših Blaženika dobijemo prvog kanoniziranog 
Sveca. Pred njegovim ćemo prijestoljem proslaviti 1300. godi¬ 
šnjicu veza hrvatskog naroda sa Svetom Stolicom. I zavapit 
ćemo, kao ono naši pređi g. 1581.: »Molimo te. Sveti Oče, da 
nas ne zaboraviš, da nas blagosloviš i duhom nas utješiš!« (Svi 
vjekovi sklapaju ruke i ponavljaju tu prošnju.) 

VI. 

IZ DNEVNIKA DRA M. R. 

U Zagrebu 16. svibnja 

Ne mogu da zaboravim jučerašnju radosnu i do¬ 
stojanstvenu svečanost u N.... Blago, mirisavo 
proljetno jutro. Na brdašcu stari dvorac u zelenilu, 
pun uspomena na burnu prošlost moga milog hrvat¬ 
skog naroda... Puteljci u zavojima nježno se bijele 
1 i kao da šapću, tko su bili oni, koji su nekoć njim-a 
prolazili u sreći i u tuzi, sa strahom i radošću. Glas 
I zvončića sa kapele kao da jeca, kao da pjeva : bio je 

j tako dugo zanijemio, a sad se milo razliježe bregovima 

I i dolinama, kuda su se posakrila malena sela. I sva¬ 
čije srce, bilo u kakvom raspoloženju, nalazi u njemu 
svoju posebnu glazbu. 

i Skupine bijelo obučenih seljaka i seljakinja žurno 

I se uspinju stazama prema dvoru. Kola i automobili 
^ žure se k istomu cilju. 

; Dvorište staroga grada puno je svijeta kao nekoć, 

kad se ovdje sakupljao na službu Božju ili se dršćući 
od straha ispred-divljeg Turčina zaklonio u tu tvrdnu 
gradinu, ili da se prituže kmetovi gospodaru na okru¬ 
tne zulume od surovih i pohlepnih kaštelana. 

Hodnici dvorca su oživjeli kao nekoć, kad su se 
plemići naglo opraštali sa svojim dragima polazeći 
na krvavo bojište. Ulaz kapelice sav je u cvijeću, 
iz kapele širi se miris ruža i tamjana. 

Župnik je tronutim glasom izrekao prigodni go¬ 
vor, pun povjesnih primjera nabožnosti starih Hrvata. 
Služba Božja, pričest obitelji prijatelja K. (i on se ta¬ 
kođer pričestio 1) svršila se. 

Narod se razilado hi teći s brežuljka. Marijanske 
pjesme se ore prekidane narodnim napjevima, a sve 
to se slijevalo u divan sklad, 

U mojoj se duši nešto lomilo. Gusti oblak, koji 
je prekrio moju dušu, probijale su zrake nove, utje¬ 
šne, radosne svijetlosti. U jednom času ugledam či¬ 
stu vedrinu svoje sretne mladosti. I opet nestane svi¬ 
jetlosti i crni oblak hoće da ponovno zastre moju dušu. 

Za vrijeme svečanog ručka izredale se zdravice, 
čestitke i pohvale domaćinu i domaćici. 

Profesor - klerikalac — postao mi je simpatičan 
drug, da, i prijatelj. Sa župnikom sklopio sam pobra¬ 
timstvo uz potpuni udomaćeni naš hrvatski ceremonijal. 
U mojoj su duši tolike promjene... 

* * 

Odlični i velečasni prijatelju! 

Naši veseli i prijateljski razgovori prigodom sve¬ 
čanosti obitelji g. B, u N ,... duboko su se zarežali 
u ledinu moje duše. Priznajem, nestalo je mnogih mojih 
predrasuda... o vjeri, o katoličkoj napose. Nije mi teško 
to priznati, premda živo osjećam, kako je teško s prak¬ 
tičnom vjerom u životu provoditi logične zaključke. 

Pročitao sam Tvoju knjigu »Pape i hrvatski na¬ 
rod«-. Naša povjesnica sada mi je jasnija, napose onaj 
tako mnogovrsni i tako utjecajni, a malo ili jednostrano 
poznati odnos između Papa i našega naroda. Mnogo 
Ti hvalim na tom saznanju. 

Ipak ne mogu da razumijem, kako se moglo poći 
tako daleko, te je kod nas katolika Papa proglašen kao 
neko božanstvo. Pripisuje mu se naime nepogrešivost. 
Dapače od vjernika se traži vjera u tu »dogmu« kao 
bezuvjetna dužnost! 

Nadam se, da ćeš mi objasniti i tu poteškoću, kao 
što si i one druge. Razmišljam, kako da se odužim obi¬ 
telji prijatelja B. K. I profesor već nešto o tom snuje, 
ali još mi ništa nije otkrio. 

Uz mnogo pozdrava Tvoj odani 

U Zagrebu 2,0. svibnja 1937. M. R. 

Dragi prečas ni! 

Naš pobratim dr M. R. znatno se promijenio. Voli 
da sa mnom druguje i da raspredamo 0 našoj kultur¬ 
noj povijesti. Vidi se, iskreno traži istinu. Ako ustraje, 
sigurno će je i naći! 

Doktor me poveo i u svoju obitelj. Sve otmjeno, 
bogato, moderno... Nazori pogotovu. Gospođa po¬ 
tječe iz kuće višeg činovnika. Imadu jedino dijete, koje 
će sada u srednju školu. Prvi pohod je bio prijazan, ali 
ukočen. Zanima me, kako će se dalje razvijati naše po¬ 
znanstvo. 

Očekujući Te željno u Zagrebu šaljem prijateljski 
pozdrav. Tvoj vjerni 

U Zagrebu... 1937. Z. P. 

Dragi doktore i pobratime! 

Stari naš hrvatski običaj, da se sklapa pobratim¬ 
stvo, nije uvijek prazan i beskoristan. Ima primjera, 
da je urodio vrlo dobrim plodorti. Nadam se, da će tako 
biti to i kod nas dvojice. 

Mnogi su od Hrvata, napose od inteligencije, na- 
trunjeni kojekakvim neispravnim mnijenjima i pred¬ 
rasudama 0 Papinstvu, 0 njegovoj nepogrešivosti. Nije 
ni čudo ! Živimo između raskolničkog Istoka i liberalnog 
Zapada. Snažan je osobito njemački, dakle protestantski 
kulturni utjecaj. Tako se kod nas neopazice nakupilo i 
previše prašine, koja priječi, da pravedno sudimo 0 Pa¬ 
pinstvu. 

Za katolika, koji vjeruje, nema poteškoće glede 
dogme 0 Papinoj nepogrješivosti. Tko vjeruje, da je 
Krist osnovao svoju Crkvu, mora da vjeruje i u nepo- 
grješivost crkvenog učiteljstva, osobito vrhovnog uči¬ 
telja — Sv. Oca Pape. 

Nemoj misliti, da je vjerovanje u Papinu nepo¬ 
grješivo st bilo kao novost uvedeno tek g. 1870., kad je 
ta nauka svečano proglašena katoličkom dogmom! 
Naprotiv — kako je staro kršćanstvo, tako je staro i 
vjerovanje u Papinu nepogrješivost. U kršćanskom su 
vjerovanju kao u sjemenu bile sadržane sve po Isusu 

objavljene vjerske istine^ Neke su se tijekom vremena raz¬ 
vijale, ali nijesu nipošto nadošle kao nove. Tako je po¬ 
sebice s naukom o nepogrješivosti Sv. Oca Pape. 

Uostalom prilazem Ti ovdje svoje bilješke o tom,, 
kako je i hrvatski narod vjerovao u Papinu nepogrje- 
šivost još prije godine 1870., kao što je vjerovao i os¬ 
tali katolički svijet. 

S pobratimskim pozdravom 

US.... 30. svibnja 1937. Tvoj J. K, 

* 

HRVATI 1 PAPINA POGREŠIVOST 

Zagrebački BISKUP MAKSIMILIJAN VRHOVEC iz¬ 
dao je g. 1832. u Zagrebu knjigu »Podvučavanja vu najpoglavi- 
tešeh Vere istineh«, pa u toj knjizi piše ovako : »Ja sem pak 
stanovit (siguran), da Bog meni govori, kada po¬ 
slušam Cirkvu kršćansku. Papu naime t 
njemu podložne biskupe.« 

Sto i devet godina prije proglašenja dogme o nepogrje¬ 
šivosti Papinoj piše pavlinski redovnik O. HILARION GASPA- 
ROTTI u knjizi »Cvet Sveteh«, da je Papa u naučavanju vjer¬ 
skih istina nepogrješiv: »Akoprem Papa kakti človek mogel 
bi zgrešiti (pogrešiti), .vendar kakti Namesnik Jesusa Kristuša 
ne more zajti (zabluditi).« 

Godine 1755. štampao je zaslužni naš isusovac O. JURAJ 
MULIH djelo »Posel Apoštolski« u kojem piše i ovo: »More li 
Papa... vu nauku vere krivo reći i faliti (pogrešiti) ? Ne more,, 
kakogoder kakti glavar Cirkve govori, a vu drugeh rečeh (pred¬ 
metima) kakti drugi človek more faliti i vgrešiti.« 

KAD SE POJAVILO KOJE KRIVOVJERJE, kod kato¬ 
lika se općenito očekivalo, da Papa prosudi i rekne svoju odlu¬ 
čnu. Tako na pr. kad je k nama došlo vrlo pogubno bogumilsko 
krivovjerje, naši su pređi odmah o tom obavijestili Sv. Oca 
Papu. Bonifacije VIII. (1294. do 1303.) piše g. 1298. slavonskom 
franjevačkom redođržavniku: »Premda smo dužni smrtnu 
kugu krivovjerske opakosti iskorijeniti iz svih kršćanskih stra¬ 
na, ipak nam je veća skrb za krajeve u Dalmaciji, Bosni i Istri 
i u Hrvatskoj...« Papu su i onda u nas smatrali najvišim i nepo¬ 
grješivim učiteljem Kristova pravovjerja. 

Papa Ivan X. (914. do 928.) U PISMU HRVATSKO ctM 
KRALJU TOMISLAVU od g. 924. veli: »Po naredbi Božjoj 
nam je naložena skrb za sve crkve, da možemo posvema istje¬ 


rati tmine od krivina iz društva kršćanskog, navlastito između 
onih, koji su priznati kao najosobitiji sinovi Sv. Rimske Crkve. 
Tko bi mogao sumnjati, da se kraljevine slavenske (hrvatske) 
broje među prvence apostolske i opće Crkve, jer još u kolijevci 
zajedno s inlijekom bijahu nahranjene propovijedanjem Apo¬ 
stolske Crkve.« Pape su dakle i onda kao i od početka bili sebi 
svijesni svog učiteljskog poziva, da naučavaju pravovjerje 
i suzbijaju krive nauke. Hrvatski narod slijedio je glas vrhov¬ 
nog pastira i sačuvao tako čistu apostolsku nauku. 

Papa Ivan VIII. napisao je 7. lipnja 879. pismo HRVAT¬ 
SKOM KNEZU BRANIMIRU, u kojem veli: »Očinskom te 
(ljubavlju kao najmilijeg sina primamo i u duhu grlimo, gdje 
se vraćaš u naručaj Sv. Stolice Apostolske, majke tvoje, u kojoj 
ste ti i tvoji pređi pili iz najbistrijeg vrela slatki napitak svetoga 
nauka.« Krasne su to riječi. U Sv. Stolice Apostolske nalazi 
se najbistrije vrelo sv. nauka! Nitko ga ne može zamutiti 
lažima i krivim naukama! Bistrinu nauke čuva nepogrješivost 
Sv. Oca Pape. Iz ovog najbistrijeg vrela pili su naši pređi, kad su 
brigom Apostolske Stolice bih pokršteni. Iz njega pije naš 
narod slatki napitak svetoga nauka već trinaest stoljeća. 

Vjerovanje u Papinu nepogrješivost prepliće kao zlatna 
nit čitavu našu prošlost sve do danas. Nit, koja zasja sad većim 
sad manjim sjajem, ali koja nije nikada bila prekinuta. Tek 
pojedinci, ponajviše školovani, otuđili su se nažalost od vjere 
u božanstvo Kristovo, u božansko poslanje Sv. Crkve, jer su 
umjesto da proučavaju crkvenu povijest, napose našu domaću, 
srkali svakojake laži i podvale iz mutnih vrela tuđinske knjige 
i domaćih otpadnika. Tim kobnim otuđenjem odalečiše se 
ujedno i od svojeg naroda, od njegove duše, koja je uvijek os¬ 
tala vjerna Crkvi. 

VII. 

Dragi g. ž u p niče! 

Sastao sam u Zagrebu našeg prijatelja liječnika. 
Bio je vedar i dobre volje. Ali još nije obraćen. Zato 
Vam otkrivam povjerljivo : Moja supruga i ja kanimo 
upriličiti hodočasnički izlet na Trsat, naše slavno na¬ 
rodno historijsko Marijino svetište. Zasada nemojte 
me odati! Doktor imade na Sušaku svoju vilu. Doskora 
će on sa svojom gospođom na more. Mi ćemo po dogo¬ 
voru s Vama i profesorom, s kojim su oni vrlo dobri, 


i 


64 


5 


65 


istoga dana istim vlakom krenuti također na Sušak 
te se s njime kao slučajno sastati. Predložit ćemo im, 
da svi zajedno pođemo na Trsat poput naših bogoljubnih 
pređa. Možda uspijemo do kraja obratiti doktora. Nje- 
va gospođa vrlo je tvrda i nepristupna vjerskim pi¬ 
tanjima. Čestita je, ali loše vjerski odgojena. Nastojte, 
prečasni, da nam pomognete u tom pothvatu. Svakako 
pođite s nama na to hodočašće. 

Mnogo Vas pozdravlja sva moja obitelj, napose 
Vaš zahvalni 

UN.... 1937. B. K. 

* 

Vrlo cijenjeni gospodine i prijatelj u! 

Pristajem na Vašu osnovu, dapače drago mi je, 
ako mogu išta pridonijeti uspjehu Vašeg najplemeni¬ 
tijeg pokušaja. Iz pisama prijatelja profesora saznao 
sam, da se doktor znatno promijenio u svojim nazori¬ 
ma, da je na putu vraćanja kršćanskom mišljenju, ali 
mnogo da smeta oprečno držanje njegove gospođe supruge. 
Poslao sam mu nedavno nekoliko pilula iz naše povje¬ 
snice, i to, kako je sam želio, nekoliko dokaza o vjero¬ 
vanju u Papinu nepogrješivost, jer da ga to muči. Ne 
znam, kako je djelovalo, jer se ne javlja. Možda je list 
primila njegova gospođa i 

Imam nešto bilježaka 0 hodočašćenju naših hrvat¬ 
skih pređa. Evo Vam ih prilažem. Neka i ovo malo po¬ 
služi, da lakše izvedete svoju »urotmu 

Preporučujući se u Vaše cijenjeno prijateljstvo 
pozdravljam Vas. 

U S.... 1937. J. K. 

* 

NAŠI PREĐI RADO HODOČASTILI 

Znademo, da je već knez Trpimir (845. do 864.), 
hrvatski vladar i praotac naše narodne dinastije, hodočastio sa 
svojim sinom Petrom U ČEDAD (Cividale), u središte akvilej¬ 
ske patrijaršije. U listinama spominje se Trpimir kao »vladar 
Hrvata milošću Božjom« i kao »veoma pobožni knez«. 

Godine 880. putuje u Rim i hrvatski ninski biskup Teodo- 
zije s pratnjom. Sam Papa posvetio ga je za hrvatskog biskupa. 

Hrvati su RADO HODOČASTILI U RIM, napose na grobove 
sv. apostola Petra i Pavla, jer je Papa prigodom pokrštenja 
stavio hrvatski narod pod zaštitu ovih apostolskih prvaka. 
Možda odatle potječe običaj, da je kod nas mnogo crkava, na¬ 
pose župnih, te mnogo oltara i još više kipova i slika podignuto 
u čast sv. Petra i Pavla. 

Hrvati su hodočastiU posebice u Rim i u kasnijim sto¬ 
ljećima. Sam neumrli talijanski pjesnik Dante (1265. do 1321.) 
ovjekovječio je Hrvate u svom veličanstvenom spjevu »Bo¬ 
žanska Komedija«, gdje kaže: »Kako onaj, koji možda dolazi 
iz Hrvatske, da vidi našu Veroniku (rubac, što ga je Isus pru¬ 
žio Veroniki sa slikom svog krvavog lica, u Rimu je), pa 
ne može da ga se sit nagleda, i kaže u sebi...: ,Gospodine moj 1 
Isuse Kriste! Pravi Bože! Tako je dakle izgledalo lice Tvoje!' 
— tako je bilo meni...« 

Da su naši pređi često i u velikom broju dolazili u Rim, 
znademo i odatle, što su već u 13. stoljeću imali u Rimu svoju 
narodnu naseobinu, a od 15. stoljeća i svoju narodnu bratov¬ 
štinu s posebnim povlasticama. Za jubilejske godine 1450. po¬ 
hrlilo je u Rim uz ostale narode i veliko mnoštvo Hrvata. Svaki 
je narod pjevao u svom jeziku. Već g. 1453. bio je u Rimu osno¬ 
van pomoću Pape Nikole V. naš hrvatski narodni gostinjac 
sv. Jeronima zajedno s crkvom za hrvatske hodočasnike. 

Godine 1430. hodočastio je u Rim sa sjajnom pratnjom 
od 700 pješaka i konjanika hrvatski ban knez Nikola Fran¬ 
ko p a n (1394. do 1432.). Papa Martin V. svečano je dočekao 
kneza i potvrdio mu, da su krčki knezovi potomci rimskih Fran- 
gepana (frange panem — lomi kri^h), te mu podijelio i grb. Od 
toga vremena nose krčki knezovi naziv Frankopani. 

U Rim su hodočastili g. 1450. krčki knezovi Bartol, 
Dujam i Žigmund Frankopani, g. 1465. pjesnik 
Ivan Česnički, pečujski biskup, sa 300 vitezova, a g. 
1475. knez Nikola Iločki, kojega je hrvatsko-ugarski 
kralj Matija postavio za bosanskoga kralja. Od godine 1478. 
do 1520. upisalo se u Rimu u bratovštinu Duha Svetog i sv. 
Matije do 200 hrvatskih knezova i kneginja, banova i banica, 
plemića i drugih odličnika iz Hrvatske. U godini 1575. podvorio 
je hrvatski gostinjac sv. Jeronima u Rimu 2291 hrvatskih 
hodočasnika. Godine 1600. bio je u Rimu hrvatski pjesnik 
Juraj Baraković, kako to spominje u svojoj pjesmi 
»Jaruli«. Godine 1636. hodočastili su u Rim braća Nikola 
i Petar Zrinski. Narodni junak Marko Mesić 
bio je u Rimu g. 1676. kod Pape. I tako se niže brzbroj uglednih 
hrvatskih hodočasnika, koji su išli u Rim, sve do najnovijega 

doba. I što dalje, to biva broj hodočasnika sve veći. Velika 
hrvatska narodna hodočašća u Rim bila su g. 1859., 1863., 
1867., 1875., 1881. (proglašenje sv. Ćirila i Metoda slavenskim 
apostolima), 1888., 1900., 1905. (proglašenje Marka Križev¬ 
čanina blaženim), 1913., 1935., 1936., 1939. i 1933. U go¬ 
dini 1935., kad se slavila tisuća godišnjica hrvatskoga kraljev¬ 
stva, bilo je u jubilarnim hodočašćima preko 5000 hodočasnika. 

U SVETU ZEMLJU hodočastili su Hrvati također od sta¬ 
rine. Još prije doba bi. Nikole Taveliča, koji je g. 1391. kao 
mučenik umro u Jerusalemu, bilo je mnogo hrvatskih hodoča¬ 
snika, koji su hodočastili u Spasiteljevu domovinu. A 30 go¬ 
dina iza smrti bi. Nikole Tavilića, to jest g. 1411. hodočastio 
je u Jerusalem na Božji Grob hrvatski ban knez Nikola 
Frankopan. Godine 1681. bih su u Jerusalemu hodočasni¬ 
ci Pavao, Jakov i Antun Brankovićiiz Bosne 
te su od Turaka otkupih zemljišgte vrta Getsemani, gdje se Isus 
krvavim znojem znojio, pa su taj vrt poklonili jerusalemskim 
fr^jevcima. Godine 1859. hodočastila je u Svetu Zemlju b a- 
nica Sofija Jelačić, udovica bana Jelačića. To su samo 
neki odlični hodočasnici iz starijeg doba. No bilo ih je uvijek 
veći broj. A bilo je i takvih Hrvata, koji su kao franjevci duže 
boravili u Sv. Zemlji i ondje se proslavili. Osim bi. Nikole Tavi¬ 
lića treba osobito spomenuti još fra Bonifacija Dr- 
kolića iz Dubrovnika, koji je g. 1555. sagradio novu kapeli¬ 
cu nad Isusovim grobom, a kasnije je bio biskup u Stonu u 
Dalmaciji. Tri hrvatska narodna hodočašća u Sv. Zemlju bila 
su g. 1931. na čelu s nadbiskupom Radaelom Rodi- 
ć e m, g. 1933. na čelu s vrhbosanskim nadbiskupom d r o m 
Ivanom Ev. Šarićemig. 1937. na čelu sa zagrebačkim 
nadbiskupom drom Alojzijem Stepincem. Hodo¬ 
časnici ovih triju hodočašća nastojaU su, da se u Jerusalemu 
ostvari hrvatsko svetište, kako to imadu i drugi narodi, pa je 
to i postignuto tim, što je g. 1937. podignut prinosima svega 
hrvatskog naroda u Jerusalemu u crkvi sv. Cirila i Metoda 
oltar bi. Nikole Tavilića, jerusalemskog mučenika, a svečanu 
je posvetu tog oltara izvršio nadbiskup dr Alojzije Stepinac 
35. srpnja 1937. Na tom se oltaru u Jerusalemu služe stalne 
sv. mise za hrvatski narod. 

Od svetišta Marijinih Hrvati su od 13. stoljeća najradije 
hodočastili U LORETO, gdje se prema predaji nalazi nazaret- 
ska kućica Majke Božje, koja je, kako pobožna predaja veli, 
neko vrijeme bila i u Hrvatskoj na Trsatu. Tako je g. 1497. 
u Loreto hodočastio knez Bernardin Frankopan, 
g. 1650. Vuk Krsto Frankopan, otac hrvatske banice 

Katarine Zrinske, zajedno sa svojim sinovima Gašparom i Kr- 
stom te s Petrom Zrinskim. Godine 1898. sagradio je u Loretu 
biskup Josip Juraj Štrosmajer hrvatsku kape¬ 
licu te ju je sam posvetio. Hodočašća u Loreto bila su iza toga 
česta i brojna. Sad se radi na tom, da se obnove. 

Hodočašća u LURD, gdje se Majka Božja ukazala g. 
1858. i gdje se događaju do danas čudesna ozdravljenja, idu 
i iz Hrvatske često. Prvo je hrvatsko hodočašće u Lurd bilo 
g. 1908., a poslije svjetskog rata bilo ih je do godine 1939. već 
18 pod vodstvom stalnog odbora za lurdska hodočašća. 

I kod nas širom hrvatske domovine ima VELIK BROJ 
MARIJINIH PROŠTENIŠTA, u koja svake godine hodočasti 
golemo mnoštvo Hrvata. Najpoznatija ta prošteništa jesu na 
Trsatu, u Mariji Bistrici, u Remetama, u Sinju u Dalmaciji, 
u Olovu u Bosni i po mnogim drugim mjestima. Čitava naša 
domovina obiluje takvim zavjetnim mjestima BI. Djevice Ma¬ 
rije, koja su živi svjedoci duboke vjere hrvatskog naroda, 

VIII. 

Dragi pobratime, ž up niče! 

Primio sam Tvoje povjesne bilješke. Mnogo Ti 
hvalim! Samo jedno još treba : Pokušao sam da molim, 
ali ne mogu. Evo Ti se ispovijedam kao pobra¬ 
timu. Posve jasno vidim, da je drugo znati, a drugo 
vjerovati. Za. život nikako ne dostaje samo znanje. 

Drugi mjesec polazim sa suprugom i kćerkom na 
more, da se odmorim od naporna rada i od dubokog 
unutarnjeg proživljavanja. Nagovaram prijatelja pro¬ 
fesora, da pođe s nama i da bude gost u našoj vili na 
Sušaku. 

Kuda ćeš Ti, prečasni, ovih praznika i 

Javit ću Ti se iz Primorja. Primi pobratimski 
pozdrav od Tvog 

U Zagrebu... 1937. M. R. 

Prečasni! 

Prijatelj g. doktor zove me, da pođem s njegovom 
obitelju na Sušak. Izvrsno ! Niti ne sluti, da je to voda 
na naš mlin. Kako si već obaviješten, prijatelj vlaste- 

lin B, K. želi, da doktora a napose njegovoj nslobodo- 
umnoj« i vemancipovanoj« supruzi spremi stupicu. On 
i Ti slučajno biste tobože putovali istim vlakom na more, 
a ja bih vam se pridružio. Pohodili bismo staro hrvatsko 
trsatsko Marijino proštenište i obavili svoju pobožnost. 
Naša će biti briga, da nam se pridruži i doktorova obi¬ 
telj. Tvoji podaci o vjeri u Papinu nepogrješivost po¬ 
voljno su djelovali. O ispovijedi dakako ne ufam se ni 
riječi kazati prijatelju doktoru, još manje njegovoj 
supruzi. 

Uredi svoje poslove tako, da pođeš s prijateljem 
B. K. na more. I Tebi je potreban odmor. Znam, Ti 
ne ćeš propustiti ništa, kad se radi o spasu jedne če¬ 
stite hrvatske duše, da, i cijele jedne obitelji. 

Primi pozdrav od Tvog vjernog 

U Zagrebu... 1937. Z. P. 

Poštovani prijatelju! 

Jedva jedvice mogu da se pridružim vašem hodo¬ 
čašću na Trsat. Već odavna nijesam pohodio ono sveto 
mjesto. Idem to radije, što ste namislili izvesti dobro 
djelo našem prijatelju doktoru. Kad bi što koristilo, 
mogli bismo mu a najprikladniji momenat dati da pro¬ 
čita ove makar i mršave pabirke iz naše povijesti 0 sv. 
ispovijedi. Neka padne prigovor, da je tajna ispovijedi 
bila uvedena po svećenicima, a ne po samom Kristu! 
Neka bude poznato, da su se i naši davni pređi ispovije¬ 
dali. U stvari g. liječnika nemojte odveć žuriti. Vjera 
nije djelo samo čovjeka! Ona je u prvom redu djelo 
milosti Božje. Treba dakle moliti za nj! 

Molim, izvoli mi na vrijeme javiti točan program 
našeg putovanja. 

Izvoli primiti prijateljski pozdrav! Tvoj 

US... 1937. J. K. 

Prečasni prijatelju! 

Pozvao sam doktorovu obitelj, da nas prije odlas¬ 
ka u Primorje posjete ovdje u našem dvorcu. Razgle- 
dat će naš posjed, sam dvorac i namještaj, napose ob¬ 


novljenu kapelicu. Tu će pasti barem koja iskra simpa¬ 
tije prema našim narodnim starinama na srce i pa¬ 
met doktorove gospođe. 

Tračak nade u naš uspjeh vidim i u tom, što dok- 
torka namjerava poslati svoju jedinicu u katolički za¬ 
vod na odgoj i školovanje. Poznam više takvih, koji 
žive po načelima modernog poganstva, a djecu ipak 
daju odgajati u katoličkim školama. 

Svi pozdravljamo Vašu prečasnost. 

UN... 1937. K. B. 

Dragi moj profesore! 

Salfem Ti ovo malo pabiraka 0 našim starim Hr¬ 
vatima, neka se vidi i zna, da nijesu bili onako surovi 
i nasilni, kako ih danas hoće silom prikazati. Gradili su i 
darivali crkve i samostane, a to su bili nesamo hramovi 
Božji nego i škole našemu narodu, škole za prosvjećivanje 
pučkih sinova i kćeri, škole za umjetnost i uljudbu... 

Ti nijesl bio u N... s doktorovom obitelju š Go¬ 
spodin K. B. priopćio mi je naime, da je doktorove po¬ 
zvao u svoj dvorac s nakanom, da pripravi teren za 
hodočašće na Trsat. Javi mi odmah, kako je posjet uspio. 

Pozdravlja Te Tvoj stari 

US... 1937. . /. K. 

* 

NAŠI PREĐI GRADILI CRKVE 

živa i tvrđa mora da je vjera u onoga, koji otkida od 
svoga imutka, da Bogu na slavu podigne hram. Takvom 
vjerom odlikovali su se i naši pređi, kad su GRADILI CRKVE, 
Oko g. 800. sagradio je hrvatski župan Godeslav u N i n u 
crkvu sv. Križa, odnosno sv. Dominika, koja i danas postoji 
te je najstariji građevni spomenik hrvatske povijesti. 

Pobožni hrvatski knez Mislav (835. đo 845,), koji je u sa¬ 
čuvanim pisanim spomenicima prvi izrijekom spomenut kao 
hrvatski knez - Croatorum Dux, sagradio je u Putalju 
nedaleko Trogira crkvu u čast sv. Jurja, po svoj prilici na is¬ 
tom mjestu, gdje i danas postoji crkva istoga sveca. 

Hrvatski knez Trpimir (845. do 864.) podigao je u Riži- 
n i c a m a kod SoUna pokraj svog dvora crkvu u čast sv. Pe- 

tra kao svoju zadužbinu. Duga je 14.50 široka 7.40 m. Ot¬ 
krili su je g. 1895. 

U M u ć u kod Drniša nađen je u ruševinama oko crkve 
sv. Petra natpis hrvatskog kneza Branimira, po kojem se može 
nagađati, da je na tome mjestu knez Branimir sagradio crkvu. 

Knez Mutimir (892. do 910.) sagradio je u Bihačima 
(u Dalmaciji) baziliku u čast sv. Marte. Pronađena je g. 1905., 
kad su srušili na tom mjestu crkvu, sagrađenu u 14. stoljeću. 

Prvi hrvatski kralj Tomislav sagradio je na Pelješcu u 
Stonu crkvu na čast sv. Mihalja arkanđela iz zahvalnosti 
za pobjedu, što ju je izvojštio g. 926. nad Langobardima i Sa¬ 
racenima kod Siponta (Manfredonija u Italiji). Crkva postoji 
i danas. U njoj se nalazi slika kralja Tomislava s kraljevskom 
krunom na glavi, a u ruci drži crkvu, koju prikazuje Bogu. 

Hrvatska kraljica Jelena, žena kralja Mihalja Krešimira 
(949. do 969.), a majka kralja Stjepana Držislava (969. do 997.), 
podigla je na mjestu, gdje danas postoji crkva Gospe od Otoka 
u Solinu, lijepu crkvu sv. Marije u obliku bazilike, dugu 
23 m, široku 10 m. U predvorju bila je sahranjena kraljica Je¬ 
lena IO. ožujka 976. 

Hrvatski kralj Stjepan Miroslav i žena mu kraljica Mar- 
garita sagradili su uDubrovniku g. 948. po zavjetu crkvu 
u čast sv. Stjepana, i to nad starom crkvom istog mučenika. 
Ruševine postoje još i danas. Nakon nasilne smrti kralja vra¬ 
tila se kraljica u Dubrovnik, gdje je kao redovnica pobožno 
živjela i sveto umrla. 

Hrvatski kralj Krešimir IV. počeo je graditi (a dovršio je 
kralj Zvonimir) u kninskom polju u Biskupiji prekrasnu 
crkvu u čast BI. Dj. Marije i sv. Stjepana m. Učenjak F. Bu- 
lić misli, da je ta crkva po svoj prilici bila podignuta na mje¬ 
stu prijašnje, u kojoj je možda bio grob kneza Branimira (umro 
g. 892.), njegove žene Maruše i dvaju njihovih sinova. 

U Šupljoj Crkvi, u kliškoj općini, bio je po svoj 
prilici samostan sa crkvom sv. Stjepana, prvog mučenika, a koju 
je sagradio neki hrvatski kralj. Po odredbi kraljice Jelene bda 
je tu grobnica hrvatskih kraljeva, napose Petra Krešimira 
(umro 1074.), njegova djeda Krešimira III. te njegova oca 
Stjepana II. 

U Gradini pronašao je F. Bulić g. 1909-1917. tragove 
stare crkve sv. Petra iz XI. stoljeća. Bulić je bio mišljenja, da 
je možda u toj crkvi bio svečano okrunjen Zvonimir za hrvat¬ 
skog kralja g. 1076. po poslaniku Pape Grgura VII. 

Bosanski ban Kulin (Kulin-ban) podigao je zajedno sa svo¬ 
jom ženom Vojslavom oko g. 1200. uKučevskom Za¬ 

gorju kod Visokog u Bosni krasnu crkvu, koja je svojim ure¬ 
sima nadvisila mnoge crkve u Bosni. 

Krčki knez Nikola I. sagradio je na Krku kod Vrbni¬ 
ka na svom zemljištu crkvu na čast svom imenjaku sv. Nikoli 
biskupu, a onda je povjerio god. 132a. samostanu svetoga Ču- 
brijana u Muranu. 

- Hrvatski ban Pavao Šubić (umro god. 1312.) učinio je za¬ 
vjet, da će kod Skradina sagraditi iz temelja novu cr¬ 
kvu u čast sv. Ivanu Krstitelju, svom kućnom zaštitniku. 

Knez Ivan Nelipić, sin junačke kneginje Vladislave, sagra¬ 
dio je godine 1357. u Cetinu ispod Sinja novu crkvu i fra¬ 
njevački samostan. 

Pobožni knez Martin Frankopan molio je Papu Nikolu 
V. (1447. do 1453.), neka bi mu dopustio, da na T r s a t u sa¬ 
gradi Majci Božjoj Mariji crkvu i samostan. U buU od g. i 453 - 
otpisuje mu Papa; »Kad dakle vruće želiš, da sagradiš crkvu 
sa samostanom i tako da izvršiš zavjet svog oca Nikole, Mi 
Ti dajemo dopuštenje.« 

Za gradnju prekrasne umjetničke katedrale sv. Jakoba 
u Š i b e n i k u, koja se gradila od g. 1431. do 1536., doprinosio 
je narod, gradsko vijeće, a davali su prinose i imućni pojedinci. 
Tako je god. 1435. šibenski plemić Deša Jakovljev o svom troš¬ 
ku podigao u katedrali prvu kapelu lijevo od ulaza. U taj pri¬ 
mjer ugledali se kasnije i drugi šibenski plemići i građani. 

Lijepu župnu crkvu presv. Trojstva uLudbregu, koja 
i danas postoji, sagradio je g. 1415. hrvatski ban Ivan Ćus kao 
vlasnik ludbreškog vlastelinstva. 

Bosanski kralj Stjepan Tomaš sagradio je p o d Vran- 
d u k o m crkvu sv. Tome, u V r 1 i c i crkvu presv. Trojstva, 
a njegov brat Radivoj podigao je u Podenupcu crkvu 
sv. Bogorodice. Radivoj je hvaljen sa svoje velike odanosti 
Svetoj Stolici. Bosanska kraljica Katarina, žena kralja Stjepana 
Tome, sagradila je franjevcima, kako to izrijekom spominje 
Papa Pijo II. g. 1458, crkvu sv. Katarine u gradu Jajcu. 

Isprava od 23. svibnja 1366. o osnutku župe Sv. Klare 
svjedoči, KAKO SU U NAS NASTALE ŽUPE i crkveni župni 
patronati. Vlastelin kod Zagreba bilo sam bilo zajedno s narodom, 
ako je želio, da se osnuje nova župa na određenom području, 
umolio je nadležnog biskupa, da kanonski osnuje župu. Biskup 
je tražio, da se u tu svrhu podigne dostojna crkva, da se sagradi 
za župnika pristojan stan, te da se osigura nesamo redovito 
izdržavanje svećenika — župnika, nego i izdržavanje crkve, 
Župničke kuće i nužnih gospodarskih zgrada. Kad se tome udo¬ 
voljilo,, pristupilo se osnivanju nove župe. Vlastelin je obično 

sagradio župnu crkvu i župnički stan te se obvezao za sebe i 
za svoje baštinike, da će te zgrade iz svoga izdržavati. Na taj 
način postao je patron te župe, a tako i svi njegova nasljednici 
Narod, koji je želio da ima svoju vlastitu župu, doprinio je od 
svoje strane svoj dio, t. j. podigao je o svom trošku gospodarske 
Župničke zgrade te se obvezao, da će ih o svom trošku izdržavati. 
U svrhu izdržavanja crkve i župničkog stana da će također 
nešto doprinijeti t. j. ručne i vozne težake. Osim toga narod 
se dobrovoljno obvezao, da će župniku za njegovo redovito 
izdržavanje doprinositi neke redovite godišnje prinose i to u 
obliku lukna (u žitku, vinu, težacima, drvima ili slično). Dok 
se ti uvjeti nijesu ispunili, nije se mogla osnovati nova župa. 
Na taj način postao je kod nas najveći broj župa. 

Gcwpoda su velikaši imali svoje vlastite kapelice u svojim 
dvorovima, dakle dovoljno za svoje obiteljske vjerske potrebe. 
No oni su ipak gradili izvan dvorova crkve za narod, za se¬ 
ljake, za građane. Tu je onda narod i radio kod gradnje crkve, 
radio je u korist svoju, radio je iz vjersko-nabožne vlastite 
potrebe i zanose. Svakako je uvijek najveći dio troškova kao 
za majstore, građevni materijal itđ. pao na velikaše. 

A ŠTO JE SAM HRVATSKI NAROD MISLIO O PO¬ 
TREBI CRKVE, koliko ju je volio i što je sve za nju žrtvovao ? 

Narodna pjesma često opisuje, kako je narod gradio 
sebi crkvu, osobito u Bosni, gdje su Turci, kad su g. 1463. za¬ 
gospodarili tom hrvatskom pokrajinom, branili graditi katoličke 
crkve, pa je trebalo mnogo moliti i velike svote platiti, da 
dopuste gradnju koje nove crkve. Tako nam to priča jedna 
narodna pjesma o gradnji crkve u Olovu. 

Narod u Bosni silno je osiromašio pod turskim gospodstvom, 
ali je bio spreman doprinijeti i najveće žrtve za svoju vjeru 
i za gradnju crkve. Kad se godine 1798. obnavljala crkva 
u F o j n i c i, radilo je i muško i žensko s neopisivim oduševlje¬ 
njem, koje je doseglo vrhunac, kad su s brijega Banje k crkvi 
prenosili svod i stupove u četiri sata u noći, pri čemu su žene 
svijetlile, a ljudi među sobom nosili ogromno kamenje, i pošto 
su ga na mjesto položili, svi su od milinja zaplakali. 

Poslije prvog potresa g. 1520. podigli su Dubrovčani 
kao zavjet krasnu renesansnu crkvu Sv. Spasa. Predaja veli, 
da su dubrovačke gospoje same nosile na svojim leđima građu 
potrebnu za gradnju crkve. 

Godine 1648. nastao je u Varaždinu strahoviti požar. 
Kad se bijesni oganj približio i crkvi Majke Božje, koju je sa¬ 
gradio grof Gašpar Drašković, građani su i građanke pobojavši 
se, da će vatra zahvatiti i tu dragu im crkvu, kleknuli pred 



■ crkvu, k nebu uzdizali ruke moleći Boga i Dj. Mariju, da im 

' poštede svetu kuću, jer su za svoje grijehe već kažnjeni požarom 

I svojih kuća. Nato je, kako piše isusovac Juraj Habdelić, doletjela 

jedna bijela ptica i sjela na crkveni krov nad velikim vratima. 
Nekohko se puta krilima digla u zrak i opet natrag sjela. Taka 
dugo mahala je krilima proti ognju, dok nije nad isusovačkim 
školama i kućom ugasnuo silni oganj. 

Hrvatskisaborjeu Zagrebu 2. svibnja 1605. stao 
na obranu časti naših katoličkih crkava. Našlo se naime pojedi¬ 
naca, koji su u bezdušnosti povrijedili svetost Božjih hramova. 
Nekoji su državljani i »njihovi podložnici«, govori sabor, »vikli 
u župnim crkvama spremiti i smjestiti na čuvanje vino, žito 
i slične stvari. A nedolično je, da se takve stvari čuvaju u žup- 
I nim crkvama, koje valja da u svetačne dane cvatu i ožive služ¬ 

bom Božjom. Zato staleži i redovi određuju, da se sve takve 
stvari iz tih crkava do svetih blagdana Duhovskih zacijelo 
i i svakako odnesu. A ako se poslije rečenoga roka takve stvari 

* nađu u takvim župnim crkvama, moći će ih po zapovijedi i 

I volji gospodina bana svatko odnijeti i sebi ih prisvojiti.« 

Zavjetnu crkvu sv. Franje Ksavera u Zagre- 
b u sagradio je g. 1657. Nikola Erdedi, kasniji hrvatski ban. 
I I u novije, pa i u naše doba, kad se toliko nastoji otuđiti 

■ narod od hrvatske starine. Hrvati mnogo grade crkve, 
kapelice, kipove i oltare s vehkim oduševljenjem. U posljednje 
vrijeme osobito u čast svetog Hrvata bi. Nikole Tavilića. 

I Isto tako su Hrvati GRADILI SAMOSTANE iz ljubavi 

prema Bogu i vjeri. 

I Najstariji su samostani u Hrvatskoj bili benedik¬ 

tinski. Već knez Trpimir sagradio je s crkvom u Rižinicama 
i benediktinski samostan. U Kapitulu u Dalmaciji bio je bene¬ 
diktinski samostan kao zadužbina hrvatskih kraljeva još u 10. 
f stoljeću. Kralj Petar Krešimir IV. sagradio je g. 1059. u Bio¬ 

gradu na moru benediktinski samostan sv. Ivana, te su u tom 
samostanu benediktinci gajili osobito glagolsku knjigu. Krčki 
knez Ivan V. Frankopan osnovao je oko g. 1390. benediktinski 
samostan u Gvozdu, te je u njem živjelo do 80 redovnika. Hrvata 
glagoljaša. 

Osim benediktinskih bilo je u Hrvatskoj i dosta pavlin¬ 
skih samostana. Tako je knez i ban Nikola IV. Frankopan 
g. 1412. utemeljio u Crikvenici pavlinski samostan s crkvom 
sv. Marije. Oko tog samostana i crkve nastalo je mjesto Cri¬ 
kvenica. Knez Martin Frankopan sagradio je pavlinski samostan 
u Novom. Tako su podizani i pavlinski samostani u Remetama, 
; u Lepoglavi, Križevcima i drugdje. 

Poslije benediktinskih i pavlinskih samostana najviše su se 
po hrvatskim krajevima stali podizati franjevački samo¬ 
stani. Bosanski ban Stjepan Kotromanić osnovao je u Mile- 
ševu franjevački samostan, u kojem je g. 1353. i sahranjen. 
Knez Stjepan Frankopan podigao je g. 1375. franjevački samo¬ 
stan u Modrušu, a knez Martin Frankopan g. 1453. franjevački 
samostan na Trsatu. Slavni hrvatski ban Pavao I. Šubić zavje¬ 
tovao se g. 1229., da će u Skradinu sagraditi franjevački samo¬ 
stan, a drugi je sagradio u Bribiru, gdje je kasnije boravio bi. 
Nikola Tavilić, apostol Bosne i kasniji jerusalemski mučenik. 
Sin toga bana knez Mladen II. Šubić dovršio je g. 1319. grad¬ 
nju tog bribirskog samostana. U 13. stoljeću sagradili su krčki 
knezovi Frankopani franjevački samostan u Senju. Grof Petar 
Erdedi sagradio je na svom posjedu blizu Samobora franje¬ 
vački samostan, koji danas služi kao župni dvor. Grofovi Er¬ 
dedi podigli su franjevačke samostane u Jastrebarskom g. 1610. 
i u Klanjcu g. 1630. 

Tako su podizani kod nas i dominikanski i isusovački samo¬ 
stani kao i samostani drugih muških i ženskih redova. Mogli 
bismo ih dugo nabrajati. U svim tim samostanima širom hrvat¬ 
skih krajeva nalazio je hrvatski narod najjaču duhovnu okrepu 
i vrelo svoje narodne prosvjete. 

Radi vjerske važnosti crkava te zamašne uloge svih redov¬ 
ničkih samostana u duhovnom i prosvjetnom životu hrvatskog 
naroda POTPOMAGALI su ih hrvatski vladari i velikaši raznim 
darovima, pravima, posjedima i prihodima. O tom su sačuvane 
mnoge darovnice, to jest povelje o tim darovima, pa su i te da¬ 
rovnice povjesni dokazi o privrženosti hrvatskog naroda kato¬ 
ličkoj Crkvi. Trebala bi velika knjižurina, da se to sve izbroji 
i opiše, što su predstavnici hrvatskog naroda a i sami široki 
narodni slojevi sve darovali crkvama i samostanima. A svim tim, 
što su crkve i samostani dobivali, gradile su se škole, školovali 
su se sinovi hrvatskog naroda u domovini i stranom svijetu, 
podizale su se bolnice i činila dobra djela bolesnima, bijednima, 
i potrebnima. 

Naši su narodni vladari, kraljevi, banovi i knezovi imali 
na svom dvoru redovito svog posebnog svećenika. SVEĆENICI 
su bili obično njihovi odgojitelji, učitelji i kance¬ 
lari. Oni su sastavljali, pisali i brižno čuvali službene dvor¬ 
ske pa i državne isprave. Tako n. pr. u povelji hrvatskog vla¬ 
dara kneza Mutimira od 28. rujna 829. čitamo na koncu: »Ja, 
đakon Firmin i kapelan spomenutog kneza, na zapovijed mog 
gospodara Mutimira, slavnoga kneza, pred navedenim svjedo¬ 
cima napisah ono, što sam čuo, i nakon iskazanja sretno dovr- 

^.« Knez hrvatski Trpimir također je imao svoje kapelane. 
Kao takvi spominju se u listinama svećenici Dominik i Mar¬ 
tin. Između svjetovnih i crkvenih dostojanstvenika vladao je 
lijep, prijateljski odnošaj. Vidimo to i odatle, što je n. pr. hrvat¬ 
ski vladar Trpimir pozajmio od splitskog nadbiskupa Petra I, 
jedanaest librica srebra za nabavu posuda crkve u Rižinicama. 
Isti nadbiskup bio je Trpimiru kum. U darovnici od g. 852. 
Trpimir kaže : »Petar, nadbiskup solinske crkve i moj mili kum.« 

Ninski, poslije kninski biskupi vršili su časnu i odgovornu 
službu »kancelara Hrvatskog kraljevstva«. 
Najmoćniji hrvatski vladar kralj Petar Krešimir IV. u svojoj 
darovnici samostanu Sv. Krševana u Zadru izrijekom spominje 
svoje kapelane. Krešimir je podigao u Biskupiji blizu Knina 
hrvatskom biskupu dvore i kanonicima stanove. 

Kralj Zvonimir svečano s na želju Pape Grgura VII. u 
krunidbenoj zavjernici obvezao (god. 1076.), da 
će se »brinuti za život biskupa, svećenika, đakona, da čisto 
i prema propisu žive...« Ne bi naši odlični pređi gradili crkve 
i samostane, ne bi ih bogato darivali, štitili i branili, kad ne bi 
poštivali svećenike i redovnike, odnosno njihovu svetu službu. 

Bosanski vladar ban Stjepan Kotromanić bio je »desna 
ruka franjevcima«. God. 1347. umolio je Papu Klemen- 
ta VI., neka dopusti, da bosanski vikar smije dovesti u Bo¬ 
snu franjevce i svjetovne svećenike i iz drugih zemalja. U 
Bosni je naime bilo premalo svećenstva. Kad je fra Peregrin 
postao splitskim nadbiskupom, ban, jer mu je bilo preteško 
rastati se s Peregrinom, izmolio je u Pape g. i349<, da je Pere¬ 
grin bio premješten u Bosnu kao biskup. God. 1339. doputovao 
je u Bosnu general franjevačkoga reda Odonis. Ususret mu je 
pohrlio bosanski vladar Kotromanić u svečanom ruhu s prat¬ 
njom dvorana, zagrlio ga i poveo u svoj dvor s cijelim 
društvom. 

Vijeće grada Splita zaključilo je na 6. travnja 1359. sa 
44 glasa proti 4, da se istim štatutom, koji štiti čast i ugled na¬ 
čelnika, zaštiti i čast gospođina nadbiskupa. 

Stjepan Tomaš, bosanski kralj, molio je g. 1445. Papu 
Eugena IV. i dobio je dopuštenje, da može uzeti u svoj dvor 
franjevce kao dvorske kapelane. Istu povla¬ 
sticu postigao je velikaš Petar, gospodar Visokoga i Donjih 
Krajeva, koji je bio revan katolik. 

Kad su Turci god. 1607. nametnuli našem bijednom na¬ 
rodu u Slavoniji najokrutniju daću zvanu »čuloš«, i to uz đavol¬ 
sku prijetnju, da će sve franjevce — te jedine ondje u ono doba 
svećenike — poubijati, ako im se novac ne izruči, — iskupili 

su Požežani svoje omiljele franjevce e/a 
2000 talira prodavši imanje i pokućtvo. l' 

Godine 1670. poslao je budimski vezir 50 zaptija u Požegu, 
da pohvataju franjevce i da ih otpreme u Carigrad. Što je na !to 
katolički narod ? Nije dao, da propadnu omiljeli mu franjevci 
— svećenici. Dao se na sakupljanje prinosa i velikim novcem 
otkupi svoje drage pastire. Poslije opet šalje vezir vojsku na 
Požegu. Franjevci i mnogi katolici budu pohvatani, u Budim 
dovedeni, u teško gvožđe okovani, te su od velikih muka pogi¬ 
nuli. I glasovitog narodnog junaka fra Luku Ibrišimo- 
V i ć a Turci su uhvatili, na kolac osudili i sedam dana o kolac 
vezali. Narod, sav ispaćen, iscrpljen i osiromašen, ipak je smo¬ 
gao »ogromnu svotu novaca«, da otkupi svog svećenika i branioca 
od užasne smrti. 

Makarski biskup fra Marijan Lišnić odvažno 
je zaštićivao naš bijedni narod od turskih nasilja. Turci su 
Lišnića uhvatili, izmrcvarili i bacili u tamnicu. Požrtvovni bi¬ 
skup jamačno bi našao strašnu smrt, da se ubogi, ali odani 
narod nije zauzeo za nj, sabrao prinose i teškom otkupninom 
spasio svog pastira. (Umro je g. 1686.) 

Kad je o. B a r t o 1 K a š i ć, zaslužni hrvatski isusovac, 
putovao Slavonijom, da utješi i pouči klonuli narod, koji je ste¬ 
njao pod okrutnim turskim jarmom, izvijestio je g. 1614. Papu 
Pavla V. o svojem djelovanju. Među ostalim spominje u izvješ¬ 
taju, da su ga mnogi sklopljenim rukama i suznim očima 
zaklinjali, da bi im Sv. Otac Papa poslao biskupa i 
svećenika. 

U kako je velikoj časti bio kod naših hrvatskih 
pređa SVEĆENIČKI I REDOVNIČKI STALEŽ, svjedoči 
i to, da su u taj stalež stupala ne samo djeca iz 
građanskih i seljačkih, nego i iz najodličnijih velikaških 
porodica. Vrlo je značajno po demokratsko shvaćanje ka¬ 
toličke Crkve i u ono feudalno doba i kroz sva stoljeća 
do danas, što je primala u svećečniki stalež te podizala do naj¬ 
viših položaja i sinove seljaka - kmetova, koji su stupivši u 
svećenički stalež bili oslobođeni kmetskog podložništva. Imamo 
i u domaćoj povijesti primjera, kako se Crkva u tom svom 
demokratizmu, u kojem je nitko nije natkrilio, nije dala sme¬ 
tati niti od moćnih velikaša ni od samih vladara. 

Hrvatski bol jar Petar Černi, koji je g. 1060. 
sagradio crkvu u Selu (sada župa Jesenica u Dalmaciji), zavje¬ 
tovao se u teškoj bolesti, da će, ako ozdravi, unići u red sr. 
Benedikta u crkvi sv. Petra. Otpremio je u redovnički stalež i 
svoga sinovca Grgura, koji je postao opat. 

\ Čika, rođakinja hrvatskog kralja Pe- 
tV a Krešimira, kad je nakon nasilne smrti svog supruga 
Andrije ostala udovica, pošla je g. 1066. sa starijom kćerkom 
Domom u samostan sv. Marije u Zadru. S njom su pošle u samo¬ 
stan i mnoge druge plemenite Zadranke. 

I Vekenega, kći spomenute Čike, ode također poslije 
smrti svog muža Dobroslava g. 1073. u isti samostan u Zadru, 
gdje je nakon smrti svoje majke Čike g. 1096. postala glavatica 
— abatisa — i umrla 27. lipnja iiii. U tom samostanu postoji 
još i danas Vekenegin grobni spomenik od bijela mramora. 

Posljednji hrvatski kralj Stjepan II. 
(umro g. 1091.), bio se povukao u samostan sv. Stjepana pod 
borovima, koji je bio na mjestu sadašnjeg groblja u Splitu. 
Iz tog je samostana bio uzdignut na hrvatsko prijestolje. 

Stanislava, bribirska kneginja Šubić, 
kći kneza Stjepka (umro g. 1274.), rođena sestra slavnog hrvat¬ 
skog bana Pavla I. Šubića, stupila je u redovnice sv. Klare 
u samostanu sv. Elizabete na obali Krke nasuprot gradu Skra¬ 
dinu. Stanislava je bila »časna predstojnica« u samostanu. 

Katarina Šubić, kći bribirskog kneza Pavla II, 
a unuka bana Pavla I., bila je također redovnica. Doznajemo to 
iz oporuke njezina oca od g. 1346., u kojoj kaže: »Pošto sam 
bio dužan samostanu sv. Nikole u Zadru dati 200 libara za svoju 
kćer, koju sam ondje smjestio za redovnicu, to naređujem za 
ostatak, da se njima isplati od mojih dobara. Dajem još svojoj 
kćeri Katarini dragocjenosti njezine majke, ah ne dajem to 
njoj kao svojoj kćeri nego kao siroti Kristovoj, te se ona ima za 
to mohti za moju dušu i za dušu svoje majke.« 

Bosanska kraljica Katarina, žena kralja 
Stjepana Tome, bila je članica franjevačkog trećeg reda i veoma 
pobožna tako, da su je franjevci poradi njezinih osobitih kre¬ 
posti uvrstih u red blaženih svojega reda. Nakon sudbonosnog 
pada bosanskog kraljevstva (g. 1463.) Katarina se smirila u 
Rimu pod okriljem Sv. Oca Pape. 

Manda Budrišićeva, kći slavnog junaka Jakova 
Budrišića, vlastelina od Gerova blizu Čabra, rođena g. 1445., 
udata za Ivana Bobojnovića (Babonića ?), pošla je g. 1486. 
nakon smrti supruga na otok Rab i stupila u redovnički samo¬ 
stan. Tu je provela život do g. 1449. Pokraj crkvice sv. Antuna 
sagradila je samostan i u njemu g. 1531. svršila svoj sveti život. 

Grga Frankopan, sin kneza Bartola VI., bio je 
franjevac i na glasu s velike pobožnosti. God. 1501. postao je 
biskup vesprimski, onda biskup kaločki. Umro je g. I 5 t 3 ' 
kao kandidat za ostrogonskog primasa. 

Franjo Ivan Frankopan stupio je u franjeva^ 
red. Bio je vrlo učen i bogoljuban. Kao redovnik vršio je valnu 
slulbu poslanika kralja Ivana Zapolje i Ferdinanda, i to( u 
Poljskoj, Turskoj, Njemačkoj i u Rimu. S Papinim odobrenjem 
postao je kaločkim nadbiskupom. | 

Umjetnik svjetskog glasa u sitnoslikarstvu Juraj J li- 
lije Klović (Clovich) (1498. do 1578.) stupio je po zavjetu 
u Mantovi u samostan. 

Judita Petronila Zrinski, kći hrvatskog bana 
i narodnog mučenika Petra i Katarine r. Frankopan, rođena 
g. 1653., pošla je u Svojoj 11. godini privolom svojih roditelja 
U samostan sv. Klare u Zagrebu. Kako je njezina umna i pobo¬ 
žna majka Katarina poimala redovništvo, pokazuje njezino 
pismo od 13. lipnja 1668. (dakle prije smrti svog muža u Bečkom 
Novom Mjestu), upravljeno kćeri redovnici: »...S tim Te 
Gospodinu Bogu preporučamo i za Boga prosimo, buduć da 
si Ti sveti red na se vzela, da ga obnašaš na diku Božju i poš¬ 
tenje i na Tvoje dušno zveHčenje, a mi se obećamo s očinskom 
i materinskom milošću do vika.« Petronila Zrinski, redovnica, 
umrla je početkom 18. stoljeća kao predstojnica samostana 
na glasu kao sveta lena. 

Kneginja Julijana Frankopan, udovica Fra- 
na Krste, koji je 30. travnja 1671. kao narodni mučenik izgubio 
glavu, našla je utočište progona bečke vlade kod Pape. U Rimu 
stupila je u samostan, gdje je kao redovnica i umrla. 

Grofica Julijana Drašković, kći grofice 
Magdalene Drašković, stupila je u red UršuUnaka, koje je uvela 
g. 1703. u Varaždin. 

To nekoliko primjera iz raznih stoljeća naše prošlosti do¬ 
voljno svjedoči, kako je nekoć u svim, pa i onim najvišim kru¬ 
govima hrvatskog naroda cvao bujni vjersko-nabožni katolički 
Život i koUki su ugled uživali kod nas svećenici i redovnici. 

BEŽENSTVO (CELIBAT) HRVATSKOG 
SVEĆENSTVA 

Neke stanovite ljude veoma zanima svećeničko beženstvo, 
kao što i pitanje, kada je u nas bilo uvedeno. Opća povijest 
Crkve Kristove svjedoči, da je svećeničko beženstvo postoji u 
praksi već od apostolskih vremena. I kod nas je Hrvata to be¬ 
ženstvo svećenika bilo od davnine provođeno. 

Na crkvenom saboru u Splitu od g. 1059. 
stvoren je u prisutnosti papina legata Majnarda i taj zaklju¬ 

čak, da su svećenici strogo dužni obdržavati beženstvo. »Ako 
bi\koji biskup..., svećenik ili đakon...« (tako glasi saborski 
zaključak) »uzeo ženu ili uzetu pridrlao, ima se svrgnuti sa 
svdje časti.« Zaključak je potvrdio Papa Nikola II. i njegov 
nasljednik Papa Aleksandar II. (1061. do 1073.), kako se vidi 
iz njegova pisma na hrvatskoga kralja Petra Krešimira. 

Hrvatski kralj Zvonimir obvezao se u samoj krunidbenoj 
zavjernici od g. 1076.: »Starat ću se za život biskupa, svećenika, 
đakona i pođđakona, da čisto i prema propisu živu«, t. j. u be- 
ženstvu. 

Na crkvenom saboru u blizini Bara od g. 1199., na kojem 
se vijećalo, koje će biskupije pripasti nadbiskupu dubrovač¬ 
komu, a koje barskomu, bilo je zaključeno : »Svećenstvu je 
Ženidba zabranjena. Svećenički red smije se podijeliti samo 
udovcima ili onima, koji polože zavjet čistoće i beženstva.« 

Hrvatski Ijetopisac fra Šimun Klimantović (g. 1498. do 
1508.) pripisao je, što je veoma važno i zanimljivo, u svom lje¬ 
topisu Papi sv. Kalistu I., koji je živio u trećem vijeku, da je 
uveo svećeničko beženstvo. U glagolskom rukopisu »Obrednik« 
piše Šimun ovako : »Od Isusa 300 i 30 let bil je Kalist Papa 
i učini, da se popi ne žene.« 

U hrvatskom djelu »Hrana Duhovna«, što ga je napisao 
i izdao u Zagrebu kapucin o. Stjepan g. 1737., čitamo :».. .Za 
anđele mogu se preštimavati Mešniki (svećenici) zbog čistoće. 
Kajti na spodobu angelov ne žene se niti se ženili budu I« 

IX. 

Prečasni gospodine i p r i j a^t el j u! 

Zurim se, da Fas obavijestim 0 uspjelom posjetu 
doktorovih. Gospođa doktorka s velikim je zanimanjem 
razgledala dvorac i starine. Kad smo izašli iz kapele, 
rekla je doktorka : >>Vjera je slobodna, ne veže se ni 
na kakve dogme, ni na kakve okvire ove ili one Crkve, još 
manje pak na određene obrede i vjerske službenike Ja 
A mi smo na te njene primjedbe isprva šutjeli. Moja 
supruga joj je pokazala neke od Vaših povjesnih bi¬ 
lježaka. Doktorka je nekoliko stranica prolistala i uz- 
dahnuvši upitala : »A čije su to bilješke £'« Kad joj je 
moja supruga odala, da je pisac jedan svećenik, doktor¬ 
ka je kisela lica rekla : »Da I Ima i inteligentnih sveće- 

7iiA:a/ Ne volim ih, jer oni su vjerski zanesenjaci, uni¬ 
formirani iznutra i izvana. Suvišan stalež.n I tako dalje. 
Moja supruga mirno joj je protuslovila, ali doktorka 
je nastavila : y>Zar nije pretjeranost, kad svećenici teiko 
strogo tumače nerazrješivost braka, bezuvjetnu bračnu 
vjernost i Opterećuju ženu nemilosrdnom žrtvom ma¬ 
terinstva ! Svećenici su najveći krivci ovog današrijeg 
kapitalističkog poretka, protivnici modernih nauka, 
koje hoće da podignu nov, slobodan poredak i sveopće 
blagostanje.'.’. Svi smo je pobijali, ali ona se nije dala, 
dok je napokon, kad smo stali razglabati protukulturne 
i protučovječanske strahote komunizma u Rusiji, Mek¬ 
siku i Španjolskoj, nismo razoružali. 

Iznenadilo nas je, kad je doktorka na odlasku za- 
željela, da je pohodimo u njezinoj vili na Sušaku. Još 
ne sluti, što joj spremamo. 

Prečasni! Imade li u Vašoj torbi bilježaka i o po¬ 
štivanju svećenstva u našoj prošlosti i Za 14 dana pu¬ 
tujemo na Trsat. 

Primite pozdrav od moje cijele obitelji. Vaš za¬ 
hvalni 

UN... 1937. B. K. 

Četrnaest dana iza toga bilo je cijelo društvo 
na Sušaku te je pohodilo i svetište Majke Božje na 
Trsatu. A nekoliko dana iza toga slijedila je ova 
izmjena pisama: 

Dragi prijatelju! 

Imam radosnih vijesti da Ti javim od onog našeg 
sastanka u Sušaku. Otada sam doživio pravi pre¬ 
porod svoj i svoje obitelji. 

Sjećaš se, kako smo ono pošli na Trsat. Vi ste svi 
htjeli ići u svetište Majke Božje Trsatske, pa sam vas 
pratio onamo. U crkvi sam namjerice malo zaostao 
i promatrao one mnoge stare zavjetne darove, kojih 
je puno svetište. Gledao sam dugo u one darove naših 
junačkih starih vitezova, naših banova i knezova, pa 
onda darove naših mukotrpnih mornara, koji su se bo¬ 
rili s olujama i valovima. Promatrao sam i one darove, 

Stći su ih kroz stoljeća nanizali toliki zahvalni ozdrav- 
Ijehici. Prepun misli i dojmova klonuo sam na klecalo 
i proživljavao u duši i stisku naših junačkih pređa, 
kad su se malobrojni rvali na bojnom polju s divljim 
Azijatima, i grozan strah naših mornara posred uz- 
bješnjelih talasa iza brodoloma i bol i žalost bolesnika, 
koji pate ostavljeni, bez ljudske pomoći. Osjetio sam 
na čas, da se u mom vlastitom srcu vodi ljuta borba. 
Nijesam znao, gdje se nalazim. Najednom me probudi 
blagi glas zvončića ispred oltara. Prenem se i ugledam 
našega čestitog župnika, gdje svima vama, mojim 
prijateljima, daje Tijelo Gospodnje... Spustih se ne¬ 
hotice na koljena. Usta su sama šaptala riječi zaborav¬ 
ljene molitve... Kad ste kasnije stali razgledavati 
crkvu i riznicu, pridružio sam vam se plaho kao kri¬ 
vac, ali sam se brzo oprostio i vratio u vilu. Našao sam 
ženu zlovoljnu, bolesnu. Savjetovao sam joj, da legne. 
Bolest je bila ozbiljna. No svejedno sam joj na njenu 
želju morao pričati, kako je bilo na Trsatu. Pričao sam 
joj 0 onim zavjetnim slikama, 0 službi Božjoj, 0 vašoj 
pričesti. I za čudo sve ju je to zanimalo! Šutio sam 
dakako 0 svojim duševnim doživljajima... Ali ona 
je ipak opažala na meni promjenu i još se više zani¬ 
mala za vjerske stvari. Njena je bolest postajala sve 
ozbiljnija. Videći me zabrinuta stala se utjecati « po¬ 
moć Božju. Zatražila je svećenika... I hvala Boga, 
sve se sretno svršilo. 

Moja je supruga ozdravila. Uvjerena je, da joj je 
pomogla Gospa Trsatska. Zato smo odmah nakon njena 
ozdravljenja otišli na Trsat, da zahvalimo Majci Bo¬ 
žjoj. I nakon toliko godina — još od našeg vjenčanja 
— ispovjedili smo se i pričestili i ja i supruga i kći. 
Nemoguće mi je opisati našu sreću... 

Kad se nakon povratka malo smirimo u Zagrebu, 
mogli bi iznenaditi g. župnika posjetom. S nama može 
da pođe Tvoja vrlo poštovana obitelj i g. profesor, ta 
tiha ali kristalno čista duša, pa da proslavimo na selu 
sve naše doživljaje. 

Primi od nas srdačan pozdrav! 

U Sušaku.. Tvoj M. R. 

6 * 

P r e č a s ni gospodine i prijatelju! 

Naša osnova s doktorovom obitelju nije uspjela 
po našoj namjeri, ali svrhu je postigla premudra Pro¬ 
vidnost na svoj način. Gospođa doktorka se ispričala, 
kad smo pošli na Trsat, samo nam se doktor iz prija¬ 
teljske obzirnosti bio pridružio, A gle, danas sam pri¬ 
mio od doktora upravo čudne vijesti : Tek što smo se 
mi vratili nakon ovršene hodočasničke pobožnosti, a vi 
i profesor otputovali kući, doktorka je opasno oboljela. 
Kad je bolest bila na vrhuncu, doktorka je zatražila 
i primila svete sakramente. Čudo Božje! Doktor nije 
mogao razumjeti tako nagle promjene. Uto je bolest 
krenula na bolje, Doktorka je nakon ozdravljenja po¬ 
šla u svetište Majke Božje Trsatske, da obavi svoj za¬ 
vjet, Doktor je ushićen, iznenađen, ganut,,. 

Javljam tu radost Vama, prečasni, jer držim, 
da je Majka Božja uslišala Vaše pobožne prošnje, koje 
ste Joj upravili kod sv. Mise u trsatskom Svetištu,,. 

Čim se doktorovi vrate u Zagreb, posjetit ću ih 
te im čestitati ozdravljenje i duhovno i tjelesno. Čovjek 
snuje, a Bog određuje! 

Izvolite primiti izraz dubokog poštovanja od moje 
obitelji, 

UN,,, 1937. Vaš B, K, 

Dragi prijatelju! 

Možda si već obaviješten 0 doktoru i njegovoj 
supruzi. Nakon našeg odlaska iz Primorja doktorova 
je gospođa oboljela, u bolesti se obratila, zaiskala i pri¬ 
mila sakramente, te izvršila zavjet u svetištu Majke Bo¬ 
žje na Trsatu, Vratila se zdrava u Zagreb, Gospodin 
B, K. već je pohodio doktorove. Jučer sam i ja bio kod 
njih u posjetima. Divio sam se golemoj promjeni dokto¬ 
rove gospođe. 

Zaključeno je, da ćemo Te svi uskoro posjetiti. 
Ali to je zasad još tajna, koju Ti povjerljivo otkrivam, 
da budeš kod kuće, U nedjelju 8. rujna, na dan Mari¬ 
jina narođenja, kad je kod Tebe proštenje, banut ćemo 

autima u Tvoje selo. Poći ćemo k sv. Misi i onda u Tvoj 
stari župni dvor. 

Primi mnogo pozdrava od Tvog odanog 
U Zagrebu 38, kolovoza 1935. Z> 

Vrlo c j e n j e n a gospođo i prijateljice! 

Kad sam ono sa svojim suprugom doktorom bila 
u posjetu kod Vas, učinio je na me snažan dojam Fas 
dvorac i Vaš sretni obiteljski život u njemu. 

Dok su se m.uškarci za sebe zabavljali, dali ste mi, 
da pregledam i povjesne bilješke, što Vam ih je poslao 
župnik J, K, i od kojih će, kako ste mi rekli, biti na¬ 
činjen cijeli jedan »Spmenara, Isprva sam nehajno li¬ 
stala po tim bilješkama, ali kad sam malo pomnije 
stala čitati pojedine odlomke, stalo se u meni buditi 
zanimanje, Presenetilo me je osobito, kad sam proči¬ 
tala, kako su naše najodličnije hrvatske žene — kra¬ 
ljice, banice, kneginje — bile pobožne, I odmah se u 
meni rađalo pitanje : A kud ja to idem sa svojim nena¬ 
rodnim internacionalno-kozmopolitskim mišljenjem i Ta 
ono me udaljuje i od mog supruga, vatrenog narodnjaka 
i Hrvata, kamo li ne od mog naroda! Iako se u meni 
nešto potreslo, nisam sama sebi htjela ništa da ' pri- 
, znam. Ali bila sam uznemirena. 

Kad sam se vratila u Zagreb, osjećala sam sve 
jaču unutarnju borbu. Stara moja ćud, moji nazori 
i navike, moja okolina i način života silom hoće da za¬ 
drže svu vlast nada mnom. Ali opiralo im se ono, što 
je ostalo u mojoj duši od čitanja onih bilježaka kod 
Vas, No moja ćud je još prevladala. 

Došlo je onda ono putovanje na more. Vaš posjet 
u našoj sušačkoj vili, Namjerice sam izbjegla sastanak sa 
svećenikom i pohod Trsata pod izlikom, da mi je po¬ 
zlilo, No viša se sila umiješala. Istog me dana pritisla 
bolest, i sada se odigrala u meni teška borba. Suprug 
se vratio, tronuto me pozdravio te se uozbiljio, kad je 
opazio, da sam u vrućici. Pregledao me i pozvao liječ¬ 
nika specijalistu, 

Moj prkos pretvorio se a strah i zabrinutost. Bo¬ 
lest je postajala sve ozbiljnija. Ne znam, koja me vru¬ 
ćica jače mučila : tjelesna ili duševna. Patila sam mnogo, 
a patnje^ rni je ublaživao moj dobri suprug. Počeo mi 
je odvažnije i jasnije govoriti o vjerskoj utjehi. Kao 
malo dijete se obradovao, kad sam pristala, da se za 
mene čita 5y. Misa, Duša se moja smirila. Tražila sam 
svećenika i primila sakramente. Duševna smirenost 
povoljno je djelovala na bolest, kriza je prošla, i ja sam, 
hvala Bogu i Majci Božjoj, ozdravila. Prvi put sam 
u životu osjetila, da ima neka vrhunaravna, mudra 
i predobra^ sila, kojoj se ne možeš do kraja oprijeti, a 
da ne počiniš nasilje nad svojim razumom i nad pri¬ 
rođenom težnjom za pravom srećom,,. 

Sada se oporavljam. Vrlo bih se radovala, da me 
ovdje ^posjetite i da mi pomognete ispraviti moje pogrje¬ 
ške, što sam ih počinila prema Vama, prema Vašem g. 
suprugu, g. profesoru, a najviše prema g, župniku. 

Za mene je nastao nov život, za mene i za cijelu 
moju obitelj. Kad se svi izmirimo, dopustit ću, da ovaj 
moj list priklopite kao epilog Vašem nSpomenarm. 

Uz izraz osobitog štovanja i preporuku u Vaše 
prijateljstvo 

U Zagrebu 29. kolovoza 1937. Vaša T.... 

Vrlo štovana i draga prijateljice! 

Vaše pismo, u kojemu mi javljate svoje ozdrav¬ 
ljenje i obraćenje, vrlo je jakim dojmom djelovalo na 
me i mog supruga. Bog je htio, da je prva iskra vjere, 
kojoj ste se vratili, pala baš u našem dvorcu, kad sam 
vam ono dala, da •prelistate bilješke župnika J. K, 0 
raznim vjerskim pojavama u našoj hrvatskoj prošlosti. Ne 
mogu Vam reći, koliko sam zbog toga radosna i sretna. 

Šaljem vam evo cijeli niz novih zapisaka našeg 
župnika. Znam, da ćete ih, dok se oporavljate od bole¬ 
sti, rado pročitati. A tako i g, doktor. Vaš dobri suprug. 
Kad se oporavite, dođite k nama u pohode pa nam te 
zapiske donesite. 

S prijateljskim pozdravom Vaša 

U N . I. rujna 1937. i?. B. 


HRVATSKA UVIJEK POSVE KATOLIČKA 
KRALJEVINA 

Naši su stari Hrvati proglasili, da je Hrvatska uvijek po¬ 
sve katolička kraljevina. Latinski su to rekli: »Croatia regnum 
semper catholicissimum.i To je bilo g. 1683., kad je još stenjala 
pod jarmom Azijata Turčina. I s pravom su je tako nazvali. 

Polovicom 16. stoljeća tuđinci su poduzimali sve, da u naše 
hrvatske krajeve prošire iz Ugarske novo LUTEROVO KRI- 
V JER JE. Naši pređi ustali su najodvažnije, da se opru svakom 
takvom nastojanju. Hrvatski narod odlučno je branio svoju 
djedovsku katoličku vjeru i u hrvatskom saboru i u zajedničkom 
ugarsko-hrvatskom. Godine 1548. stvorio je ugarsko-hrvatski 
sabor zakon, koji glasi; »Ponajprije u stvari vjere svi redovi 
i staleži Kraljevine jednoglasno pristaju, da se služba 
Božja i vjera imade na prvašnji t. j. katolički 
način urediti i daše krivevjereimaduposvudaukloniti.it 

Godine 1550. stvoren je u hrv. saboru zakon, koji glasi: 
»Redovi i staleži misle, da valja na svaki način nastojati, te s e 
svagdje u kraljevini natrag vrati sveta 
katolička vjera i zakon te služba Božja prema staroj 
nauci sv. otaca... I da svi od svih redova i staleža kraljevine 
istrijebivši od svukuda krive vjere zauvijek prianjaju 
svetoj rimskoj i katoličkoj C r k v i, koja je jedna 
jedina i za uvijek ista, koja ne može zabluditi.« 

Ti su zakoni vrlo važni. Hrvati se na njih pozivali braneći 
se od pogubne kuge Luterova krivovjerja. 

Kad se u Ugarskoj i u Hrvatskoj imao uvesti novi GRE¬ 
GORIJANSKI KALENDAR (po Papi Grguru XIII.) namje¬ 
sto starog julijanskog, vijećao je o tom zajednički ugarsko- 
hrvatski sabor u Požunu g. 1587. Madžari, natrunjeni već 
luterovskim krivovjerjem, nerado su prihvatili novi kalendar 
i »primili su ga samo zaradi ugleda Nj. Veličanstva kralja«. 
Tim riječima dovoljno su odali svoj neprijateljski stav proti 
katoličkoj Crkvi i Sv. Ocu Papi. Naši naprotiv pređi prihvatili 
su na svom saboru novi gregorijanski kalendar, ali su namje- 
rice naglasili, s kojeg ga razloga primaju: »Hrvatski staleži 
ispovijedaju jednu vjeru rimokatoličku. Pa tako svi primaju 
novi kalendar nipošto iz obzira prema Nj. Veličanstvu nego iz 
obzira prema Bogu, koji nas po svojoj Crkvi ravna...« 

Kad su Madžari svom silom htjeli, da se Luterovo krivo¬ 
vjerje i u Hrvatskoj ugnijezdi. Hrvati su odlučno izjavili, 
da svi vole skupa s djecom i sa ženama po¬ 
dnijeti sve i najstrašnije muke, nego da 

i malo odstupe od onoga, što je u Hrvat- 
skoj kroz toliko već prošlih vijekova sve¬ 
ta Crkva Rimska bez ikakve skvrne i po¬ 
greške učila. 

Hrvatski sabor, održan u Varaždinu 30. travnja 1642. dao 
je svojim poslanicima za zajednički sabor u 
Požunu ove upute glede OBRANE KATOLIČKE VJERE: 
»Staleži i redovi vide u tome posebnu i neizmjernu Providnost do¬ 
broga i velikoga Boga, da je u ovim katoličkim kraljevinama pra¬ 
va vjera dosada sveto i nepovređeno obastala. I sada će poslanici 
naročito o tome nastojati, da ne izađe što nepovoljno proti 
njihovoj vjeri katoličkoj, nego da je i u napredak svi i svakoji 
stanovnici rečenih kraljevina drže i sačuvaju...« ^ 

Hrvatski sabor, što ga je za ii. siječnja g. 1655. sazvao u 
Zagrebu ban NikolaZrinski, izabrao je poslanike za za- 
jedničld sabor u Požunu. U posebnim uputama, kojih se imadu 
držati na saboru, bila je i ova: »U stvari vjere držat će se stare 
i prave katoličke rimske vjere.« 

Junački hrvatski ban Nikola Erdedi i zagrebački biskup 
Martin Borković mole za vrijeme opsade Beča g. 1683. sv. Oca 
Papu Inocenta XI., da im pruži pomoć, jer »Kraljevina Hrvat¬ 
ska sasvim je blizu, da postane turski plijen, da propadne 
i da je nestane.« U molbi više puta naglašuju, da je »Hrva t- 
ska navijek skroz naskroz katolička kra¬ 
ljevina, u kojoj nije od mnogo stotina godina vladala nika- 
kova ljaga krive vjere. Ova skroz naskroz katolička Kraljevina 
Hrvatska silno treba pomoći, osobito od Vaše Svetosti.« I Papa, 
premda je ispraznio sve svoje blagajne uslijed golemih novča¬ 
nih pripomoći caru Leopoldu i poljskom kralju Ivanu Sobjesko- 
mu, poslao je i Hrvatima pomoć od 35.000 forinti. 

Hrvatski je sabor 16. i 17. prosinca iste godine zahvalio Sv. 
Ocu Papi na toj novčanoj pomoći pismom, u kojem je rekao, da 
je »Hrvatska naša rimokatolička Kralj e- 
V i n a«, »Mi smo,« kaže se u tom pismu, »Predziđe kršćanstva, 
pravi naime rimokatolici te ne ćemo prestati do posljed¬ 
nje kapi krvi svoje posvjedočavati djedovsku vjernost i stalnost 
prema Bogu vjeri katoličkoj !« 

Kad sve to znademo, moramo priznati, da je i onaj značajni 
molbeni vapaj: »Kriste Bože, neka dođe Hrvatskom narodu 
Kraljevstvo Tvoje!«— što ga je za hrvatsko jerusalemsko svetište 
bi. Nikola Tavelića zapisao vođa hrvatskog naroda dr Vladko 
Maček, izvađen iz duše, shvaćanja, osjećanja i težnja hrvatskog 
naroda, te da kao misao vodilja iznosi ono, što je hrvatski narod 
vodilo kroz tolika stoljeća njegove slavne i burne prošlosti. 

Dragi p r e č a s nil 

Jučer sam bio u N,.,. u posjetima kod našeg 
prijatelja B. Bili su i doktorovu Gospođa doktor ka prvi 
put je sad nekamo išla iza svog ozdravljenja i obraće¬ 
nja. Bilo je tamo još i drugih gosti. Šteta, što i Ti nisi 
bio. No Ti sad imaš velike brige oko priprema za Malu 
Gospu, pa dakako da ne možeš nikamo. 

U razgovoru, u kojem smo se dotakli raznih pita¬ 
nja, razdijelilo se društvo na dvije strane : na jednoj 
smo bili mi t. j. domaćin s gospođom, doktor s doktor- 
kom i ja, a na drugoj strani ostali gosti. No mi smo bili 
većina. U prepirci nam je dobro poslužilo sve ono, što 
si Ti sabrao i napisao iz katoličke prošlosti hrvatskog 
naroda i od čega će biti sastavljen sjajan >iSpomenan( 
u vezi s našim raspravama, našim dopisivanjem i na¬ 
šim nezaboravnim doživljajima. 

Među nama je u društvu bio i neki mlađi gospo¬ 
din O...... bivši ravnatelj jedne propale banke, 

a sada zakupnik imanja. Vrlo vješto igra ulogu »vla¬ 
stelina«, a uz to se veoma razmeće frazama moderne 
liberalno-marksističke ideologije. S visoka je proma¬ 
trao knjižnicu prijatelja B . primjetivši, da u njoj 

nema nijedne knjige od današnjih slobodoumno-mark- 
sističkih pisaca. Odatle se i razvila cijela rasprava. 
Pretresli smo skoro sva ona pitanja, koja si Ti već obra¬ 
dio. I bili smo pobjednici. Samo kad^ su padali prigo¬ 
vori protiv sv. ispovijedi, protiv nabožnog štiva i 0 mo¬ 
ralnom životu naših pređa, tada smo bili slabiji. O tom 
naime nemamo od Tebe još ništa. Nisi nam još dao 
prikladnog oružja za obranu tih pitanja^ 

Nemoj se zato ljutiti, što evo opet jurišam na Tebe u 
ime našeg društva, kojemu si dosad već toliko dobra učinio^ 
svojim povjesnim dokumentima. Tvoja torba^zacijelo jos 
nije posve iscrpljena. De, izvuci iz nje što, imašo sv. ispovi¬ 
jedi, 0 štivu naših pređa i 0 njihovu ćudorednom životu. 

Svi, koji smo bili u dvorcu prijatelja B. sakupljeni, 
srdačno Te pozdravljamo, napose Tvoj odani 

U Zagrebu 3. rujna 1937. Z. P. 

Odmah drugi dan poslao sam prijatelju profesoru 
sve, sto je od mene tražio, jer sam i to već imao sa- 
orano i obrađeno* 

* 


HRVATI I SVETA ISPOVJED 

Sveta ispovijed postoji u katoHčkoj Crkvi od apostolskih 
vremena. Hrvati primivši kršćansku katoličku vjeru prihvatili 
su i svete sakramente, tako i svetu ispovijed. I za to imademo 
povjesnih dokaza. Na pokrajinskom crkvenom saboru 
u B aru g. 1199., kojemu su prisustvovali i neki naši biskupi 
bilo je zaMjučeno, da onaj svećenik, koji bi odao ispovjednu taj- 

gubi Čast i službu* Sabor pretpostavlja ispovijed i to taj- 
nu ispovijed kao uobičajenu, dakle kao sakramenat, koji se kod 
nas podjeljivao od vremena, kad su Hrvati primili sveti krst. 

U ^pravi od g. 1366. o osnutku nove župe u Sv. 
Klari kod Zagreba izrijekom se spominje i sv. ispovijed. 
»Poradi velike udaljenosti ne može svećenik«, tako kaže isprava 
»IZ župe Odre dolaziti vjernicima (u selo Čehi) i zato mnoga 
djeca ih dječaci umiru bez sakramenta krsta, a neki bolesnici 
bez ispovijedi, bez pričesti Tijela Kristova i bez sv. pomasti.« 
otoga je narod molio i tražio, da se osnuje nova župa, te je 
spremno pristao da doprinese, što je bilo potrebno za grad- 
nju crkve, župnog stana te župnikova izdržavanja. 

Godine 1419. umolili su Hrvati Papu Martina V., da bi 
imenovao benediktinca Tomu Andrijina hrvatskim ispo- 
vjednikom u bazilici sv. Petra u Rimu, »jer daje 
vješt hrvatskom jeziku«. U Rim je naime dolazilo mnogo Hrvta 
»svjetovnjaka kršćana obojega spola, pa je potrebno, da ima 
netko, da ih ispovjeda, odrešuje i spasonosnu im pokoru nalaže«. 

Bosanski kralj Stjepan Tomaš potužio se g. 1443. samom 
o V. Ucu Papi, kad su mu neki franjevci uskraćivali svete 
® ^ ® ® tobožnjem bogumilskom krivovjercu. 

Nasi pređi, velikaši, dapače i kraljevi, a nesamo narod, tako 
su cijemli svete sakramente. 

U listini trgovišne općine Samobor od i. svibnja 1638. 
spominje djelovanje mjesnih franjevaca i to ovim 
riječima: »Poput anđela s neba danju i noći vrše svoje du¬ 
žnosti. .. i neumorno ispovijedaju te tako zatva¬ 
raju pakao, a nebo otvaraju.« 


HRVATI ČITAJU NABOŽNO ŠTIVO 

u davno doba u X. i XI. stoljeću prosvjeta se bila kod nas 
Hrvata lijepo širila. Otvarale se škole, pisale knjige, prepisivale, 
prevodile i za skup novac nabavljale te brižno čuvale u knji¬ 
žnicama samostani, biskupa, svećenika i odličnika davna 
prije izuma štampe. Kad je Hrvatska izgubila svoju državnu 
nezavisnost, zahirila je prirodno i prosvjeta, a pogotovu kad su 
došh dugotrajni krvavi ratovi. Hrvatski kralj Zvonimir poslaa 
je Papi Grguru VII. kraljevske dragocjene darove, među nji¬ 
ma i knjigu sv. Evanđelja, napisanu srebrnim slovi¬ 
ma na koži grimizom bojađisanoj, a koju su napisali naši bene¬ 
diktinci. Ta dragocjena knjiga čuvala se u samostanu u Vrani. 

Hrvatski ban Mladen II. Šubić (oko g. 1325.) bio je na gla¬ 
su, da marljivo čitaSv. Pismo. Knez Bernardin Frankopan, 
dao je prevoditi Sv. Pismo na hrvatski. Bribirski knez Pavao II. 
Šubić, sin slavnog hrvatskog bana Pavla I., daje u oporuci od g.- 
1346. crkvi Majke Božje u Bribiru razne darove pa tako i svoje 
knjige. »Još dajem«, veli u oporuci, »svoje knjige — psaltir s tu¬ 
mačem, knjigu Izidorovu o Sv. Pismu, svoj brevijar (časoslov).« 

Ninski knez Novak Disislavić od plemena Mogorović, od¬ 
lični hrvatski velmoža, gospodar grada Ostrovice u Lici, pre¬ 
pisao je oko g. 1368. čitav hrvatski misal glagolskim, 
pismenima i ukrasio ga krasnim sitnoslikarijama, koje je valjda 
sam slikao. Knez Novak, da nam još bolje otkrije svoju živu 
vjeru i duboku pobožnost, dodao je na kraju ove riječi: »Leta, 
Gospodnih 1368. Ja, knez Novak, sin kneza Petra, vitez silnog 
i vehkog gospodina Loiša, kralja Ugarskoga, njega polače vi¬ 
tez, V to vrime budući knez v Ugrih Šolfovski i v Dalmaciji 
Ninski, napisah te knjige za svoju dušu, i onoj crkvi da se dadu, 
V koj’ legu vekivečnim ležanijem.« 

Duboka pobožnost starih hrvatskih svećenika glagolaša 
zrcali se i u onom njihovu golemom radu, kad su pisali i prepi¬ 
sivali glagolskim pismom omašne hrvatske nabožne knjige. 
Tako je g. 1387. u starom glagolskom brevijaru 
krčkih franjevaca stavio neki Fabijan ozbiljnu bilješku: »(Fa- 
bijan), komu je zemlja mati, gresi bogatstvo, a grob domovina.« 

Ivan Frankopan, najmlađi sin bana Nikole i gospodar 
otoka Krka, dao je uvezati u korice od srebra i zlata homilije 
Sv. Ivana Zlatoustog u hrvatskoj glagohci pisane te ih pošti¬ 
vao kao svetinju. Dio te dragocjene knjige — taj p o n a j z n a- 
menitiji spomenik hrvatske glagolske 
književnosti — sačuvao se do danas. Izdao ga Kopitar- 
pod imenom »Glagolita Clozianus«. 


Katarina Frankopan, kći kneza Ivana cetinskog, koji je 
pao g. 1493. u strahovitoj i sudbonosnoj bici kod Udbine, dala 
je g. 1533. o svom trošku štampati poslanice sv- Pavla, apostola. 

Junački hrvatski ban i narodni mučenik Petar Zrinski 
-dobro je poznavao Sv. Pismo. I spjev »Opsada Sigeta« podsjeća 
na mnogo mjesta na Sv. Pismo. Tako je isto po Sv. Pismu opi¬ 
san raj i Božje prijestolje. 

Po svemu tome vidimo, kako su naši hrvatski pređi svim 
srcem prigrlili i gojih nabožno štivo te nam u tome mogu biti 
uzori. 

HRVATI I ĆUDOREĐE 

L naši su pređi kao ljudi griješili. Počinjali su i teške pre- 
stupke. U našoj povijesti imade žalosnih primjera: otpada 
od vjere, otimačine, ubojstva, političkih umorstava, bračne 
nevjere, svetogrđa, prevara, krivih prisega, javnih sablazni, 
psovke i Metve. Takva zlodjela počinjali su Hrvati pojedinci. 
Ali Hrvati kao narod odlikuju se osobitim ćudorednim vrlina¬ 
ma: Usprkos najtežih kušnja Hrvati kao 
narod ostaju kroz tisuću godina odani 
svojoj katoličkoj vjeri i Crkvi. Poštuju 
tuđi imetak i slobodu. Nikada ne vode na- 
valničkog ili osvajalačkog rata. Ljube 
svoju domovinu i svoju slobodu bez mjere 
i za njih žrtvuju sve svoje, krv i život. 
Vjerni su saveznici, ne znaju za izdaju. 
Paze budno na javni moral, na poštenje 
i pravdu u ugovorima, trgovini i napla¬ 
tama. Miroljubovost i gostoljubivo st kao 
da su im prirođene. Osobito vole dom i te¬ 
ško ga ostavljaju. U tom su poučni zakoni, što su ih u nas 
u staro doba izdale vlasti kao Crkva, sabor ili poglavarstvo 
slobodnih autonomnih gradova. 

U čuvenoj staroj građevini »Divone« u Dubrovniku, koja 
je nekoć služila za skladište, gdje se roba istovarivala i cari- 
nila, bilo je u dvorištu više prostorija, od kojih je svaka bila 
pod zaštitom kojega sveca. Na ulazu ispod velike arkade visjela 
je vaga s latinskhn natpisom, koji hrvatski glasi: »Naši utezi 
zabranjuju, da varamo i da nas varaju. Dok ja mjerim robu, 
mjeri mene sam Bog!« 

SVETOST ŽENIDBE bila je Hrvatima vazda u velikoj 
časti. Kralj Zvonimir obvezao se svečano u samoj krunidbenoj 
zavjernici od g. 1076., »da će štititi siromahe, udovice i siročad. 

ukidati nedopušteni brak među rođacima, odrediti zakonito 
vjenčanje prstenovanjem i svećeničkim blagoslovom, a za sklop- 
j Ijenu ženidbu ne će dopustiti, da se razriješi.« Crkveni sabor 

u Splitu od g. 1059. do 1060. stvara zaključke o obrani sveto¬ 
sti ženidbe te o ženidbenim zaprekama srodstva. 

U polovici II. stoljeća bio je u O s o r u biskup Sv. Gauden- 
j čije. Njegov prijatelj sv. Petar Damjanov zapisao je ovaj doga¬ 

đaj, za koji veli, da se dogodio u hrvatskom kraljevstvu : »Neki 
se čovjek nevaljala života, no znamenit po naslovima svojih 
starih, oženio ženskom, koja mu je bila u rodu. Sta ćeš više ! ? 
Branili mu, no on ostaje kod svoga. Izopćili ga, a on ne popu¬ 
šta. I svu je tešku crkvenu kaznu smatrao za dječije priče i trice. 
A Bog je dašto pokazao svoje ogorčenje, te mu se dogodilo, 
da se psi nijesu dotakli onoga kruha, što im ga baciše na trgove 
sa svatovskog stola. I još ! O Bože, kako valja da se bojimo 
Tvoje kazne i oštrine ! Bio je tvrd, nije se ponizio pred svećenič¬ 
kim nalozima, nije se brinuo za spasenje svoje. I munja je iz¬ 
nenada udarila iz neba i ubila ga, dok je spavao u sobi. I tako 
je umirući osjetio osudu srdžbe Božje onaj, koji je za života 
j prezreo, da upotrebi lijek rani svojoj.« 

) Drevna plemenita općina Turopolje pomno 

' čuva svoje stare povelje i zapisnike svojih skupština. Dne 25. 

rujna 1606. stvorili su komeš (turopoljski župan) i cijelo plem- 
j stvo ovaj značajni zaključak glede bračne nevjere : »Muževi, 

j što žive rastavljeno od žene, i one žene, koje žive rastavljeno 

I od muža..., koji imade gdje drugdje zakonitu ženu, da je 

k sebi dovede, a žena da svoga zakonitoga muža potraži i s nji- 
j me da živi po uredbi i po zapovijedi svete majke Crkve. A blud- 

I niče da se kroz osam dana izbace iz ovog Turopolja. Ako ih bude 

j koji od turopoljskih plemenitaša kod sebe zadržao, platit će ka- 

1 znu od šest ugarskih forinti, koji će pripasti crkvi.« 

1 Čitamo u povijesti grada Zagreba, da su 

> u ono staro doba preljubnike vrlo strogo kažnj avali: ili su ih 

spalili, a tako i one, koji su im dah priliku za preljub, ili su ih 
mučili vrućim željezom i onda prognali iz grada. 

Raskalašene i nećudoredne djevojke oštro su kaznili. Met- 
- nuli bi ih u klade ispred crkve. Kad su ljudi prolazili, morale 
su »lajati«, a to zato, da na sebe svrate pozornost prolaznika. 
Ako ne bi htjele »lajati«, pomogle su batine. Na velikom godiš¬ 
njem »spravišću« od 3. veljače 1741. zaključili su magistratski 
I oci u Samoboru: »Tulikajše nahajaju se nektere ženske 

I glave, kotere znaju dobro šentavati (kleti), bestelilkati, erdega- 

3 tati, teremtetuvati i druge nedostojne reči govoriti, koje se ne 

j pristojaju za ženske glave, da takva za pervi put bude morala 

birsaga (globe) dati dva dukate prez milošće. Ako bi se pak za 
tem ne pobolšala, nego več puti blaznila, da ji se prez vsake 
milošće bude jezik vu precep (procjep) vergel i onak bude po 
varašu vojena.« 

U zagrebačkoj biskupiji od starine se štovao blagdan Bez- 
grješnog Začeća BI. Dj. Marije i držao se post uoči svetkovi¬ 
ne, i to najprije dobrovoljno, a od g. 1687. kao zapovijedani 
post. Kad se neki gostioničar u Zagrebu ogriješio o taj post, 
kaznio ga je magistrat grada Zagreba na Gričkim Goricama 
svojim zaključkom od 20. prosinca 1775. globom od dvije ugar¬ 
ske forinte, koje su se upotrijebile za popravak Kalvarije. 

Zločini su se kod nas Hrvata kažnjavali mnogo strože 
nego danas. Hrvatski sabor održan u Varaždinu 22 veljače g. 
1588. pod predsjedanjem bana Tome Erdedija, ustaje protiv 
zločinaca i javnih sablaznika te određuje oštre mjere; »Gleda¬ 
jući silna zla«, veli zapisnik, »što su tako žestoko pritisla svijet, 
nema sumnje, da dobri i veliki Bog poslije čekanja i strpljenja 
ne zaboravlja ni na pravednost. Nema sumnje ni o tom, da se 
premnoga zla i opačine među svijetom nekažnjeno zbivaju, 
pa da Bog poradi tih različitih grijeha i opačina svijet udara 
kugom, ratom, gladom i drugim kaznama. Zato je javno zak¬ 
ljučeno i određeno, da župani i podžupani svih županija mai^ 
ljivo istraže, pa da neoprostivo kazne sve i svake ruke zločin¬ 
ce : ubojice, tate, razbojnike, robijaše, vještice, trovateljice, 
palikuće, morioce, bludnike i preljubnike i takve pogibeljne 
ljude, gdjegod bili i gdjegod se krili. Branitelji pak i zaštit¬ 
nici ovakih pogibeljnih ljudi... da se jednako smatraju i pro¬ 
glase za javne zločince.« 

Na 12. travnja g. 1641. bila je u Zagrebu kod gradskog ma¬ 
gistrata na Gričkim Goricama preslušana i 26. travnja osuđena 
bludnica ičedomorka Dora, kći Luke B., kmeta pl. g. Mai^ 
tina Bozdoga iz Stenjevca. Sama je priznala, da je 10. travnja 
kod svoga gospodara Jurja Kranjca blizu Kamenitih vrati 
rodila muško dijete, da ga je umorila poškropivši ga prije sve¬ 
tom vodom i zazvavši Presv. Trojstvo i ime sv. Ivana Krstite¬ 
lja. Da je to zlo djelo počinila zastrašena strahom, da ne bude 
šibana kao ono nedavno nekoje bludnice. Sud je izrekao osudu ; 
»Jer optužena ne poriče čina, i jer taj surovi i okrutni zločin 
imade po domovinskom zakonu izrečenu kaznu, zato su suci 
odlučiH, da se za primjer i strah drugima živa zakopa u zem¬ 
lju, prostrtu trnjem i bodljikama, da tako nesretno izgubi ži¬ 
vot ona, koja ga je okrutno oduzela svome porodu.« 

Kletva i psovka bile su našim pređima veoma 
odurne i mrske. Vidimo to i iz oštrih kazna, koje su bile odra¬ 
pe 


đene za psovače. Grad Dubrovnik n. pr. izdao je u davno doba 
zakon; »Tko opsuje Boga ili Svece Njegove, da plati za globu 
jedan perper. Ako ga ne bude mogao platiti, neka se sveže o 
stup.« Grad Spht imao je ovaj zakon: »Isto je ustanovito i od¬ 
redi to, da se nitko ne podufa psovati ili proklinjati Boga ili Sve¬ 
ce Njegove. I tko protivno uradi, da se imade ođsuđiti na deset 
libara za svaki put.« Grad Trogir izdao je zakon: »Ako tko op¬ 
suje Boga ili Dj. Mariju, Majku Njegovu, hi kojega Sveca, da 
plati općini globu od pet libara... a ako bude malodoban, 
(dakle i onda su derani psovali!) ili siromah, koji nema otkud 
da plati, da se metne u klade i da se drži u kladama pol dana na 
trgu.« U gradu Žminju u Istri za vrijeme misija, koje su odr- 
žah g. 1683. 00. Isusovci, mnogi su se psovači ozbiljno obratili 
i ostavili se te grdne navike psovanja. Odlučili su naime, da će 
se sami kazniti ovim ili onim pokorničkim djelom, ako bi izu¬ 
stili psovku Ui kletvu: da če n. pr. poljubiti zemlju, da ne će 
piti vina, da će postiti o kruhu i vodi, da ne će večerati itd., 
ako bi izrekli kletvu. 

O opakoj pogrješci psovanja bavio se dapače i sam hrvatski 
sabor i to više puta. Zajednički ugarsko-hrvatski sabor od g. 
1563. stvorio je zakon, koji glasi; »Ovih su posljednjih godina 
nastale proti Bogu i Njegovim sakramentima strašne psovke, 
koje su skoro svi psovači navikli upotrebljavati. A sigurno je, 
da se već njima samima izaziva pravedna srdžba Božja na nas. 
Zato je određeno, da takve ljude, koji naime budu proklinjali 
Stvoritelja Boga, krst i dušu i drugačije slično, oni, što čuju psov¬ 
ku, tuže pred svojim sucima, i da se za prvi put javno izbiju, 
ako se stvar dokaže. Ako psovku ponove drugi put i treći put, 
za svaki put neka se izbatinaju, a za treći put neka se kazne 
onako, kako se kazne sami ubojice ili ostali zločinci. A oni, koji 
čuju psovku i ne tuže, neka se kazne globom od tri marke. 
Taj je zakon ponovio i hrvatski sabor g. 1756. 

Kada se kod Hrvata pojavila kletva kao narodna mana 
i odakle je donesena, ne može se stalno odrediti. Držim, da je 
nastala za dugo vrijeme krvavih ratova s Turcima, a raznijeli 
je po svim krajevima naše domovine ratnici, koji su na boji¬ 
štima otvrdnuli i postali surovi, te su vraćajući se kući i zala¬ 
zeći u narod zarazili domaće ljude. Vrlo je vjerojatno, da se 
kletva širila i na galijama, na kojima su zarobljenici morali 
kao marva raditi najteže poslove te su od očaja izgovarali ru¬ 
žne psovke. Svi pravi rodoljubi morah bi nastojati, da se ta 
ružna mana iz hrvatskog naroda iskorijeni. 

HRVATI I LJUBAV PREMA BLIŽNJEMU 

Već od najstarijeg doba bilježi hrvatska povijest velika ' 

djela ljubavi prema bližnjemu, što su ih naši preli rindi, potak- | 

nuti na to vjerom. Osnivale su se DOBROTVORNE USTANO- 
VE i STALEŠKE BRATOVŠTINE, koje su pomagale siromahe, * 
ubogim djevojkama omogućivale udaju, otkupljivale zarobljene ! 
itd. Osnivali su i UBOŽNICE, BOLNICE i GOSTINJCE. I i. 

U slobodnom Dubrovniku, koji je' bio na glasu sa : 
svog katoličkog života, bilo je obilno poskrbljeno za siromahe. 
Postojalo je 107 zaklada za milostinju ubogima, 4 za siroma- 
šne vlasteoske uboge obitelji, 14 za siromahe građanskih bra¬ 
tovština, 33 za bolesne uboge grada, 15 za prosjake, 13 za sra¬ 
mežljive, 14 za siromahe u bolnicama. Posebna briga vodila 
se u Dubrovniku za uboge djevojke, da im se omogući udaja 
ili ulaz u redovnički samostan. Dubrovačka republika je 
u 16. stoljeću imala četiri ubožnice i tri bolnice (jednu od naj¬ 
starijih u Evropi iz g. 1433. za isloženu djecu). Svi ti zavodi I 
izdržavali su se što potporom države (Dubrovnika), što zaduž- 
binama privatnika. Dubrovčani su i u dalekom inozemstvu | 
osnivali za svoje građane bolnice kao n. pr. u Carigradu. | 

Godine 1663. položio je Miho Curati u Dubrovniku temelj ! 

Djevojačkog odgajališta, da siromašne djevojčice iz obrtničkih I 
obitelji obrani od moralne pogibelji i odgoji za udaju ili za službu. 

Na kolikoj visini je bio razvit u naših Dubrovčana u ono 
doba moralni i socijalni osjećaj, vidimo i odatle, što je Du¬ 
brovnik godine 1417* ukinuo ono sramotno trgovanje robljem, 
koje se usprkos tolikim nastojanjima katoličke Crkve tako 
predugo podržavalo kod kršćanskih naroda. 

U staro doba, osobito u 16. stoljeću, kršćanski su pomorci 
ploveći Sredozemnim morem mnogo trpjeli od barbarskih gu¬ 
sara, napose onih iz Alžira, Maroka i Tripolisa. Oni bi putnike 
phjftidi, mučili su ih najokrutnije, preprodavali kao blago, 
ubijali ili ih uz velike otkupnine puštali na slobodu. Budući 
da su i dubrovački pomorci mnogo stradali od tih gusara, stvo¬ 
rio je Dubrovnik oko g. 1560. posebnu blagajnu za otkup za¬ 
robljenih svojih građana. Tu blagajnu podupirale su Bratov¬ 
štine, navlastito svećenička, te privatnici svojim zadužbinama. 

U Dubrovniku na Pločama bila je kraj crkve sv. Lazara 
bolnica za gubave već u 13. stoljeću. Kad je republika Dubrov- i 
nik stekla kao svoje vlasništvo Konavle, svečano je priznala, 
da je »Bog vrhovni gospodar sve zemlje«, te je zakonom od 35. 
veljače 1437. darovala jednu desetinu dobivenog zemljišta 
za vjersko - crkvene svrhe. 


XI. 

IZ PROFESOROVA DNEVNIKA 

Zagreb, 9. rujna 

Nezaboravni su časovi našeg jučerašnjeg posje¬ 
ta u lijepom stoljetnom drevnom domu župnika u 
S. Kako je bilo dogovoreno, tako smo se ondje svi 
sastali, da iznenadimo župnika. Ali kako sam niu 
ja naš dolazak kao tajnu navijestio, on se doduše 
vješto činio, da je iznenađen našim dolaskom, ali 
ja sam na njemu vidio, kako mu je teško, da glumi 
to »iznenađenje«. Ne pristaje mu to. I već mi je bilo 
Žao, što sam mu bio odao našu tajnu. Vidio sam me¬ 
đutim, kako se iskreno raduje našem dolasku. 

Bili smo kod službe Božje u crkvi, a poslije toga 
smo, dok su gospođe kradomice udešavale župnikov 
stol te po njem slagale svakojaka jela, slatkiša i voća, 
mi muškarci pod starom lipom ispred župnog 
dvora raspravljali o našem sadašnjem političkom 
položaju iznoseći primjedbe iz davne naše prošlosti, 
I opet se povratismo na našu kulturnu povijest, i to 
na vjersko - ćudoredni život naših pređa. 

»Ne smijemo, gospodo,« rekoh, »ostati samo kod 
vr lin a naših Starih! Ima nažalost i crnih stranica 
u našoj povjesnici. Bilo je i kod nas surovosti, bilo 
dosta nepravda i nasilja, da, i nećudorednosti. Nije- 
smo sveci i nemojmo sebi, kako reče jedan naš narodni 
vođa, umišljati, da ćemo narod pretvoriti u svece 1 
Ali zato je ipak u hrvatskom narodu uvijek bilo svije¬ 
tlih pojava svetosti. Naši hrvatski blaženici Nikola 
Tavilić, Augustin Kažotić, Marko Križevčanin, Gra¬ 
cija iz Mula i Ozana Kotorska najsvijetliji su dokazi 
za to. A koliko imamo mi Hrvati mučenika za svetu 
vjeru! Ni broja im ne znamo. I što još posebno treba 
istaći kod hrvatskog naroda, jest ovo: ako je i bilo 
i ako i ima među nama loših pojava, nevaljanština 
i grijeha, ipak se hrvatski narod kao cjelina uvijek 
odlikovao životom, koji je bio u skladu s vjerom i 

ćudoređem te se nikad nije u tom iznevjerio kršćan¬ 
skim načelima.« 

»Za mene je ipak najbolnije,« primijeti B. K., 
»što su makar neki zavedeni Hrvati u prošlosti ku¬ 
šali prekinuti jedinstvo s rimokatoličkom Crkvom.« 

»Za vrijeme nesretnog kneza Zdeslava, misliš ?« 
upita doktor. »Hvala Bogu, taj pokušaj nije uspio! 
Biskup Teodozije i odvažni knez Branimir sin onim 
su silama odbili taj drski nasrtaj, a to je samo učvr¬ 
stilo naše jedinstvo s Crkvom.« 

»Meni se čini,« prekine župnik, »da nam se naj¬ 
tragičnije osvetilo ono podmuklo bogomilsko krivo¬ 
vjerje. Otrovalo je velik dio našega naroda u Bosni. 
Grozna je pouka za sve nas, što su ti otpadnici od 
katoličkog pravovjerja najviše skrivili, da je Bo¬ 
sna ponosna tako brzo i tako bijedno pala za čitava 
stoljeća u tursko ropstvo! Da, to je jedna od najtuž¬ 
nijih tragedija hrvatskog naroda. A da nama bude 
još ozbiljnija pouka, svi su bogomili, kako tvrdi po¬ 
vjesničar dr Franjo Rački, listom prešli na Muhame- 
dovu vjeru. Posljedice toga osjećamo i dandanas. 
Bogumilstvo je skrivilo, da je i danas petina hrvat¬ 
skog naroda druge vjere, nego što je većina Hrvata. 
I radi te je vjerske podvojenosti i riješenje hrvatskog 
narodnog pitanja politički oteščano osobito s obzi¬ 
rom na one krajeve, gdje živu Hrvati katolici i mu¬ 
slimani zajedno. Ej, da je bi. Nikola Tavilić, koji je 
apostolski djelovao u Bosni za povratak bogumila 
u krilo katoličke vjere, potpuno uspio, to jest da ga 
dolazak Turaka na vrata Bosne u tom nije omeo, 
zastalno danas ne bi hrvatski narod bio vjerski, a 
po tom i politički razdvojen !« 

Dok je doktor tako govorio, župnik se nestrpljivo 
okretao, jer još nitko nije goste zvao na objed. Htio 
je već otići, da vidi, koji je toma razlog, ali zadržali 
smo ga. Dotle je doktor nastavio; 

»Dragi prečasni! Kadgod vidim našeg muslimana 
iz Bosne, rado u njemu gledam brata Hrvata. U meni 
se javlja posebna simpatija. Držim, da me to, što nije 
katolik, ne priječi, a da ga ne volim kao Hrvata.« 


r 

, »Doktore, imate pravo !« odgovori župnik. »Niti 

su oni krivi, što nijesu katolici, kako su bili negda 
njihovi pređi, niti su poradi vjere prestali biti dio 
našega hrvatskoga naroda, ta sačuvali su jezik i svijest, 
da su Hrvati. Hrvati su kao narod katolički narod, 
I makar ovaj ili onaj dio, ovaj ili onaj pojedinac ne pri- 
I pada istoj katoličkoj vjeri. Da je ta vjerska pocjep- 
kanost rana na narodnom organizmu, nitko to ne može 
da zataji.« 

»To su krasne riječi!« upade vlastelin B. »Još 
nešto 1 « javim se ja. »Povjesnica naša svjedoči, da 
se u svim teškim časovima prošlosti, kad je za- 
I . prijetila opasnost katolištvu našega naroda, našao 
uz crkvene službenike na braniku i lijep broj 
odličnih hrvatskih svjetovnjaka, banova i knezova, 
da zajednički brane najdražu djedovsku baštinu. 
Pokušaj, da se Hrvati otkinu od Crkve katoličke, 
koja ih je krštenjem preporodila i kao majka mlijekom 
j Kristove nauke odgojila, pomogao je odbiti hrvatski 

I knez Branimir. Uzaludni bi bili svi golemi napori 

Pape, biskupa, svećenika i redovnika, da suzbiju 
1 zatornu pošast bogumilskog krivovjerja u našem na¬ 
rodu, kad ih ne bi svojski pomagali i odlični svjetov¬ 
njaci ; Usorski knez Sebislav, o kojem reče sam Papa 
g. 1236., da je među bosanskim velikašima kao Iji- 
I ljan među trnjem. Ban Stjepan Kotromanić (g. 1319.), 
ban Mladen II. Šubić, komu je Papa pisao: »Po- 
: digni svoju jaku desnicu na obranu i utjehu katolič¬ 

ke Crkve !« Takav je bio i prvi bosanski kralj Stjepan 
Tvrtko, koji je podupirao akciju bi. Nikole Tavili- 
I ća protiv bogumilskoga krivovjerja, te je prodiranje 

' tog tada tako opasnoga krivovjerja bilo zaustavljeno 

tako, da je ono ostalo stegnuto na manje hrvatsko 

’ područje, nego što je to moglo biti, da te akcije kra- 

] lja Tvrtka i bi. Tavilića nije bilo...« 

»Pa takva suradnja lajika sa svećenstvom zove 
se danas Katolička Akcija,« upadne u riječ doktor. 

»Dakako,« potvrdi profesor pa nastavi: »Hrvatski 
ban Ivan Karlović potužio se u pismu kralju, da je 
poradi kršćanske vjere izgubio svoje dvije kneževine 

(g. I52I.)* Hrvati iz opsjednutog Bihaća vapili su 
za pomoć poručujući: »Gotovi smo umrijeti za vjeru 
kršćansku.' Ban Petar Zrinski stavio je u usta siget- 
skom junaku Nikoli Zrinskomu riječi: »Vited krš¬ 
ćanski, obrambo hrvatska, virom mučeniki!' Sjetite 
se naših neumrlih junaka Šubića, Frankopana, Zrin¬ 
skih, Erdedija, Draškovića, Kružića itd. Oni su pod 
vodstvom i uz pomoć Crkve branili katoličku vjeru. 
Jest, to je bila Katolička Akcija ! Samo složnom su¬ 
radnjom svjetovnjačkih velikaša i naroda s crkve¬ 
nom hijerarhijom bilo je moguće odbiti i podmuklu 
navalu luteranizma na katoličko pravovjerje Hrvata. 
Naši sabori, naši banovi, knezovi i odličnici od va¬ 
žno su i ustrajno suzbijali tu kugu, kako je kazao 
Ivan Drašković g. 1597. u saboru u Požunu: »Volim 
sa čitavom svojom kraljevinom razvrći svaku vezu 
s krunom ugarskom, nego dopustiti, da se u Hrvat¬ 
skoj uvede duševna i smrtonosna kuga, a za moju 
domovinu najsramotnija ljaga!« 

»Gospodo, izvolite, juha je na stolu!« javi stari 
šekutor, a iza njega stoje gospođe, radosno se pri¬ 
bliže i pozovu nas na objed. 

»Gospođe,« nakloni se župnik, »oprostite našoj 
jednostavnosti i priprostosti kod stola... Mi smo 
na selu, nemamo sve pri ruci... Gospodo, izvolite!« 
i povede nas u prostranu blagovaonicu svog župnog 
dvora. 

Kad smo ušli u blagovaonicu, ostao je župnik 
zabezeknut. Zagledao se u ukusno nakićeni stol, koji 
je bio krcat izabranim jelima. No brzo je shvatio, 
da su to vlastelinova i doktorova gospođa donijele 
i udesile. Smiješeći se zaprijeti im prstom: 

»Tako mi se dakle osvećujete ? Slutio sam, da 
mi svi skupa spremište osvetu. Lijepi smo mi prijate¬ 
lji svi zajedno 1 Profesor i ja spremili smo i neho¬ 
tice stupicu dragoj obitelji prijatelja B. K. Prijatelji 
B. K., profesor i ja stavili smo stupicu odličnom 
prijatelju i pobratimu doktoru. Ali najopasnija bila 
je ona zajednička naša urota protiv odlične dokto¬ 
rove gospođe. Bojim se, da će nam teško oprostiti. 


A sada ? Sada ste, oprostite, moji mili gosti, svi vi 
meni spremili osvetu. Izvolite, da se okrijepimo i 
da se izmirimo!« 

Kod župnikova stola bilo nam je svima vrlo 
ugodno. Našli smo tamo kao gosta i susjednog župni¬ 
ka Benka L. iz P., simpatičnog starca. Brzo smo se 
š njime upoznali i sprijateljili. Pripovijedale se razne 
dogodovštine, padale su i vesele šale, bilo je dakako i 
zdravica, ali te su bile kratke. 

Najednom netko pokuca. U sobu stupi općinski 
bilježnik. Vidjelo se, da je »dobre volje«. Domaćina 
ga predstavi i ponudi mu, da sjedne. Nastala je tiha 
stanka. Domaćin ustane, i da izbriše neugodni dojam, 
što ga je bio na nas proizveo nenadani taj do¬ 
lazak, nazdravi starca župnika Benka. Nagovara ga, 
neka ponovi prodiku patra kapucina Stefana, zagre¬ 
bačkog propovjednika iz 18. stoljeća. Župnik Benko 
znao je napamet više odlomaka iz tih zanimivih kaj¬ 
kavskih prodika. Štampane su u Zagrebu g. 1727. 
pod naslovom »Pabulum spirituale ovium christia- 
narum seu Conciones super Dominicas«. Kad smo i 
mi navalili na starca župnika s molbama, on nije mogao 
odoljeti. Ustane, gucne iz čaše, stavi se u pozu propo¬ 
vjednika. Nastala je šutnja kao u školi, samo je bilje¬ 
žnik nešto mrmljao. Benko ozbiljnim glasom otpočne: 

B Jaj vama, koji ste mogućni na pit je! Jaj vama, 
koji se vu jutro stanete na pijančuvanje i vu njem 
se zadržavate tja do večera! Veliko je dostojanstvo 
nature človečanske, veli Štefan kapucin, ali človek 
Z pijanstvom svoju čast premenja. Stvoritelju svojern 
špot čini. Otkupitelju muke ponavlja, samomu sebi 
zdravlje i žitek (život) skraćuje i k tomu i dušu po¬ 
gubljuje...« 

)Dosta, dosta, g. župniče U poviče uvrijeđem 
bilježnik. »To je prodika! To spada u crkvu. Radije 
ćemo piti!« podigne čašu i hoće da se kuca. Društvo 
naprotiv odvažno i glasno traži, da se nastavi pro¬ 
dika. Bilježnik gucne i t^uti. 

»Sv. Izajuš prorok poručuje vsem pijancem,« 
nastavi dobroćudno Benko: »Jaj vama, jaj vama 

Kad su najbolj pijani, onda štimaju, da su najmudrej- 
ši i najvučenejši. Zakajzato se more reći, da vsaki 
pijanec je jedno strašilo, tuliko čudnejše, koteroga 
ovak ispisuje sv. Inocenciuš Papa: ,Kaj se more 
merzešega reći od pijanca ? Pijancu je vonjba na 
vusteh, derhtanje na telu, goni norije, otkriva ono, 
kaj je tajno, pam.et pogublja, obraz premenja.« 

Društvo oduševljeno povlađuje starcu Benku, 
a on uživa, jer je i gradsku gospodu, pa i same gospode 
tako razigrao. 

»Čast patru Štefanu!« vikne netko, a biljež¬ 
nik pije i nešto prigovara. Benko međutim nastavlja: 

»Sv. Augustin veli: Pijanstvo je mati, koren 
i početek vseh grehov, i človek, koji pijančuje, ne 
more se reći, da je človek niti greha ne čini, nego vsaki 
pijanec je ćeli sam greh... Vidi se i zna, vu kolike 
obšanosti, siromaštva, betege i nagle smrti vnoge 
je napeljalo na tuliko, da vnogi mogu od sebe reći 
ono, kaj pjesniki od pijancov popevaju : Bil sem negda 
bogat, ali me je troje dugovanje na zlo spravilo i vu 
veliko siromaštvo napeljalo ; Kockanje naimre, pijan¬ 
stvo i lotruvanje!« 

Bilježnik ustaje i viče ; 

»Na to je vredno piti. Gospodo, molim riječ! 
Želim pozdraviti odlične goste mog dragog domaćine!« 

Ali žamor je bio tolik, da se od njegovih riječi 
nije moglo ništa čuti, te je on napokon uvrijeđeno 
sjeo mrmljajući nešto sam za se. A župnik Benko 
nastavi prodiku kapucina Stefana: 

»Gdo je u pogibelji, da se opije, nek pred oči di¬ 
gne svoju ruku, nek raširi prste i nek dobro promisli 
njihova imena. Palac veli: ,Kaj si obećal ?' Kažiprst 
veli: ,Kuliko si pogubil ?’ Srednji prst poveda: ,Na 
kaj si došel ?' Prs ten jak; ,Kaj si zaslužil ?' Mali prst 
ili mezimac — naj oprostiju, zove se auricularis, jer 
se z njim vušesa snaže (grohotan smijeh) — pitar 
,Kaj si vučinil ?« 

Društvo buči od veselja, neki pišu u notese, 
drugi viču : »Još, još 1 Dalje 1 Izvrsno ! Zabavno, ali 
i poučno !« 


»Već mi je suho po zubi!« pridometne Benko 
te dohvati čašu. Dok on pije, govori bilježnik sam sa 
sobom: 

»Nijesam upamtio, što veli prvi prst ?« 

Svi se smiju, a župnik Benko ne obazirući se na 
bilježnika nastavlja okrenut prema gospođama: 

»Ako li sebe ili drugoga zopijaš, budeš imel člo- 
veka prijatelja, a Boga neprijatelja. Sadašnje vreme 
gošćenja, rekel je otec kapucin pred 200 let, nikaj 
se ne preštimavaju, ako se vu njeh vse po vse ne pije 
kričeći i trućajući se piti. Gdogoder hoće bit pobra¬ 
tim, naj pije tri krat ali četiri krat. Naj pije jen krat 
Z tovarušem iz pehara, da na dnu nikaj ne ostane! 
I počnu zdravice napijati, i prez vsakoga razloga 
vnogi i pod moraš piti, ar vele: I za bana i za kralja 
naj se^ pije vino prez mere !« 

»Živio! Molim ponoviti!« diže bilježnik čašu. 
»i ja kao službena osoba nazdravljam g. bana...« 

Od galame i smijeha dalje se nije nijedna biljež- 
nikova riječ više čula. Bilježnik protestira, jer je, 
veli, htio kao službeno lice izreći službenu zdravicu, 
ali se nitko ne obazire na nj. Uto ustaje doktor, najavi 
skori odlazak i zahvaljujući domaćini župniku na 
lijepom dočeku i pogošćenju doda: 

»Hvala od sveg srca i vele časnom g. Benku, 
koji nam je omogućio, da čujemo miloglasnu našu 
kajkavštinu iz bogate naše, nažalost zapuštene, za¬ 
bačene i prezrene kajkavske hrvatske književnosti. 
Ona nam je draga, kao što nam je drago sve, što je 
hrvatsko, kao što nam je draga i naša domovina Hr¬ 
vatska, kojoj kliknimo svi; daj. Bože, da bude opet 
svoja i da bude uvijek katolička, pa će biti u sebi 
jaka i sretna!« 

Na te je doktorove riječi društvo zapjevalo hr¬ 
vatsku himnu. Bilježnik se sav usplahiren digne i 
kao zapovjednim glasom zatraži riječ: 

»Ja sam, gospodo, kao bilježnik... službeno 
lice... Po svojoj dužnosti, oprostite, moram prigo¬ 
voriti... Dužan sam, da se ogradim proti ovakvih 
govora. Tu se cijelo vrijeme vodila hrvatska... se- 


paratistička politika... (Društvo se uznemirilo, na¬ 
staje sve jača buka.) Zar mislite, da ne znam, što ste 
htjeli onim kajkavskim separatističkim govorancija¬ 
ma ^ Ja sam činovnik. Gospodinu domaćini čast! 
Nije me doduše pozvao, ali ja sam došao. Slutio sam, 
kakav je to sastanak! Kortešacija! Tu su pali izrazi 
i protiv vjerske trpeljivosti. Toliko se veličala kato¬ 
lička vjera, a mi smo najviše poradi nje robovali, dok 
nije došao spas...« 

Svi su poustajali te uzrujano stali da se spre¬ 
maju na odlazak. Kad je bilježnik vidio, da ga nitko 
nesamo ne sluša, nego da ga i srdito pogledavaju, 
povuče se, ispije čašu, koju mu je domaćin baš bio 
natočio, nakloni se nespretno i naglo ode. 

Mi smo odahnuli. A župnik nas zamoli, da iznova 
sjednemo, te nam protumači, kako nije čudo, što se 
ovakvi bilježnici često nalaze po našim općinama. 
Na bilježnička mjesta dolaze obično ljudi bez ikakvih 
škola, koji su od običnih pisara postigli bilježničku 
službu. Zato su tim ovisniji o višim vlastima, kojima 
često u svojoj puzavosti i doušnički služe. 

»K tomu je ovaj naš bilježnik rastavivši se od 
žene prešao na starokatoličku vjeru, da može sklo¬ 
piti drugi brak. Sad razumijete sve...« završi župnik. 

Malo iza toga raspoloženje je bilo u društvu 
obnovljeno. I tko zna, dokle bi naša vrlo ugodna 
zabava kod župnikova stola potrajala, da se nisu go¬ 
spođe digle. Vrijeme je bilo, da se ide. Župnikova 
zadržavanja ostala su bez uspjeha. Ispratio nas je 
do automobila. Srdačno smo se oprostili od njega, 
a doktorovi ga pozvaše, neka ih što prije dođe posje¬ 
titi u Zagrebu. 

Dobro raspoloženi odvezli smo se tako iz župni¬ 
kova doma. Putem je, ne znam kako, došao razgo¬ 
vor na to, kako bi i opis ovog posjeta u S... trebao 
da uđe u onaj »Spomenar«, u kojem će biti sve, što 
je u vezi s međusobnim prijateljskim i istomišljenič- 
kim poznanstvom našeg društva. 

»To vi opišite!« dobaci mi doktorka. 

»Milostiva... oprostite...« odgovorim plaho. 

No svi se složiše s njom, te moradoh popustiti. 

»Drago mi je, što će tako ,Spomenar’ dobiti još 
jedno lijepo poglavlje,« reče na to vlastelinova gospo¬ 
đa. »A baš sam eto razmišljala i o tom, kako da se 
taj ,Spomenar' nazove, pa sam došla na misao, da mu 
na naslov budu stavljene riječi, koje je g. doktor 
izrekao u svojoj današnjoj zdravici: Hrvatska uvijek 
katolička.« 

»Izvrsno!« prihvatismo svi. A ja dodam: 

»Domišljatost je ženska odlika. U tom je naslovu 
doista sadržaj cijelog ,Spomenara' divno izražen. 
Odmah ću tu našu odluku javiti župniku, pravom piscu 
,Spomenara’, da čujemo, što će on na to.« 

»A kad bude cijeli ,Spomenar’ posve gotov, 
onda ćemo to svečano proslaviti,« veselo će gospođa 


»I to U našem dvorcu,« nadoda njen suprug, 
»jer ondje je roman i otpočeo...« 

»Evo nas u Zagrebu!« prekine doktor taj raz¬ 
govor. 

Malo iza toga razišli smo se svaki na svoju stranu. 
XII. 


} IZ DOKTOROVA DNEVNIKA 

y 

i u Zagrebu 15. studenoga 1937. 

r 

Jučer je u mojoj kući bio dan osobite radosti. 
U mom su se domu sastali naji^iji moji prijatelji, 
da se porazgovorimo o završetku i opremi našeg »Spo- 
■ * menara«. Pozvao sam i slikara O. N., s kojim sam u 
^ prijateljskom poznanstvu. 

Svi se najradosnije pozdravismo. Nakon kratkog 
i živahnog razgovora uzeo sam u ruke »Spomenar« 

t te sam držeći ga ovijena hrvatskom trobojnicom 
progovorio : 

»Svi smo, hvala Bogu, na okupu. Providnost 
je htjela, da su se naši osobiti doživljaji od ove godine 
dana tako čudnovato međusobno povezali, a po 

njima i naša srca. I nesamo naša srca, već i srca na¬ 
ših hrvatskih pređa. Sbe je to prikazano u ovom 
»Spomenaru«! Evo, odlični naši prijatelji! Izvolite 
ga primiti. Vama najviše pripada!« okrenem se vla¬ 
stelinu B. i njegovoj gospođi. 

Vlastelin ushićen primi »Spomenar«, ogleda ga 
i preda svojoj gospođi. 

»Gospodo i dragi prijatelji!« ustane vlastelin. 
»Veoma sam počašćen. Svaki od vas prije je zavrije¬ 
dio, da čuva ovaj dragocjeni spomen, nego mi. Vi 
ste, prečasni, naša srca preobratili, vi ste nam ot¬ 
krili srce hrvatsko — srce katoličko 1 Vama svima, 
gospodo i prijatelji, od srca oboje zahvaljujemo.« 

»Čestitamo vam, ali smo i zavidni,« javi se profesor. 

»Htjeli bi, da svaki ima po jedan primjerak.., 
A kako... ?« reče župnik. 

»Drage volje pristajem, da se nekoliko primjera¬ 
ka dade tiskati,« vlastelin će. 

»Odlične gospođe i gospodo !« župnik će u nepri¬ 
lici. »Spomenar nije rađen za širu javnost. Sve se 
odigravalo u najužem krugu. Primjere iz povjesnice 
pomnije bih bio obradio i drugačije poredao.« 

»Prečasni!« upadne profesor. »Tvoji se podaci tiču 
svih Hrvata te mogu korisno poslužiti svakom, komu 
ova knjiga dođe u ruke.« 

»Vidim, da ste se dogovorili,« župnik će. »Na koncu 
sam stradao. To mi je kazna za one urote, na koje 
ste me naveli jedno protiv drugoga. Ne mogu da se 
protivim, kad je to želja svih vas — mojih prijatelja.« 

Svi kliču župniku i zahvaljuju mu i čestitaju 
kao piscu. Župnik na to ustane, hoće da se oprosti 
i da ode. 

»Prečasni! Nemojte!« klikne moja supruga. »Iz¬ 
volite ostati u našoj sredini barem koji čas. To će mi 
biti dokaz, da se na nas ne ljutite !« 

Jedva smo ga zadržali. Kad se razgovor nasta¬ 
vio, progovori vlastelin : 

»Naslov knjige je već izabrala gospođa đoktor- 
ka: Hrvatska uvijek katolička. A kako 
ćemo s njenom opremom ?« 


■ »Lijepo bi bilo, kad bi u njoj bilo i slika,« progo- 

vori profesor. »Ali to bi knjigu veoma poskupilo, a 
treba željeti, da se ona radi svog vrijednog sadržaja 
što većma proširi. Nego vanjska oprema neka bude 
lijepa, ukusna, slikovita. Tu eto molimo našeg umjet¬ 
nika slikara g. O. N., da nam pomogne.« 

Slikar radosno pristane, te je dogovoreno, da na 
omotu bude nacrtan vlastelinski grad N., u kojem je 
događaj ove knjige započeo, a uz to najstariji lik 
kralja Tomislava, kako je sačuvan u Stonu. 

S tim u vezi raspreo se razgovor o katoličkoj 
[t Crkvi prema umjetnosti, jer je slikar O. N. prigovo- 
! rio, da se u našim crkvama zanemaruje umjetnost. 

»Povijest umjetnosti najbolje dokazuje,« javi se 
profesor, »kako je Crkva uvijek promicala umjetnost, 

I Ta sve su slavne crkve najuzvišeniji hramovi umjet¬ 

nosti. A i najdivnija umjetnička djela baš su ona, 
koja su stvorena s kršćanskim sadržajem.« 

»Ne smijemo krivo shvatiti g. slikara,« upadne 
u riječ doktor. »On nije htio omalovažiti vjersku umjet¬ 
nost ni zasluge Crkve za umjetnost, nego se tuži samo 
na to, kako se danas u crkve uvlače bezvrijedni tvor¬ 
nički proizvodi, a umjetnosti se ne daje više mjesta.« 

»Ima g. slikar dosta pravo,« umiješa se u razgo¬ 
vor župnik. »U pređašnja vremena su i kod nas sve 
ljepše crkve bile pune umjetničkih djela na slavu 
Božju. Ali treba znati, da su nekoć velikaši i imućnici 
imali i osjećaja i volje i mogućnosti, da podupiru 
umjetnost i pomažu crkve. A danas ? Crkve su osiro¬ 
mašene, a dobrotvora iz redova imućnika sasvim je 
ponestalo. Teret za izdržavanje crkve pao je sav na 
ubogi narod. Nije dakle čudo, što se za crkvene po¬ 
trebe danas malo sabere, pa kako su umjetnička djela 
I obično skupa, nabavljaju se slike, kipovi i oltari oda- 

1 nle, gdje se proizvode jeftinije. A konačno i sami da- 

i našnji umjetnici nemaju vjerskog duha pa prema 

tome ni smisla za stvaranje prave vjerske umjetno- 
ij sti. Ljudi hoće da beru biserna zrna, a ubijaju onu 
Životinjicu, koja živi u školjci i proizvodi biser. Tako 
K eto gorke plodove bezvjerja beremo i u umjetnosti...« 


Svi smo pozorno slušali župnika. Uto uđe doma¬ 
ćinova gospođa doktorka te nas pozove na zakusku 
u drugu sobu. Tu se razgovor nastavio. 

»Najsudbonosniji je utjecaj, što ga viši marksi¬ 
stičko - boljševički duh na svu ljudsku kulturu, pa i 
na umjetnost...« reče profesor. Sad se javi slikar: 

»Pregledao sam, prečasni, letimično vaše povije¬ 
sne članke u ,Spomenaru’ te sam opazio, da ste svu 
pažnju posvetili našoj kulturno - vjerskoj povijesti, 
a niste se dotakli socijalnih prilika hrvatskog naroda.« 

»Jest,« odgovori župnik. »I o socijalnim bi se 
prilikama mnogo dalo reći. Ja razlikujem četiri raz¬ 
doblja društvenog razvoja. Prvo je doba bilo ono, 
kad je na zemlji vladao raj, to jest kad je bio između 
čovjeka i Boga te između čovjeka i njegova bližnje¬ 
ga nepomućen odnos. Drugo je doba započelo grije¬ 
hom, kojim je čovjek poremetio odnos između sebe 
i Boga, te sebe i bližnjega. Nestalo je mira, zavladala 
je sebičnost, pohlepa, ropstvo. Čovjekov ručni rad 
smatrao se nedostojnim slobodna čovjeka. U Ateni 
je bilo 21.000 slobodnih ljudi, a 400.000 robova! 
Eto, gospodo, do čega su dovele ćudoredne, vjerske i 
umne zablude. Treće je doba nastalo s Isusom Kri¬ 
stom, koji je svojom naukom, svojim životom i svo¬ 
jom smrću vratio čovjeku ono, što je po grijehu bio 
izgubio, vratio mu je čast i prava. Sam je bio radnik, 
a tako i njegovi apostoli. Pod neodoljivim utjecajem 
svijetla i topline Kristova Evanđelja topio se pomalo 
onaj debeli led tisućuljetnog ropstva...« 

»Čast kršćanstvu,« javi se slikar, »ali bez fran¬ 
cuske revolucije, bez međunarodne organizacije po¬ 
tištenih, pa i bez ruske revolucije ne bi došlo do te¬ 
meljite promjene u socijalnom poretku.« 

»Imate i vi, gospodine, donekle pravo,« primjeri 
profesor. »Ali kad nadođe toplo proljetno sunce te 
otapa led i studen, i djeca se raskuraže te pođu i raz¬ 
bijaju komade leda. Ako sebi umišljaju, da su ona raz¬ 
bila led i donijela proljeće, svi razboriti ih ismjehivaju!« 

»Ljudsko se društvo i dalje razvijalo u doba 
trećeg razdoblja,« nastavi župnik. »Nešto zbog utjecaja 

tragova poganstva, nešto uslijed velikih događaja 
— kao seobe naroda, velikih ratova i stvaranja no¬ 
vih država — nastao je neopazice nov društveno- 
gospodarski sustav, poznat pod imenom feudalizma. 
I opet je manjina prigrabila u svoje ruke golemi 
imetak, a s imetkom i svu vlast na štetu velike većine,. 
t. j. seljaštva, koje je dospjelo u težak položaj ovisno¬ 
sti — u kmetstvo. Kmet nipošto nije rob, ali je ipak 
sputan. Prikovan je uz grudu gospoštijskog imanja, 
prepušten samovolji gospodara i njihovih često okru¬ 
tnih izrabljivača. Seljak — kršćanski odgajan — 
nije htio ni mogao snositi takav položaj, svijestan, da 
je povrijeđen u čovječjim pravima. Evo, što je napisao 
kralju Maksimilijanu u pismu od 23. studenoga 1573. 
Hrvat Antun Vrančić, nadbiskup i kr. namjesnik 
u Ugarskoj : »Istina je, da u povredi prava leži sve 
zlo. Neka mi vjeruje Vaše Veličanstvo, ne bez raz¬ 
loga tuže se seljaci, jer kod nas se postupa s nijemom 
Živinom bolje nego od strane vlastelinstva s podči¬ 
njenim kmetovima. Trebalo bi i gospodu obuzdati 
zakonom, koji bi bili više kršćanski i čovječniji!« 
Kad su prilike sazrele, kmetstva je nestajalo. U Ita¬ 
liji bilo je ukinuto u 14. stoljeću, u Švicarskoj i En¬ 
gleskoj u 16. stoljeću. U Njemačkoj istom u 18. i po¬ 
četkom 19. stoljeća, a u nas je dokinuto po banu Jela- 
čiću g. 1848. U Rusiji je nestalo još kasnije.« 

»A kako je bilo s obrtničkim staležom ?« upitam. 

»Obrtnički stalež — onda još malobrojan — sre¬ 
tno se obranio od prevlasti imućnika, i to pomoću 
svojih jakih staleških udruženja — cehova, koji su 
se razvili gotovo pod izravnim utjecajem katoličke 
Crkve. Obrtnički stalež umio je nesamo da očuva 
svoju neovisnost, nego se izdigao do velikog blagosta¬ 
nja, ugleda i moći kao nikada prije ni kasnije.« 

Župnik stane i pogleda na uru te zaprepašteno 
ustane i hoće da se oprosti. 

»A što je s četvrtim razdobljem ?« upita profesor. 

»Vidim ja, ti bi me htio namamiti, da reknem još. 
koju,« župnik će prijeteći prstom profesoru. »Dobro, 
gospodo! Naglo i odveć naglo razvijalo se ljudsko 


društvo novim smjerom, dok nije zadobilo današnji 
kapitalistički oblik. Sav kapital — u najširem zna- 
čenju riječi — zgrnuo se u šake neznatne manjine 
^bogataša, koji su znali prigrabiti usprkos svim to¬ 
božnjim demokratskim sloboštinama glavni dio i 
političke vlasti te jak upliv na zakonodavstvo. Na 
drugoj strani stvarao se prirodno i dandanas se stvara 
novi, četvrti, radnički stalež stalež od milijuna i mili¬ 
juna beskućnika, t. j. ljudi, koji ne posjeduju drugo 
nego svoju radnu snagu. Žrtva takvog razvitka bio 
je seljak - maloposjednik i obrtnički stalež.« 

»Tu se posvema slažemo,« upadne slikar. »Ali pi¬ 
tanje je, gospodo, koji su uzroci tok društveno-gospo- 
darskog razvitka skrenuli na tu kobnu stramputicu ?« 

»Čovjek je«, nastavi župnik, »nadozidavajući na 
uspjehe dotadanje znanosti znatno uznapredovao u 
naukama, osobito je unapredio tehniku novim iz- 
našašćima : izumio je strojeve, uveo tvornice i tako 
u temelju izmijenio stari način privrede. Plod je to 
dakle duševnog čovjekova rada. Otkriće novih ze¬ 
malja (Amerike itd.), novih brzih prometala — kao 
željeznice, parobroda, nova unosna i velika tržišta 
— sve je to doprinijelo, da se proizvodnja silno po¬ 
većala, kapital se umnožio. Staleži, gospodarski sla¬ 
biji, podlegli su orijaškom kapitalu i golemoj tvor¬ 
ničkoj proizvodnji. Tako stalež obrtnički, a jednako 
i seljački s malim posjedom. Iz staleža obrtničkog 
i seljačkog nastalo je sve više beskućnika, jer su 
morali da bježe u grad tražeći kruha u tvornicama 
i nudeći svoju radnu snagu, kao što se nuđa svaka 
druga roba na tržištu.« 

»Tok razvitka jasan je,« primijeti vlastelin. »Šte¬ 
ta samo, da se dopustilo, te taj po sebi dobri i korisni 
razvitak prijeđe sve brane prava i časti čovjekove.« 

»Ne bi te promjene pošle tako sudbonosnim pu¬ 
tem,« opet će župnik, »da nijesu bile u isto doba izne¬ 
sene i raširene protukršćanske ideje, kao one go¬ 
spodarskog liberalizma o pretjeranoj slobodi čovjeka 
pojedinca, a na štetu društvene cjeline, te o neogra¬ 
ničenoj, bezobzirnoj slobodi u sticanju imutka. U 

toj divljoj ,slobodi' gospodarske utakmice morali 
su podleći i seljaci, pogotovu kad je liberalno za¬ 
konodavstvo upravo pomagalo diobu seljačkih ja kih 
zadruga drobeći zemljišni posjed, i obrtnički stalež, 
jer je bila uništena njegova staleška organizacija 
— cehovi. I u tom dakle posljednjem razvitku druš- 
tveno-gospodarskog poretka, koji je urodio tako 
nesnosnim i nepravednim socijalnim odnosima, bile 
su odlučne misli, nazori, a ne toliko same materijal¬ 
ne društveno-privredne okolnosti.« 

»Sasvim je prirodno,« profesor će, »takav poredak 
izazvao je nezadovoljstvo kod potištenih i osiroma¬ 
šenih. Nastale su sve jače i šire organizacije sa zahtje¬ 
vom, da se taj sustav s temelja promijeni.« 

»Jedni hoće,« nastavi župnik, »da to postignu nasi¬ 
ljem i krvavom revolucijom rušeći nesmiljeno upravo 
one temelje, na kojima m.ože jedino da zavlada socijalna 
pravda i blagostanje svih, a drugi nastoje da ozdrave 
ljudsko društvo u duhu kršćanske socijalne nauke.« 

»Cilj nam je dakle isti,« upadne slikar, »ali put 
do cilja je različit. Drago mi je, gospodo, da sam da¬ 
nas u društvu gospode raznih staleža. Potrebne su 
dakle izmjene misli. Moram i ja, da u mnogočem is¬ 
pravim svoje mišljenje.« 

»A sada, gospodo, moram vas ostaviti,« završi 
župnik. »Hvalim napose vrijednoj domaćici i domaći¬ 
nu te se preporučujem.« 

Uto se javi gospođa doktorka: 

»A hoće li i ovaj naš razgovor ući u ,Spomenar’ ?« 

»Dakako da hoće, ako ga napiše vaš gospodin su¬ 
prug,« smiješeći se odgovori župnik. »A vi mu, gospođo, 
možete kod toga pomoći.« 

»Tako je! Izvrsno!« prihvate svi, a meni nije 
bilo drugo, nego da na to pristanem. 

Jednoga lijepoga dana stane pred mojim župnim 
domom neki auto. Pogledam kros: prozor, tko bi 
to mogao biti. Kad tamo, a iz auta izlaze doktorovi 
i profesor. Izađem im ususret. 

»Nosimo ti, prečasni, prve tiskane primjerke 
tvoje knjige I« klikne profesor pružajući mi omot, 
nakon što smo se bili pozdravili. 

Uvedem ih u sobu i odmotam radoznalo omot. S 
velikim zadovoljstvom uzmem jedan primjerak knjige. 

»Divan je taj naš ,Spomenar’!« klikne gospođa 
doktorka. »Baš smo vam za nj zahvalni!« 

»Isto tako će ti biti zahvalni svi, kojima ta knji¬ 
ga dođe u ruku,« doda doktor. 

I dok sam listao po knjizi raspreo se razgovor 
o svim njenim potankostima. 

Uto se sjetim, da treba goste nečim i da ponudim. 
Uzvrpoljim se, a profesor progovori: 

»Mi smo, prečasni, došli k tebi, da pođemo svi 
zajedno u N... te da ondje proslavimo ovu tvoju 
i našu knjigu.« 

Uzalud sam se nastojao ispričati. Nije mi uspjelo. 
I za pola smo se sata već vozili autom prema N... 

Veliko je bilo iznenađenje, kad su nas vlastelin 
B. i gospođa vlastelinka ugledali. Još veća je bila 
radost, kad sam im pružio knjigu. Gospođi vlastelin- 
ki napuniše se oči suzama rađosnicama, te reče: 

»Hajđmo svi u našu kapelicu, da ondje Bogu i 
Majci Božjoj zahvalimo za sve, što je dovelo do ove 
knjige i što nas je u takvoj sreći i u tolikom prija¬ 
teljstvu zbližilo jedne k drugima i Bogu!« 

»I da ova knjiga urodi obilnim plodom u srcu 
sviju onih, koji je budu čitali, to jest, da osjete, kako 
je Hrvatska uvijek bila katolička te da i u sadašnjo¬ 
sti i budućnosti mora takva ostati, jer to je jedino 
j ams tvo njena opstanka i sreće,« dodao je doktor. 

Stara kapelica vlastelinskog dvora nije još nikad 
bila svjedok tako tople, tako sretne moUtve, ka¬ 
kvom su je sada ispunile naše radosne duše. 

